
Furlans ! 


No jè robe me, jè robe nestre çe che us dôi di 
lei; ance 'l mit e la magnere di meti insieme a jè 
robe che mi â dat el miò pais; jè dute robe furlane 
dunce, robe sclete, a la buine, mitude li, come che la 
âi chatade tal cur da nestre int. Devi di-lu che ài 
strussïat une vore intor di chisti rubutis, ma par fur- 
tune âi çhatat ance buine int che mi â dat'ne man: 
prin di dut el prof. Ugo Pellis, che "l mi à in cà in 
là sborzat fur cualchi arbe mate; po dopo 'l mio prof. 
Zorç dotor Pitacco, che si pòl di-lu 'l è stat el prin 
a sburtâ-mi indenant e mi â mostrat dutis chês bieli 
rubutis che son sparniçadis e, magari cussi no, ban- 
donadis tal nestri biel Friül e che si scugne ingrumä 
prime che lèdin fraidis; e no puedi dismenteä 'l prof. 
Milio Turus che 'l mi â conseat di plubicá chisti 
sturiutis. 

Sul fonç chatarés ance un par di „parangons“ 
par contentá la int studiade. 

Leet chisti mes rubutis e, se us plásin, podés 
dome crodi che nissun, lafè, al sarà plui content dal 
vuestri sflochon 


DOLFO ZORZUT. 


Cormòns, ai 20 di zúin 1914. 


ng 


— Drinn-drinnn-drin-drinnn . . . 

Al sune "1 teléfono tal mezat di san Pieri, donge dal puàrtin 
dal Paradis. Tal miec dal mezat a jé une taule lungionone cun 
doi bancs, un par bande. In face da puarte "lè un armar cun 
bocai e bugins. A campe par tiare "lè un caratel di vin di Ro- 
saçis. Parmis dal barcon, int-un chanton al è un taulin plen di 
librons grues e di chartis. La puarte jè in sfese e drenti no jè 
un' ànime. Al teléfono al clame, ma no ven nissun. 

Di fur, sot dal puàrtin, si sint une vos un pucut gruce, ché 
di san Pieri, che "1 sberle : 

— Corpo dal verbo antico! Ma ce coce dure che vés!.. 
Co us disi che cà no ’| è puest par vualtris, no 'nd-è, capis-o 
furlan ?.. Vait,... là che orés!... (A mieze vos) Cho, cumó 
sünin ance `l taléfino!.. (A fuart) Ce stes-o li come salamps? 
No la vès capide ? Vualtris sès di chei „çençe Diu* e... 

— Drinn-drindrin-drin-drinnn. 

— Sacratari!... — al sberle san Pieri stant di fur. — 
Dula ses-tu? Duarmis-tu o fás-tu puisiis?... Chale ce che 
vuèlin che sglinghinin che ti giàvin i garviei ! 

Intant che lui al è voltat, chei „genge Diu“, fals ance dopo 
muarç, a tèntin di sbrissâ drenti tal folador di san Pieri. Ma 
lui, co ’I si volte, ti "u olme e 'I sberle: 

— Giò, sacravoltag che sès, fur dal folador!.. Orès-o che 
us rompi i vues cun chiste mace di tulüin ? Fur di cà!... Vait 
in malore, vait!... Movè-si, movè-si; no stet a pressembola-si!... 
Ooo!.. cussil.. 

— Drin-drin-drin-drinnn... 

San Pieri al ven tal mezat dut spirtat, cunt-une mace di 
tulùin sot dal braç. 

— Po sacratari, finangot dal diau, dulà ses-tu?... 

Al dà un peston cu la mage su la taule. In chel al ven 
drenti pal barcon el sacratari, Pieri Zorut, che ’l rit sot coc el 
gimie che s'intint. 


p 

= "= Po dulà ses-tu stat?.. No tu sintis che masènin chel 
 masinin dal talèfino che mi giävin i sintimeng ?!.. 
— Sòi stat... a spandi l'aghe... culi daür di un nul. 
— A mi tu âlis da-mi-le di bevi? 
d — E, sâi... che aghe no bevès! 

— Cho, slengaçat! Cuant la finaras-tu cun chê lengate ? 
E — No, no, san Pieri, no stait rabià-us: sôi stat cà di Plet 

a viodi se °l à li vuitis par stassere. 


— Brut golosat!.. Ben, viot ge dal mostro che ân che ` 
sünin tant. 

Sior Pieri al chape in man chel tananai dal teléfono e "1 dis: 

— Alò!... Si, si, san Zuan, sôi jo!... Scusait, ma ’l prin- 
cipal al veve ce fâ e jo.... Si, si vés induvinat, si.... cà di 


` Plet, si.... Si, clamarai dute la clape. Za cumò vin pôc çe fâ. 
“aa Ge orès-o, la int cumò a gi pense póc al Paradis. Alore man- 
> dai-lu plui prest che podês.... Ha-ha-ha!... Si, si, graçis! 


enon, pardie!... Ha-ha-ha!... Sia lodato Gesù Cristo!... 
San Pieri, vieli che 'l è, al sta sintat tal so chadreon e 
ne finide la telefonate, al dis, curiòs plui di so mari: 

= — E po? Çe is-e mo tant di ridi? Ce ‘I à-e '| sacratari 
ignor ? 

ul — O nuje, nuje d'impuartant.... 

1 = = Cho, mi tegnis-tu par un pote? No stà fà-mi imbesteà 
d di plui. Anin, fur che vegni! 

1 — San Zuan al mi à dit che jè rivade la pueste e... 

1 — E çe is-e mo tant di ridi par chist? Ti à-e scrit Meni 
È Muse o me fioc Pieri Corvat o ’I to fator Bindo Chiurlo ? 

— No, ma al è rivat un libri di un giart Dolto Zorzut... 

— Di un to parint?... 

— Ma no! Zorzut al si clame, no Zorut. 

— Va ben, va ben. Co si è viei... 

— No zòvin nance... li orelis a vele pàr sinti; capissi. 
Ben, un libri di instoris e liendis furlanis. 

— Benon, corpo dal verbo antico ! ... 

— San Zuan and-à letis un par e gi plasonònin, màssime 
.... Giarti liendis .... 

San Pieri al ingrispe li cearis e "l sgrasae. 

— Jo gi äi dit-i a san Zuan che nus lu mandi subite che 
lu lejarin in clape... 
—- Benon. Spiete; mi ven un’ idee. 


in. 


„Sarà za une da sos monadis“! — al murmuje 'I sacratari. 
— Torne lá di Plet e di-gi che 'l parti cà li vuitis e po 
dopo va a clamá dute la clape par stassere. Farin 'ne fraje a 
cont dal libri. Is-e "cemò vin tal caratel ? 

— Tite lu â emplat nossere. Tropi bogis vès-o doprat sta- 
matine par pará jà li tripis? Mi par che '| caratel al scrosopi, 
che '| vedi un sun di gòndar!... 

— A ti no ài di rindi-ti cont, sior financot. Tu ten cont 
dai tioi registros là, tu; chale di notà duti li animis che vègnin 
drenti e baste. Ma sas-tu che tu 's mitut sü un'àrie! Chale ce 
che tu fasis! Umm! Mi par che tu às masse bec, mi par, e che 

ti scòtin ta sachete! No tu fas che cori ta ostarie ! 

— No ài un pècul, no ài. "L è dut char. E po mi pajais 
scuasi come cuant che eri impiegat sot i tatucs ! 

— Finissi-le di lamentà-ti, scrocon. Cumó va a di-gi a 
Tite che "l choli un pu di boris tal schaldejet e che "1 meti sù 
un pu di gücar o un par di grans di zenevre e che '| vegni Che 
sprafuma '| sotpuàrtin e chi "I mezat. Chei snacajós di prime - 
mi án lassat une spuge che Diu nus judi: mi vignive di rindi. J 
Stassere dut devi nuli di bon. Jo cumò a vôi a çhatâ la me fé 
mine che 'l è tant timp che no la viodi. Se ven cualchidun a - 
sdrondenä tal porton, di-gi che "1 spieti, che vuè a vin sagre. 
Mandi ! K 3 
— Osho li frasçhis.... che no us pètin tal chat e no us 
fèdin cualchi crùgnule... 

— Lengate!... 


J 


Ta sale da „Clape da ànimis furlanis*. Al luc al è frabicat 
par ajar, che si capis; al è fat sù a fuarce di fetis di polente 
cun ornameng di fasui nostrans e ladric e creps di bugins. Di 
fur parsore da puarte a jè pichade une bree, un tapon di vin- 
tule, e sù ’l è scrit cul charbon. Clape da ánimis furlanis. La 
sale tal mieç a jè grandonone e plene di int come un granar co 
Si bale di carneval. 

Favetti, se no lu savès ancemò, al fas al cursor da Clape. 
E stimi jo cun ché giambis che ' ti veve in chist mont! Al ti 
ven drenti, como ogni di, cul so carnir plen di lètaris el va 
donge di une taule, dulà che ' è sintat un trop di animis. 


— Bon di, contesse e la companie ! 

— Bon di. Ge is-e di gnof? — gi dis la contesse Percoto. 

— Jè ca une cartuline, un invit a crompâ un libri furlan 

par pos solç. — E la tire fur dal sac. 

La contesse a met jù la çhalçe che guce par so sür, a gir 

i oghai, a sburte in bande un grun di Chartis — une novele pa 
„Falischis furlanis dal Paradis" — ti lei la cartuline e subite a 
clame Dall’ Ongaro. Lui al met jù al ùltin nùmar dal „Forum 
Julii“ di Gurige, al lei ance lui e ’l tire pal veladon al spiciar 
Del Torre e '| prof. Ostermann, che chacàrin di proverps, e "1 
dà une stocade cul comedon a Gortani e a Bonini, che fevèlin 
di stilistiche furlane, e "l sacode Valussi, che '| chale Triest cul 
canochal e '| si muart i lavris dut rabiós. 

— Giò, giò! — al dis — Une biele gnuvitat! Leet!.... 
A, bisugne che lu crompini duch chist libri, bisugne; po capi! 

— E si, sacredavanzei! — al dis al chargnel. — Baste che 
sei robe ginuine e... che no 'l costi trop. 

E In chel si sint ta strade une vos gruce che sberle: 

— Oel.. Amis!.. 

Favetti al va sul barcon. 

— O, san Pieri! Dulà vais-o cussì sticat ? 

— Sint, Carlut, di-gi a dute le clape che stassere a vègnin 
a mangià li vuitis cà di me! Dopo cene us farai sintî alc di 
biell.... 

E vie lui, dut sburit, come un fantat. 

Favetti al dà une chalade tai altris chantions da sale. In 
font a gestre Arboit e Pargolesi a sünin vilotis cu la ramòniche ; 
Bidas al compagne une ,furlane“ cul liron e Gallerio al prove 
sul armonium un gnof „mês da Madone" e cualchidun altri al 
sune cul sivilot di scusse o cul clarinet. Podés crodi ge disio | 

In face a campe "l è un trop di rabiag che, stracs di chanta 
„l rujug, che sbusinant van sburig jü pes montagnis....“ a fe- 
vèlin dal Tajament, dal Bernadia, di Osof, dal Tudajo e da in- 
vengion dal inzignir Ulivi. And-è un grun. Eco un par di nons: 
Antonini, Cavedalis, Michieli, Cella, Savorgnan, Barnaba, Vatri, 
Crovich, Soatti, Rampinelli. Plui schaldat di duch alè Grivor, 
al gloriós vancun da grande armade. Juste "1 li sta spiegant un 
so plan di batae... in stil napoleònic, cu la machigne dal Ulivi. 
— Pensait — al sberle; — tric-trac: punf di cà; tric-trac : pa- 
tatrac di la; tric-trac: pònfete la vie, e un bastiment daúr chel 


t 

atri al va cu li sgripis par àjar e intant noatris vie di cà, vie 
di là, senge nance voltä-si indaür, parons di fâ ce che si ül.... 
— E jù puins pa taule cunt-un gust che no us disi; par che 
"I zui di more! 
In face da puarte parmis di un armaron plen di libris al 
sta sinfat sunt-un casson Ascoli — che san Pieri al à lassat 
sbrissá drenti, parce che "I è furlan — e "1 scrif une lètere neo- 
linguistiche al prof. Bartoli a Turin. Donge di lui 'l è Calice, 
che ’I strussie a disladrosá mior che "1 pòl Heine, e Bosizio, 
che no '| rive mai a lima avonde li ,Geòrgichis“. Gregorutti, 
stuf che nissun gi pense, al met insieme e '| spieghe li ultimi 
iscricions di Acuilee, par manda-gi-lis al prof. Brusin. Joppi al 
sta preparant une relacion cui flocs, cunt-un grun di „folc che 
us trai !“, par fá-gi-le capi ‘ne biele volte al Ministeri che sarès 
ore di publicà i manuscric da biblioteche di Udin. Pirona al co- 
rec li bogis di stampe da gnove edicion dal „Vogabolari“ che 'l 
scugne plubicá-lu a so spesis, za che in Friül duch a duàrmin. Pi 
in là "lè'l cont di Manzan e un trop di altris che fevèlin di storie. 

Favetti al sta par là a visà duch, co '| ti viot vigni drenti 
Zorut, ridint, cun Toni Tamburo. Sior Pieri al ti va dret come — - 
une sclopetade su la taule di miec e cunt-un maçâl al bat par un 
caratel vueit, che "l sarvis di campanel pa sidutis da „Clape“, e "1 
ti fás plui chadaldiau che la scrove di Zanin a la sagre di Bolzan. 

— Giò, Furlans! "ne biele gnuvitat: chalait, al è rivat 
chist biel librut d'instoris e liendis par furlan che ance a Bolzan 
a mi mi contàvin co eri frut. Ai dat-i une chalade. Alc di biel, 
lafè ! San Pieri, a cont, 'l âl fâ une frajade e us invide duch 
pas vòt di stassere a mangiá polente e vuitis e... bevi un pàr 
di tacis di vin di Rosacis, par che no us vegni la pivide. E dopo 
a lejarin chisti bielis rubutis... 

— Che viudin! che viudin ! 

— A, no pardie! Spietait fin chiste sere. Vignit, us raco- 
mandi. E po ce orés-o vé di mior? Polente, vuitis e chist biel 
libri furlan. Viodarés ce ridadis che petarin! 


* 
a * 


Relagion stenogràfiche da critiche che Bonini 'l â fat da 
„Instoris e liendis furlanis“ dopo che la contesse veve let al libri 
a dute la „Clape“. 


VI 


- Po tu si, Bonini ! 

— No ái voe. 

— Che 'I feveli Bonini!... Bonini!... 

— Sango e la! Mi tignis-o par un deputat? Corpo dal 


mostro, ge orès-o che us disi?... La me impunion sun chist 
libri?... Po za, gi úl atri! Cun dute ché polente e chel toch 
che di ta pange!... (Duch si táchin a sberlá e a bati li boçis 


pa taule)... Po ben, po ben. Us dirai ce che mi ven tal chaf... 
Cuant che la contesse cun chè so biele magnere a Iceve, vualtris 
vés ridut, vès batut li mans di gust. Dunce chist libri us plas, 
e une vore. E ance a mi '| mi plas. Eco, ta chist libri vin viudut 
cuadris e cuadrug di vite a la furlane, presentac cunt-un mit di 
di maraveòs, furlan fur par fur, e par chist a vin dismenteat par 
un par di oris di chata-nus a jessi in Paradis: a èrin, cul pinsir, 
lajú tal Friül... (Umm! a Cormons! — al mastie Grivor. — Tas! 

“a gi dis Antonini e gi dà une pocade)... Chiste leghe, làm- 
pide e pure, nus ja striat. A duch a gi lùsin i voi pa conten- 
tece.... (E pal vin di Rosagis! — al murmuje Zorut).... E no 
intindi di dî dome da furlanetat da lenghe. La lenghe no jè che 
la conseguenge dal pinsir. Chi ta chist libri al pinsir al è sintut 
cul cur di un ver furlan e ‘I è mitut li cunt-une finege, cunt-une 
proprietat che inamore; la peraule a dis dut al pinsir e int-un 
mt che mior di cussì no podarès di-lu. La vite a la furlane, 
sintude come che propi a jè, à chatat l'espression in sè stesse, 
Sinti-le ben chiste vite, sinti-le juste come che jè, eco * dificil. 
E eco '| mèrit di Zorzut che '| à savut cussì ben meti-nus de- 
nant chisti rubutis. 

Lui al dis che no jè robe so, che jè robe nestre, dal nestri 
pòpul. ’L â-e reson? Si e no. Lui no lis â creadis dal nuje 
chisti robis; jè vere. A lu an judat i viei che gi lis jan contadis ; 
ance vere. E juste in pont par chist scuasi dut ge che cualchi 
instòrie e liende â di pòc resonat al va mitut in cont da tradi- 
gion popolar. Ma ge che jè une vere creacion artististiche jè la 
forme. E chiste jè di Zorzut. E, sin sangirs, duch noaltris, che 
vin scrit par furlan, pudin impara alc di chist libri scomengant 
dal cont Ermes... (che vuè al ja dismenteat al dolor di schene 


dai carnevai di Vignèsie — al zonte Cella).... fintinamai a Dree 
Blanc laju... (che no "l mi à comedat ancemò li mes dálminis 
— al zonte san Pieri scolant une tage plene).... Tai argomeng 

po Zorzut no * gi entre. Ma.... di chist al podarès fevelá-us 
mior di me Tin Ostermann o Leicht là vie. 

— No, Pierin, fevele tu; chei doi lè son son brave int, a 
son; ma an nons di un ciart savor....; avuè no vuei savé-nt, 
no vuei! Fevele tu, ti prei — al dis san Pieri. 

Ben; eco. I argomeng, come che si viot ance dai paran- 
gons culi sul fonç, — po, dulà is-e '| libri? Cho, lu á Ascoli! 
Al studiará la sintassi, mitipen! (al dis a mieze vos) — i argo- 
menç no son duch di prin pel. E, cui al puedi-e pritindi-lu ? 
Angi, la vechae ju fas plui interessanc. Ta instoris an chatin di 
'vieris, passadís par cui sa çe tanch pais, ditis di tanti bocis di 
viei, sintudis di tanti orelis di frug: robis gambiadis, zontadis, 
stuarzudis, drecadis, adatadis, imblecadis, misturadis; robis nas- 
sudis ca di nò, in Italie, o dadis sot fin tal nestri Friul di altris 
lucs lontans, come i chas di vig. E son robis di frug e robis 
par int plui sèrie, robis lissis o intrigadis, che, ance se no rivin 
a interessâ dutis compagnis par chel che 'l è contat, a pôdin 
interessâ pal mát che 'l fat "lè contat. — Ta liendis po si capis 
che gi entre di plui la man e" gust dal pòpul furlan; chi la 
robe nostrane jè plui bondante. Noatris lis sintin tal cur come 
robe nestre, come bucugnug di vite nostrane. E spegialmenti al 
nestri bon san Pieri.... (Vive san Pieri!... Vive!... — Gragis, 
gragis!... E jù un bugin di chel bon)..... al nestri bon san 
Pieri al nus pàr dut nestri. San Pieri, bon come che 'l è, al devi 
gho-si sul stòmit duti li tristi cualitag dai ùmins e in speçial dai 
furlans e 'l finis par doventà al simbul, al rapresentant dal on 
furlan, cumò cunt-un vigi, cumò cun chel altri.... (Ai bon stò- 
mit jo! — al dis san Pieri e jù un bon glutart).... Se nò in- 
grumin dutis chisti cualitag pòc bielis, che "1 dovarès vê vut san 
Pieri co '| lave cul carnir ator pal Friül, vin un ritrat dal on 
furlan. Chiste figure principal adatade a la nestre int a jè 'l 
mèrit plui grant da creacion popolar. 

E ta figure di san Pieri sta dut al morbeg, al umorisin, 
che an chisti liendis; genge san Pieri sarèssin come 'l pan çençe 
sal. Pensait a chei strambolog di timp, a chei anacronisins, che 
sàltin fur di cà e di là che `l è un gust. Chist fonç religiòs, ris- 
sultive maraveose di ridicul, jo crodi che "1 vedi li ladris in do 
bandis : prin ta prèdicis che "1 pòpul al sint in glèsie e secont 

ata ché culture primitive dal pöpul, che jè basade su la religion 
== jè limitade a chel pòc. E ance la fin cu la so bule intonagion 


—— — —«— 

moral a sa di prèdice, plui ta liendis, si capîs, che ta storis che 
an un fong moral general e son mancul robe nostrane par so- 
stange. 

` Ma vonde par vuè; '| è tart: anin a durmî.... (Za 'l ca- 
ratel "lè vuèit cumò — al sbrundüle Zorut).... 

— No, spietait, no stait a lâ a durmi ancemò; spietait, 
lassait che us disi ance jo un par di peraulis donge di ches di 
Bonini — al sberle Antonini e "1 monte sul banc. — Chist libri 
a no 'l â nance une sturiute di savor patriótic.... No, Grivor, 
no stà rugná!... Al libri no ’l podeve conta altri che chel che 
"l pòpul al conte. Ma ance cussì come che '| è al è une biele 
afermagion nagional. E che 'l sedi vignut a la lus propri tal 
Friül oriental e che '| vedi tante finece di lenghe e di sintiment 
furlan di podè insegná-gi une vore a duch, a chei di cà e di là 
dal clap, al úl di "ne vorone par me.... (Valussi: — Juste, 
juste !).... Al fil di che chel füc, che Rome benedete a ja impiat, 
al art ’cemò biel, fuart, vivarós, sun chei granch modons romans, 
"| al dî che duch i vinç dal diau no son rivag a distudá nance 
un stig.... (Valussi: — Vive Triest!... Vive!...) .... Mistral, 
Y altre di che lu äi incontrat, al mi diseve une gran veretat, che 
jo orarès manda-gi ai furlans 'tor dal Isung ogni dì cui rais dal 
soreli che "1 sflandore, ogni sere cu li gotis di rosade: Un pòpul 
par mal che gi vadi, co 'l manten pure e vive la pròprie lenghe, 
al â une grande fuarge ta mans e ’l pòl sperä! 

= Braf!... braf!... Vive!... 

Duch ti si jèvin in pis, a bátin li mans, a pèstin cu li bo- 
gis pa taule, a fan un davoi. E Barnaba, Crovich e Michieli a 
tachin subite : 


»Cheste tiare ca jè nestre, 
„nome nó ca sin parons; 
„fivilin 'ne lenghe nestre : 
„son di Rome i nestris vons.... 
E san Pieri, chuchit che "lè, podés crodi, ge che gi me- 
nave ance lui cun chê so vos di bas: 


„Vive °l Friül! Vi-i-ve!... 


Vèncul 


sierögrafo da Cape da àrimis furlanis. 


El misteri dal cisçhel di Cormòns. 


Ti jere une volte a Cormòns un zovin che no 'l 
veve nuje altri tal chaf che i beç. Cuant che 'l ti 
viodeve pa strade une charte cualunche un póc in- 
vulugade, subite lui la butave in bande cul pit; di 
gnot al e insumiave simpri di gruns di napoleons 
platag ta cualchi busate, e plui di dut po di un te- 
saur platat int-al cischel di Cormòns. Alore al si di- 
smoveve e subite `l preave. 

— Signor, Signor, fasé-mit chatá chisçh beç, 
fasè-mi-ju çhatâ, us prei. : 

Une di al va a spas su pa mont di Cormóns cu 
l'intengion di vé furtune. 'L è póc lontan dal cischel, 
cuant che `l ti viot une fèmine puere, viele, dute 
mal vistude e dute slambrade cunt-un rosari in man. 

— Dula vas-tu, chel zovin? — je gi domande. 

— Par di la veretat no sai nance jo dulà! cà... 
bec... 

— A! cumò capissi, tu tu vás a giri bec?! 

— Po, sisi sói tant timp che ciri la me fur- 
tune, ma mi rameni simpri par dibant. 

— Po ben, ven cun me — i dis ché fèmine, — 
e se tu fàsis ge che ti disi jo, tu saras furtunat. 
Ses-tu coragiós tu? 

— Orpo! par chist afar... po si si; no varessi 
paüre nance dal diau, — gi rispuint lui, 

Je "lore ti lu chape pa man e ti lu mene cun 
se. E lu mene viars el cischel; lui al chamine dut 
imbacuchit, content e sigur di vé la furtune in man, 
Dut int-un colp al fás par dài une chalade al cis- 
chel, ma chale che ti chal no 'l pòl capi-le: la mont 
cun dut cuant el cischel no jè plui a li. Al si na- 
cuarç che 'l chamine par un bosc mai viudut. Ge 
biel bosc! Arbui alg e larcs; chisçh culi plens di 
pomis, chei lajà ancemó in sfluridure; sù int-ai ra- 
maç al ti viot a svoletá tanch biei uçei, di duch i 
colors, che ti chantin tant biel. Tu puedis dome crodi 
ge content che 1 ti `l è! Ma cimüt che `l ti reste 
cuant che denant di se al si viot un biel palag di 
veri, cunt-une puarte dute di aur e cui barcons di 
arint. 
Ché fémine lu mene drenti e lu lasse li fer sot 
di un puarton e gi dis: 

— Spiete culi chel che `l vegnarà fur di chê 
puarte, che '] ti darà une claf, chapi-le, sas-tu, be- 
nedet, e no stà vé paüre, che '| sedi cui che `l ul! 

"Pene finit di fevelá, chó fèmine viele a sparis. 
ln chel si viarg une puarte, un brut leon al ven fur 
cu la boce plene di fúc e tra ches palotis di dinçh 
lás une claf di arint. Chist leon al si ferme co `l 
viot el zovin e `l alge ne gate come par clamä-lu 
donge. Chel zóvin al capis e al fás par lá-gi donge, 
ma dopo plen di paúre subite al sesse indaúr. 

In alore 'l leon al torne a là indenant, ma co `l 
viot chel füc e chei voi rabiag al scugne torná indaúr. 

El leon alore di rábie al dá une rugnade, che 
fas tremá dut el palag, al cruste i dingh, 'l alce la 
cate par clamá-lu e i mostre la claf. Chel zovin al 
treme come un frosc, ma al chape flat, al va inde- 
nant, donge donge di ché besteate. E ’1 è tant donge 
che gi baste che 'l slungi un pöc la man e 'l è a 
pro. Ma gi càpite une tramarole pai vuès, un fret pa 
schene, gi ven la tele sui voi e al cole par tiare 
come muart. 

Cuant che `l torne a se, al si chale ator plen di 
paúre e al yiot a li devant dal nas el puer cisqhel 

di Cormòns. Al si jeve in pins e fur di une çharande 
al ti viot a capitâ chê fèmine viele. 

Je a gi va donge dute rabiade e vajulinte e 

i dis: 

e — Maladet, ance tu no vuarê vê la claf! Tante 
paüre tu âs vut, e ché bèstie no ti varès fat propi 
nuje! No tu ás vuarat propi vé la furtune; chel biel 
cischel al sarès stat par te e tu tu varessis salvat 
la me puere anime, che dovará stâ culi ancemò a 
pati, se tu savessis çe tant! Diu, Diu, al ja di nassi 
ancemò `l arbul che °l ja di fâ la scune par chel 
che ’] mi a di liberá-mi. 

E vaint je sparis. 

Subite chel zovin al sint sot dai clas dal cischel 
un vai, un rontà, un ciulá che faseve sgrisui. 

Dut avilit e plen di paúre `l ti ja 'pene la fuarce 
di tornò a chase. 

..Ché fémine jè ancemò che remene dutis li 
gnog e ramenara fintramai che un la salvarà fur dai 
clas dal cisghel di Cormòns. 

El prior dal convent di san Valantin e '| diau. 


Jere une volte su la mont di san Valantin, su 
la mont, dulà che propi sote `l Lusinç al rugne 
cuant che si disfe la nef e l' aghe a ven jù a tom- 
bolons par traviarsá '| nestri Friül, un convent di 
fraris, un convent cugnussut par dut el mont. Plui 
di duch a ti lèvin i Furlans lassù a preà una Ma- 
done che faseve tanch meràcui. Lèvin a preá par fâ 
vigni la ploe o par pará vie i malans, li malatiis 
dal Friül. 

Ma lassü 'l prior dal convent al jere malcontent 
da vite siarade e simpri, 'tor mieze gnot, al ti jevave 
sù in sinton tal so jet e al chalave fur pal barcon. 
E al zemeve : 

— Colin li stelis! Ta chiste schäipule çe grande 
pas! Epur jo la pas no la puedi chatä: el cur mi 
rosee int-al sen! Preá no puedi! Maludi? Cui? Sòi 
colpe bessol! Mai un’ ore di padin nance di gnot..... 
e sôi el prior! Che cualchi spirt al mi judas! 

E ogni sere lui al si lamentave cussi. 

Ma une gnot, cuant che `l orloi dal convent al 
mole dodis bog, pal curidor scur e cujet el prior al 
chale fur pal barcon e al dis: 

— Jo sinti a vai, a lamentä-si i cree; a sinti 
culi sote a rugná el Lusing come `l mal timp, a sinti 
a ruzinà la buere; dute la tiare par che sei in vuere; 
che mancnl cumò cualchidun al mi judas! 


— No 'l veve chamo dite T ùltime peraule che ti 
entre une sflamiade pal barcon, e 'l diau dut ros, cui 
| voi come di sanc al si fas donge dal prior: a 

— Coràgio, prior, — gi dis — coragio, sango e 

là; dome jo, dome jo ti puedi puartá la contentege, 
dome jo ti puedi fâ filig. 

— Signor, tu no tu mi ás judat, no vuei savé-nt 

Got culi cun te, diàu, che `l folc ti 


— Benon; e i pag? 

La to anime e nuj' altri. 

Umm! No fasin afars. 

Sint mo, prior, in chist mont si devi divir- 
ti-si plui che si pòl e dopo muarg si bute `l mani 
daür da manarie e che la magne vadi pa so cam- 
pagne ! 

— E, no po, tal unfiar no tu mi cuchis! 

E ’] diau al pense: la code a ti bute fur flamis 
e i voi di fúc a emplin la çhamarute di lusor come 
’] soreli tal més di avril. 

El prior al ti sta dut int-un glimuç, ingrizignit, 
cul çhaf platat ta mans secis ingritulidis. Duçh 1 doi 
a tàsin. 

A lis fins el diau al dis: 

— Sas-tu ge, fasarin cussi 'lore: jo no vuei vé 
la to anime, pense tu par je; ance 'l Signor al vuarà 
mandâ-ti cà di me, ma jo ti zuri di no vuaré-ti vê! 

— Umm! 

— Qe, ses-tu malcontent? Sint, jo ti fasarai vivi 
in ligrie fin cuant che tu saras stuf e magonat, e tu 
tu devis prometi-mi che no tu disaras nuje a nissun, 
pargè che di ogni trup di piligrins che vegnaran 
— cassà un al sparissarà e al vegnarà jù int-al unfiar cun 
= me: jo cu li mes sgrifis ti lu chaparai, dopo vé-gi 
fat fâ cualchi pechat — sai za jo cimüt! Ses-tu con- 
tent cussì ? 

— Divirti-mi.... jessi filig fin cuant che vuei: — 
no lâ tal unfiar.... e tasé.... e nuje altri! Sì jo, sì jo! 

— Ca la man! 'L afar 'lè fat. 

E `l diau a chape 'l prior traviars da vite e vie 
lui par ajar. 1 prior no `l ti sint plui fret e cul 
diau al ti va vie pal mont lontanon, e al ti â ge 
che °l ul. — 

Intant tal convent, dopo che `l prior 'l è sparit 
no si sa gimiit, si scomençe a di messis sore messis 
pa so anime. Cualchi frari al si met a di che lui 
in sun al ja viudut un agnul che `l puartave in Pa- 
radis el prior in anime e in cuarp. E chiste liende 
a clame a trops i Furlans lassú ta chel santuari. Ma 
di ogni trop an ven a manchä cualchidun, e nissun 
sa cimüt. E li robis a sarèssin ladis indenant cussì 
cui sa ge tant timp; ma une di no puèdin plui chatà 
'l cuadri da Madone. A girin par dut, ma no lu 
chatin. 

Un par di dis dopo un frari, lant a spas su pa 
mont che jé di ché altre bande dal Lusing (Mon- 
sante), al çhate `l cuadri tal mieç di un sterp di 
barag. Al clame subite chei altris fraris e la int, ca- 
pide la reson che la Madone a ul vê la la glèsie e `l 
convent, in spurgission a met la prime piere; duch 
i Furlans si métin a lavorá intor da gnove glèsie e 
dal gnof convent e lassin bandonat e vuet el con- 
vent su la mont di san Valantin. 

Ma dopo un 50 ain el prior, stuf di 14 ator pal 
mont, al ti comande al diau di puartá-lu su la mont 
di san Valantin par viodi `l so convent di une volte. 
E `l diau al ubidîs. E'l prior al va drenti crudint di 
ghatà i sici compains, ma `l ti reste dut imbambinit, 
co 'l ti viot dut vuet. 

— A, canae didiau! Tu tu ses stat colpe che chist 
convent 'l è lat in malore. O, se lu vèssi savut prime! 
Maladet jo che jai açetaç i paq! 

— Prior benedet.... cui che 'l ja la rogne che `l 
si la grati. 

— Sôi stuf di vivi! — al dis el prior e lant sul tor 
al ti viot a Monsante 'l gnof convent e di ràbie al 
sberle : 

— Diau, disdrume la glèsie, disdrume `l tor, di- 
sdrume `l convent e fás che chiste mont a resti sim- 


ui, sençe 


u nasis, che sedi simpri sençe 
di arbe. Diau, 


imi ance chist plasé e dopo ` ` 


Ur E 'l diau al fâs dut cuant t-un colp di man. 
V — Cumò, ái vivut avonde ! — al dis el prior e al 
va sunt-un cret alt alt, al chale jà e po punf 10 
int-une gran busate. Une sflamiade lu tapone e co o 
1 fun al va vie, a si viot ali une buse ancemò plui y 
fonde. ; 
Ance al di di yué jé ché busate, e cuant che di 5 
. unviar a scomenge a soflà la buere; ta chei creg si 
. sint ancemò `l diau e 'l prior che sbérlin; si ju sint 
a fa barufe: el prior al ul-che 'l diau lu çholi int-al 
unfiar, ma 'l diau, colpe '1 pat fat in ché volte, a 
no ’l pòl gholi-lu che 'l colàs el mont. 
l E la maludiçion dai prior a dure ancemò sun 
chê mont dute plene di creç e di clàs. 

„A vôi a çirî 'l Paradis“. 


Une volte viveve int-un païs une mari che veve 
nome un fi di non Zanut: je ti lu tignive cont come 
la lus dai voi; lu tirave sà cul sant timor di Diu e 
gi racomandave simpri di jessi bon, par podê çhatâ-si 
po une di che sei in Paradis, E 'l frut al veve ‘pene 
un dodis ain, che so mari, çhapade une brúte pul- 
munite sfulminant, â duvut lâ tal jet. Cuant che si 
sint za in fin di vite, ti clame so fi da çhaf dal jet, 
lu fâs zenoglâ e po gi dis : 

-- Fi me, Zanut benedet, jo devi lassâ-ti, ti ra- 
comandi dome di jessi simpri bon ; tu sas che si 

! ghatarin une volte in Paradis. 

-- Ben, marute, a mi ves tant fevelat dal Pa- 
radis; ge is-e mo chist Paradis ? 

— Benedet, el Paradis | è un lic dulà che si 
ghatin a jessi duch chei che son stag simpri boins; 
là saran duch i conteng, dutis li belecis dal mont ; 
la jè dome la buine int. 

— E... gariesis a jan-o di sei? 

— Tu pòs dome crodi, fi. E ue, fics, polente 
tante che tu ús; la "1 è ance un zardin tant biel e un 
g palaç sflandorôs dulà che duçh a prein. El Signor 

e la Madone a son parons di duti chês robonis. Sta 

bon ; çhape une bussade. Ariviodi-si, fi. — Apene ditis | 
4 chistis peraulis la so buine ànime a bandone chel 

puer cuarp. Puer frut, e çe vai! „O bon Signor, ance 


1 
B 


=” 


MIRTO 


jo vuei lâ cun je in Paradîs!“ — Al ghamine, al 
ghamine, domandant la caretat di cà e di là pal 
mont; ma no `l viot nissun lüc come chel che gi à 
diti so mari. 

Finalmenti une di al ti rive denant di un biel 
palaç, denant di un biel zardin cun-t-une fontane 
tal mieg, dulà che ti züin a miars li paveis 'tor da 
rosis; e li rosis a cúchin tal’ aghe e gi gimiin 
ai pes ros che di cà e di là ti corin imburig. Sui 
ramag dai àrbui fodrag di flors di ogni color son 
sintag o saltücin ugei, e fur da fueis tu sintis chanc 
di Paradis; di cà tu viodis ogni sorte di pomars, di 
là sot dai arbussig stàtuis incoronadis di èlere, pla- 
gnis di margaritis, di gàrzulis rossis, zalis, che núlin 
int-un müt che ti racree. 

El frut al si ferme denant dal puarton; al chale 
di cà e di la. 

— Si, culi al devi séi el Paradis — al pense. 
Al bat la puarte e gi ven a viarzi une biele zòvine, 
blance e rosse come un milug incarnat. 

— Ge us-tu vé, ninin? 

— Ai tant ghaminat par çhatâ el Paradis, final- 
menti che lu âi ghatat! Lassè-mit vient dentri. 

— Ma culi no 'l è el Paradis! 

— Ma si; 'lè dut compain di chel che contave 
me marute; e vo, meti pen, che ses la Madone : ses 
propri biele, come che diseve me mari. Madunute 
benedete, lasset che vegni dentri.“ 

— Spiete, ninin, un mumintut. — E ché siore va 
a contâ-i dut al so on; e çe biel che ’1 ere ance lui! 

— Sôi propri seneòs, — al dis — di viodi chist 
frut... — e cun je al va su la puarte. 

— Eco mo se no 'lèca ance ’l Signor; po si 
che 'l è lui! Propri culi al è'l Paradis. Signor, podi 
vigni dentri, amo ? 

— Ven, ven, ninin. 

D'in ché di lui al ja ge che '1 ul; chei doi siors, 
za che son sençe frug, lu gholin par fi di anime e 
cussi lui al cres, crudint simpri di séi in Paradis, 
content e filig. 

Ma une di, biel che lui al sta studiant ta chàmare, 
eco che `l viot a cori pa sale la siore cu li lägrimis 
tai voi, dute rosse, e daür di je el sior che `l ble- 
steme come un danat; al viot la siore a cori int-un 
chanton, la viot che si inzeglone e gi domande per- 
don al so on; ma `l sior cun puins e pidadis a ti 
la bute par tiare come muarte. 

— A! culi no `l è el Paradis! — al pense 'l 
frutut — Tal Paradis jè buine int; là no si blesteme, 
no si vuèlin mal un cun l’altri; là si pree, e culi mai 
no âi viudut a preä nissun. A! vuei lâ vie di cà. 

E al va vie. Chamine che ti chamini, 'tor sere, 
cuant che `l soreli, dopo vé sghaldat une zornade 
intèrie la tiare, al mostre 'l torondel dut ros come 
"ne bore e `l da D ultime gimiade ai chats pleag dal 
forment e po al va jú tal so convent e un ajarin 
fresc lizer al passe vie pa arbe e pa rosis, propri in 
ché volte al sint pòc lontan un sun di champane. Si 
ghale ator e al viot int-un champ un contadin senge 
ghapiel sul chaf e une contadine inzenoglade donge 
da vuàrzine, che ti prein sot vos: i bòs ance lor sìntin 
la pâs e vòltin chei soi voglons cu la sflache. 

j — Culi po al devi sei donge `l Paradis; eco 
i che chei là a prein. 

Al va daür dal sun di ches champanis e al rive 
denant di un convent. Propi in chel a passe la spur- 
gission dai fraris. 

i A viodi ché devogion lui content al si zenogle 
L e al dis: 

— O! culi, culi al devi sei el Paradis, culi a prein, 
f culi dut cuant `l è come un zardin !* 

Al ghape cur, al va donge di un trari cunt-une 
3 barbe lunge lunge. 

— Chist, — al dis fra di se, — al è sigur el Signor. 

— Signor — al dis a fuart — se savessis ge 
tant timp che jo giri el Paradis! O! cumò che lu âi 
chatat, lassai-mit entrá. 

— Ma no, benedet, culi no `l è el Paradis, culi 
nó a si preparin pal Paradis. 

-— Ma si che '1 è: jo i crodi a la me puere 
mari; culi `l è sigur el Paradis, lassai-mit vigni dentri, 
us prei. 

— E in alore ven, benedet, ven cun nó e tu 
laras sigur ance in Paradis. 

Lui al va e a li al vif content e filig tal mieg 
di chei boins devoc erudint simpri di séi in Paradis. 

Ma une di al va par cumbinagion sul chast e 
fra i peçoç e i sbrèndui al viot un cuadri da Madone 
dai siet dolors, dut in malore, sporc e rot. Al va 
donge par choli-lu, ma viudint ché Madone dute sece 
e smuarte, al si met a vai. Ma dut int-un al ti viot 
ché Madone vigni vie dal cuadri e vigni viars di lui: 
al cole in zenoglon. E la Madone i dis: 

— Frut, frut, ti prei, puarti-mi alc di mangiá, che 
ái tante tante fan, `l è tant timp che no cerci nuje. 

— Si, Madunute — al rispuint lui. — E ogni di 
lui al chol un bocon di pan che i vance dal gustâ 
e lu puarte a la Madunute. 

Ma une di el trari da biele barbe blance, lunge 
lunge lu viot cul pan in man e gi domande dulà che 
lu puarte. Lui alore gi conte dut cuant. 

— Propi? — al dis riduçant el frari, crudint 
che ’l frut al si vès sumiat — va va a choli ancemò 
un bocon e puarti-gi-lu sà. Jo no puedi vigni, parcè 
che devi là a madins; va tu ! 

E vie sù lui, Zanut, dut content. 

— Madunute, Madunute, di cumó indenant jo us 
pon puartà tant pan che vuarés. Al sa za dut el 

jgnor, chel cu la barbe lunge lunge. Ma euli in Pa- 
radis mi par che dovarès jessi ance la me marute; 
disé-mit vo, Madunute, dulà che jè! 

— Sint, ninin, jo sai che tu tu crodis ancemò di 
séi in Paradis; no jè mingul vere, sas-tu. Ma za che 
tu tu ses stat simpri bon, jo vuè ti puartarai in Pa- 
radis; tu viodaràs, tu varàs dut cuant ce che tu üs 
vê, e là tu ghataras ance la to buine mari. Sint; 
di-gi a di chel frari cu la barbe lunge lunge che 
ance lui al vegnarà vuè sà a compagná-ti. Ariviodi-si 
in Paradis. 

Pene ditis chistis peraulis la Madone a sparis. 
el frut al cor jà content e al gi conte dut a di chel 
frari. 

Int-al doman, cuant che '| cil al scomençe a do- 
venta ros e 'l soreli al sta par vient fur a fâ lusor, 
e a planc a planc i flors da taviele sclipignaç di ro- 
sade, si spacòlin e si disin „bon di,* da ültime stele 
che jè par spari si molin jà come dos paveis, ji viars 
la tiare doi agnuluç, mandaç da Madone. A rivin ta 
chel convent, dàn une bussade a chei doi che son 
'çemò indurmidiç e svelç a ju çhapin sot da so alis 
di arint e ti svolétin vie di ché bande che 'l soreli 
al cuche fur dut sflandorôs e puàrtin l' ànime di chel 
frutut inoçent e di chel vieli penitent lassú in alt, 
in Paradis. 

El miluc di aur. 


Une fèmine veve tre fiis; a dutis tre je i vua- 
reve un ben di vite, ma a di ché plui zóvine plui 
che mai. Un voli varès dat par che no i suçedès 
nuje di mal. E ché fèmine jere une siore, si lafe; 
a di ché plui picule a gi crompave di duch i bebeis ; e 
parce mo? Parçè che ches dos altris, za grandis, si 
crompavin dome biet abig e, ambigionosis come che 
jerin, nance no chalavin no i zovins dal pais: masse 
int basse par lor! Lor a vuarevin vé un princip. 
Invece ché plui zòvine, discolce, vistude simplicute, 
sence vé morosec pal chaf, ti coreve libare pai champs 
come un uçilut; ti coreve daür da paveis, lis cha- 
pave, lis siarave int- une biele schaipulute; ti choleve 
sù mageg di rosis di dugh i colors e biel biel ju puar- 
tave a so marute. 

Par chist chés plui grandis vévin ràbie e ti ci- 
rivin simpri di chatà cualchi tare 'tor di ché ninine 
e subite corevin a di-gi a so mari. 

Une di so mari a gi dis a li fiis: 

— Sintit mo, vuè a larai int-a citat; stait biel 
cujetis, che co torni us puartarai un biel regal pa- 
romp; a voaltris dos che ses plui grandis, che us 
covente za cualchi morós, us comprarai doi biei 
rucins, che ta vuestris vuarelis fasaran gole e lusaran 
come stilutis traviars dai chavei neris, e a ti, Tunute, 
(cussi si clamave la plui zóvine) ti puartarai un biel 

miluç di aur e ti disarai ben dopo par ge cont. Ben 
us racomandi di tignî cont di Tunute, voaltris dos, 
ves-o capit? G 
Je si chape sú e vie je int-a çitat. 
*Pene lade vie, chés dos scomengin a dî-i di dut 


— Vin di copá-ti, a vin! — gi disin. 
E ti la ménin par une taviele. Tunute chale li 
rosis, li paveis: — Mandi rusutis bielis, mandi paveis 


cu la vieste piturade dal Signor; mandi ninin di riul 
la che lavi a resentà pa me marute! No us viodarai 
plui! E la mame saludai-le voaltris, cuant che pas- 
sarà par ca..... — cussì pense Tunute. 

Pàssin chiste taviele e van sù par une mont alte 
alte. Ché puere frute, discolge, chape gopedons; chei 
siei pidug tenarins son duch spores di sanganig e 
pluvin misturat. E sù e sà par creç e par clàs, tra. 
viars baraç. ; 3 : 

Ti rivin su la spige da mont. Li parsore a ti jè 
une busáte. P WE P 

Juste in chel el soreli al sta par la Leu 
Ches dos canais chàlin Tunute: * tad 

— Tu tu crodis di sei biele come chel soreli 
lajà ; ma çhale, ance lui al devi muri! i 

E ti la chàpin traviars da vite e la bùtin drenti 
ta ché busate. No ja vut timp di dî nance amen S 
jè za sul fone! S 

Ches dos si gisichin : — Cui sa se jè muarte? — E 
ti chólin sü clàs e... jà clapadis sun ché puere ; a 
ti van vie che cuant che ti la jan sapulide Sot EE 

grun di clàs. E ridint come dos matis si mètin a cori 
jú pa mont, come se no fos stat nuje par lor, bruti 
canais. 

— Cumò po lu chaparin noaltris el milug di aur. 

— Brave! ge vin-o di di-gi a mestre mari? A 
murará di dolor chè, scometi. 

— Po che crepi ché vechate: ja za vivut vonde. 
Che almancul fos muarte prime che nassès ché lassú. 

— Ma çe vin-o di di-gi, mo? 

— E!.... sas-tu çe, gi darin d'intindi alc... Eco, 
sint, mo. I disarin: a vue, 'pene che èrin solis, a càpite 
une companie di cingarac e a vuélin vé Tunute, ma 
noaltris sibit la vin difindude ; la vuarevin salva, ma 
lor invegi nus jan ghapadis ance nó, nus jan leadis 
dutis tre e nus jan menat vie sunt-un char; po no- 
altris dos nus jan moladis; di Tunute nò no vin 
savut nuje plui. 

— Brave, e ché stupidate a crodará. — Cussi, cha- 
carant, ti rivin a ghase tor miezegnot e subite ti van 
a durmi. Int-al doman di matine a rive ché parone: 
viot siarade la ghase, bat, nissun no i rispuint; torne 
a bati e nuje. In alore da un sburton, la viarg va 
sù int-a chàmare, viot li dos fiis ancemò int-al jet; 
ma no viot Tunute: 

— Sù sù, ge is-el stat? E Tunute ? 

Chés dos si dismòvin e si tachin a vai. 

— A! mari, mari! — tòrnin a rontá. 

— Anin po sü, contait. 

— Tunute la jan puartade vie i gingars! 

— A! Signor, Signorut benedet, puere jo! Contai- 
mit, us prei, contai-mit dut. 

E ches cunt-une muse di Jude còntin sù ché 
stórie che vèvin imbastide. 

— A! jo no puedi vivi plui senge da me Tunute, 
devi là a cirile; se ghati i gingars gi dôi cualunche 
monede, baste che mi la tòrnin. Eco, culi us jai 
puartat i vuestris regai e 'l regal di Tunute us lu 
lassi a voaltris par intant. 

E tire fur dal zei un pumidoro (milug di aur) e 
po vie je a giri Tunute. 

. Tu puedis dome imaginá-ti ches dos surs a. 
viodi chel milug di aur! Lu chòlin in man, viòdin 
che 'l è tenar e di ràbie si muàrdin li mans! 

— No impuarte, se ance vin chapade chiste robe 
di nie; je intant jè muarte e nissun no 'l podarà 
vignî a savé alc di je! 

Intant ché puere femine vaint a cir di un pais 
int-a chel altri so fie. Par dut a domande se jè pas- 
sade par chés bandis une trupe di gingars e se jan 
viudut so fie; par dut a sint la stesse rispueste : 
— No nó, parone! 

E cussi, disperade, a passe une stemane intèrie. 

Une di ti rive 'tor misdi int-un paisut. Plui par 
1 polsà che par mangiá a ti va int-une ostarie. Ul 

. mangià, ja fan, ma no pòl; duch i aventors la chalin 
Sot coo, ma tàsin. 

In chel al ti càpite drenti un biel uminut, vieli, 
cunt-une barbe blance, lunge lunge, cunt-un zei sot 
el braç. 

— Cui crómpi-e sivilog par sivilà ? — 

E cussi sberlant al ti va donge ance di ché puere 
femine. 1l 

= e ves-o parone, che ses cussi passionade? 

— HE no vuarés che sei passionade?!.... 4 

E li si tache a contá-gi di so fie. j 

— Puere fèmine, se podés juda-us! Saves-o ce, 
comprait chist sivilot.. 
|. Us prei, us prei, e ce â-o di fâ mo jo di lui? 

— Stait a sinti, çe biel che 'l sune! 

. Al si met a sivilà, ma invece di chang a vègnin 

fur peraulis. 

E ché puere fémine sta a sinti. 

»Sivile, sivile, o biel vichut, 

„sivile, sivile, che conti dut. 
„li surs mi àn copade, 
»80t i clas mi ân soterade. 
„Sivile, sivile, o biel vichut, 
„sivile, sivile, che conti dut, 
„@rl-mi, marute chare, 

„l è tant timp che sôi sot tiare.“ 

— A! cha, cha! chiste jè la vos di me fie Tu- 
nute! Vichut benedet, menai-mit menai-mit dulà che 
ves cholt chisch sivilog, us döi ge che vuares. 
— A planc, a planc, parone, no stet copá-mi. 
Ma je a ti lu chape chel vighut traviars da vite 
e lu alge di pès: lui al si lasse puartà; a no 'l pese 
nie! E su pa mont e sit e sà e biel che ti van in- 
denant, je sint chê vos simpri plui donge. È 


»Giri-mi mari, 

„sü ancemò, 

„mari, sot tiare, i 
„m somp dal mo.* | 


E curint a ti va sü pai crec cun chel vieli e ti 
rive finalmenti su la cime. Li ti viot a vigni fur füc 
fur di une fuesse. A cor là e ti viot Tunute, so fie 
Tunute; e Tunute jè tant biele e lüs come une 
sante. 

— O! graçis, vighut benedet, graçis! Disè-mit 
çe che vuarês vê pal plasê che mi vês fat. 

— Nuje, parone. 

E t-un colp al sparis. Ma fur da buse je a sint 
li peraulis : 

— Marute, al jere '1 mago Sabin. 

Je chale drenti, e 'tor di so fie a ti viot tanch 
sivilog propri come chei dal vichut. Son i clas che 
àn butat sun je so surs: cumó son gambiag int-a 
chel mit. Je a ti salte drenti, ¿hol sù so fie Tunute, 
e jà pa mont imburide. 

"Tor gnot ti rive a chase; lasse di fur la puere 
muarte e, rabiade che jè, ti va drenti e ti viot li fiis 
che ridin e chantin e mangin e bèvin e schäldin el 
for par fá fujacis. Je 'lore, invelegnade come une 
lipare, lis chape e sberle: 

— Sassinis, voaltris copá me fie! 

E cunt-une fuarce di leon lis chape, a viarg le 
boce dal for impiat e lis bute drenti. 

Dopo va a choli Tunute e la poe su la taule. 
A li ti viot el milug d'aur; lu chol e gi lu strice su 

la muse. Chê musute ti dovente blance e rosse come 
vive. Ma partiare còlin li samençis, çhàpin tiare ta 
frissuris dal salig e tun bati di voli ménin sù ator 
ator plantis bielis plenis di pumidoros e li ancemò 
cumò ti crèssin e a pàrin chê buine frute imbalsa- 
made dal mago Sabin. 


El mago Sabin. 


Tunin al ti â vuadiat Tunine e une trupe di amis 
si ân çhatat insieme par fâ-gi un evive ai nuviç. E 
ge ligrie! Si scomençe a buri fur di ogni cualitat di 
vilotis; a duch gi lüsin i voi e 'l vin al ti sparis che 
`l è un gust. Duch ti son contene dome un al ti 'lè 
là in bande: 'l è Jàcun, el prin moros di Tunine che 
'l ti ghale di brut Tunin : 

— Sù po, Jàcun, sù ance tu un chant — gi dis 
un da companie. 

— Çe çhanç! Ve là chel canae..... 

-- Tâs, tâs, ti prei, no stâ fâ-ti sinti! 

— Çe tasé ! Canae si, jo puedi sberlà a fuart! 

Chisti peraulis a lis sint Tunin; al gi dà une 
çhalade dut rabiat, ma al fâs fente di no vê sintut 
nuje. Ma Jacun al si tache a sberlà: 

— Ché altre po jè une purgite, une scrove, sai 
jo che.... 

Tunin si jeve in pins, al çhol sú in man un bocal 
di vin e cun dute chê fuarge che 'l ti ja gi lu tire. 
Par maludigion al gi chape tal ghaf; Jàcun al cole 
ju, distirat, muart. Duch moi moi sence viargi bec sco- 
mèngin a la fur di ché chase. 

Ti rèstin soi Tunin e Tunine. Se tu ju vessis 


— Ge ja-o di fà jo cumò, Tunine? Vegnaran i 
Spigog a chol-mi. 

— A! ti prei, tás, ti prei, schampe Tunin! 
— Çe? jo schampä? Jo bandonä-ti. 
— Va, ti prei, va vie. Se no tu ses sigur muart; 
ti pigharan. Invege, se tu schampis, forsi tu ás cur 
di podé torná a chatá-mi. Ven, ti prei, ven di fur! 
Ti van fur. Tunine a ti â come un ros di sope 
di vin sun ché musute! Tunin, ance lui al ti A un 
Ti van fur; si sintin sunt-une bance sot dal tei 
dal bearg. Sù in cil gisichin li stelis, 'l ajarin da 
viarte al bute jà sun lor i flors che nülin tant bon; 
dut 'l è in pas. Un rusignül al par che `l vai co 'l 
sint a di: 
— Sas-tu, Tunine, jo devi lá! Ma tu ten cont 
di te, ten cont di chiste bussade. 
Tunine sbasse il çhaf e si met a vai. Tunin la 
d lasse sintade cul cur ingropat e 'l si met a cori par 
chei trois. Al cor dute la gnot. Li stelis a sparissin 
a pöc a pôc e `l ros dal cil al càpite simpri plui 
in sù. E Tunin al si ghate t-un colp denant di un 
gran bosc. Al fâs par lâ in enfre di chei àrbui, ma 
in chel al ti viot a vigni fur un biel viçhut cunt-une 
barbe blance lunge lunge, un biel viçhut cun doi 
voi çelesçh di Paradis, vistut a la buine. 
Chist vighut al ven incuintri a Tunin e gi dis: 
— Biel zovin, ge âs-tu che tu vas cussì ’burìt ? 
se. — A! vighut, vichut benedet! Jo sôi futut, se 
nissun mi salve. 
— Pargè mo, fi mid? 
— Mi cörin daür par chapò-mi. Jo vuarèssi chatà 
in cualchi lüc un sarvici. 
— E çe sas-tu po fâ? 
y — Jo sôi bon di fà di dut. Za no mi chataran! 
Sintit mo, pargè che a scugni schampä di chisti 
— bandis. 
E lui al gi conte dut cuant. 
 — Cussi? Ben, ben, ven cun me. Jo ti darai di 
Dome vuei vê-ti un mês par prove. 
Si, si, vedarès che sarês content di me. 

E Tunin al va cun chel vichut int-un biel lüc. 
Tal mieg di un zardin al ti '] è un biel palag dut 
cuant di veri, mingul scherg; Tunin al ja póc ge 
fa. Chés cuatri voris ti lis fas come nuje. Al ja dome 
di sarvi chel vichut. 

Al passe '| prin mês e al càpite `l mago e'l gi 
dis a Tunin. 

— Brao Tunin, jo sôi content di te; reste reste 
cun me, che jo ti ularai simpri ben: jo sôi el mago 
Sabin. 

Al dis cussì e 'l va vie. 

Tunin al jere dut content e filig di restâ simpri 
la di chel mago tant bon che `l ti va pal mont in 
dutis li formis par fâ dal ben a la int dal mont. — 

Cussi a pàssin un 20 ain. Tunin si ja dismen- 
teat di Tunine, dal so païs, di dut e di duch, Ma 
une sere, cussi juste par indurmidi-si, pensant cumò 
di chist, cumò di chel, gi càpite tal char el so país. 
Al si recuarde dai siei compains e subite al si im- 
pense da so Tunine: di ché sere sot di chel tei, di 
ché bussade.... 

— Ah! cui sa el miò frut, ge grandon che 'l 
sarà: e jo dové stà tant lontan. — E cun chist pin- 
sir al si indurmidis. 

Pene indurmidit, al si insumie: al viot la so 
Tunine blance e rosse che rit tal mieg di un prat, 
tal mieg dal gerfoi ros ros e che ti zuje cunt-une 
scufute. Lui al fas par cori donge; ma `l si ingopede 

e e al cole. 

In chel al si dismof, al si chale ator e no `l viot 
nuje 'tor di se: al è dismot ridugant, ma subite lui 
al ven a capi che `l jere dome un sun, e scuasi ra- 
biat al torne a indurmidi-si. 

Ma 'pene siaraç i voi i torne un sun: gi par di 
viodi la so Tunine che ti mene pa man un frut, devi 
menâ-lu a scuele pargè che `l frut al ti ja sot el 
braç i libris. E lui al ti ju viot dugh i doi a là vie 
ridint e zujant: el frut a gi dà a di ché femine ches 
rosis tant bielis che `l cuei sul rival da fuesse, e je 
a fas un biel maget. Ti chaminin cussi conteng, ma 

dut int-un moment Tunin al sint la vos dal frut che 
'l dis: — Mari, dulà is-el el tate, che jo i daréss-i 
chistis dos rusutis ? — E Tunin al viot Tunine a vai. 

Cui sudors freç sul carneli al si dismof; al si 
suje i voi: ance lui al vaive. 

— A! ce monadis! Suns po! E sarés ore di 
durmi in pas cumò. 

E dut rabiat al si fás sot da plete, al si tapone 
ben ben, par che no gi vegni plui nuje tal ghaf. 

Ma ve, che gi pàr di jessi a chase so; al viot 
la so Tunine dute legre donge di un predi zóvin; 
chist predi dut content al ti pree t-un libri. — Sint, 
pre Tite, jo sôi propri filice che almàncul tu cumó 
tu prearas pa ànime di to puer pari. 

Tunin al dà un sçhas, al si dismof. 

— Qe â-e di jessi? Tre suns daurman e simpri | 
di chê me benedete e dal miò frut. A sarà sigur 
ale di gnof ta me ghase. Vuei lâ propri a viodi. Sòi 
za tançh ain vie, a vuei torná tal miò país. | 

Al pete un salt jù dal jet; no 'l pòl durmi plui. 

Al spiete che 'l crichi 'l di par lâ là dal paron e 
di-gi dut cuant. | 

Finalmenti `l mago al torne dai siei strïeç. 

— A! mago Sabin, jai voe di lâ a chase. 

— Ma parçé mo? Reste, reste cun me! 

— Mi displas, ma no puedi plui stá; vuei lâ a 
viodi dai miei. 

— Ben ben, co jè cussì..... Tu tu mi ás sarvit 
tant timp, 'l è di just che ti dei alc pal viag. Cho, 
ti döi 400 gichins di aur. 

— A, gragis! Che Diu us al meriti, mago Sabin. 

— Va cun Diu, benedet! bon viag. 

Tunin al va fur; al çhamine, al chamine, al 

. Ghamine e dopo un pàr di oris che 'l ti chamine al 
— si impense: 

— Cho, ge stüpit cho sôi stat, dovevi ben do- 
. mandái po al mago ge che '| fil di el prin sun. 
Al si volte e vie lui indaür. 
— Mago Sabin, sôi culi indaúr. 
— Parçè mo, fi miò? 


———— 

— Jai fat un sun che vés di spiegâ-mi. 

— Si jo, vulintir, ma come che jo ti âi pajat, 
cussi ance tu tu mi pajaras. 

— E trop ja-o di dâ-us ? 

— E! benedet, 100 cichins. 

— SI jo, a sôi content, eco cà i beç! 

— Ben, conti-mi cumò el sun. 

E Tunin al si met a contá el prin sun. E'l 
mago a ti lu stà a sinti cu la man ta ché barbe 
blance blance, cu li geis dutis ingrispadis, dut pin- 
sirós. Cuant che Tunin al ja finit, lui al da une slissade 
a ché so barbe e cunt-une vos clare e nete a gi dis 
a Tunin: 

— Chist sun culi al ül di che no tu devis mai 
bandoná la strade viere par atindi a di ché gnove. 

— Benon, a tegnarai a meng chist vuestri con- 
sei, mago Sabin. 

E vie lui Tunin pa so strade. Al va, al va vie 
mastiant ches peraulis dal mago. 

— Ma ghale ge bocon di salamp che sôi; za 
che eri là dovevi di-gi ance 'l secont sun, ge chastron! 

E subite al torne indaür, 

— Sôi indaür cà, mago Sabin, äi di contá-us 
ancemò un altri sun. 

— Ben, ben, conti-lu; ma tu capiràs, che jo no 
fasi la vore dibant: tu scugnis dá-mi 100 gichins! 

— Va ben, eco culi i sole. 

E Tunin al conte ge che `l ja viudut tal secont 
sun. 

— Jai capit! Dut chist al ül di che no tu devis 
mai interessä-ti dai afars di chei altris. 

— Nuje altri, nuje? nuje? 

— Propri nuje di plui di cussi. 

— Gragis. 

E al va fur e al dis tra di se: 


tiarg sun mo? Ance di chel jo vuei savé çe che `l 
ul di! 

E di balin al torne indaúr. 
— Jai vut ancemó un sun, mago Sabin. Jo us 
prei di spiegá-mi-lu ance chel. 

x — Si jo, benedet; dome par chist tu mi daräs 
150 gichins; el tiarg sun al è simpri plui impuartant 
di chei altris. Ti rèstin 50 ancemò e ti bastaran pal 
viag. Conte, conte cumò. 

E Tunin gi conte `l sun. 

^ — O! jai dit jo, che '1 tiarç `l è "1 plui impuar- 
tant, al úl di che fu lassis la rábie da sere par tal 
doman di matine. 

— Cussi?... E jo crodevi.. di vê za un fi predi! 

Ma instes a vuei là tal miò païs, po angi subite... 

— Ma no, no, benedet, sta cà di me par usgnot: | 

'l è za scur! Sta culi, tu çenaràs, tu duarmarás e i 
doman a buinore tu podaràs lâ. 

— Za che vo vuarês cussì, a restarai. 
E 'l mago al perece cunt-un libri une taule dute i 
plene di ogni ben di Dio: boce ce üs-tu! E si tàchin 

a mangiá, Finit di mangiâ, el mago al bat su la taule 
cu la bachete e subite ti si presente une fujage biele 
e grande che faseve la biele voe. 

— Chiste fujace cà no stà mangiá-le se no in 
companie dai tiei. 

— Va ben. Gracis tant! 

Subite dopo a van a durmi. 

Int-al doman Tunin al salude ancemò une volte 

l mago e po cu la fujage sot el braç vie lui; vie 

pensant simpri ai conseis dal mago. 

Qhaminant al ti rive sunt-une crosade: e li sin- 

tag sun parechar al ti viot doi di lor. Al si vicine e 
subite lui a ju cognos: son doi dal so pais, di ché 
stesse etat. 

— O! ses-o culi, cimüt va-e, Tite, e tu Zuan ? 

— Ma cimüt nus cognossis-tu ? 

— Jo sói Tunin, no tu ti racuardis di ché gnoge? 

— Ma no tu ses maart, no ti ân chapat ispigog? 

— No pal bambin! A sôi salf. E, çimüt is-e cu 

Tunine ? 

— Ma, benedet. noaltris sin stag soldac fin cumò 
e cumò turnin a chase. Juste ben, tu nus fasaràs 
companie. Vegnis-tu cun nô tu! 

— Si jo, po anci. 

— Tunin! çimüt ti âs-tu salvat? A trupis i spi- 
gog ti ân dat daür. E nô juste in chel an nus jan 
clamat drenti in vuere; e ge tantis che 'n vin passa- 


E cussì, contan-si-le, ti chaminin simpri drec pa 
strade maestre e ti rivin denant di un bose. 

— Çhale, Tunin, noaltris pudin sçhavaçâ par 
culi; jo cognossi ben un troi culi, la fasarin plui 
curte. 

— Nance par ideis; jo no vegni pai trois! 

— Rivin prime a chase, mat che tu ses! 

— O, no no! Vait mai bessoi ! 

— Za che no tu üs, va tu pa to strade, nò larin 
pa curte. 

A li si bandònin. Tunin al ti va simpri pa so 
strade. 

Int-al doman al rive int-une citat. Al va int-une 
ostarie e '] ordene alc di mangiá. E al ti sint la o- 
stèrie che dis: 

— Puere int cimüt che son lag a fini-le! 

— Ce is-el nassut, parone? — gi domande Tunin. 

— No savés nuje? A son stag copag doi foresch 
int a chel bosc; avué un chacador al ja chatat chei 
doi puareg duch sanganag. 

— Is-e propi vere?! 

— Si si, che jè vere, magari cussi no! 

— O! — al dis Tunin tra di se, — viodis-tu, 
viodis-tu, se tu levis pal troi, Tunin! O chel mago, 
chel mago benedet ! 

Dopo vê mangiat al bandone la çitat e al çha- 
mine dut el di; 'tor gnot al rive int-un bosc, e a li 
al ti viot un biel palaç e, strac che `l ti `l è, al bat 
e ’] entre int-une chamare scure. Su pai murs a ti 
son mitudis in ordin crepis e vues di muart. Gi ven 
incuintre un on vistut di neri cunt-une barbe nere 
nere, lunge fin dapis. 

Tunin al gi úl za domandâ `l pargè di ches ro- 
bis, ma subite al s'impense di ches peraulis dal mago: 
„No tu devis mai interessâ-ti dai afars dai altris* e 
al tâs. Chel on al gi puarte di mangiâ cucçis di on 
e di bevi int-une crepe di muart. 

Chiste volte po Tunin al ti â za viarte la boce, 
ma subite a la siare e, plen di fan che 'l è, al si ta- 
che a mangiâ e dopo mangiat senge di nuje, plen di 
maravee, al va fur di chel palag. "Pene lit fur al da 
un ghalon su la fagade e li al ti viot (prime a no 
jere nuje) chistis peraulis: — Tu che tu ses vignut 
drenti, beat tu che no tu âs domandat, se no tu sa- 
ressis muart: ches crepis e chei vues a son di chei che 
culi jan vuarut domandâ. — 

"Pene let si met dut content in viag e | binidis 
el mago. Al ti chamine, al ti chamine e ti `l è za 
pòc lontan dal so païs. Al sint za di lontan un scam- 
panotá di cà e di là, un chantä di ligrie. 

Al viot li primis çhasis e sul tor da glèsie une 
bandere: a li al si met a vai come un frut dal gran 
plasè. Si çhol sù e al entre tal so pais. Dut el pais 
imbanderat, dut in fieste; al cognos i prins che `l 
ghate, ma nissun no lu cognos lui colpe di ché barbe 
che gi veve crissut-i. Al rive donge da so chase, gi 
bat el cur a jessi vigin da so Tunine; ma ge i-se ge 
no is-e denant da puarte ti la viot simpri fresche e 
biele che gi fas li bielis a di un predi; e ti lu co- 
cole, ti lu busse. A! puer Tunin! no `l sa ge fâ, al 
dà di man a di un curtîs, al si met a cori par copà-ju, 
ma in chel al si recuarde dal tiarg consei dal mago: 
— lasse la ràbie da sere par tal doman di matine — 
e, cul cur rabiat, al ti va int-une ostarie, digidut di 
çhapâ la bale di ràbie. Ma a lì al ti viot doi dal 
pais, e al sint li peraulis : 

— E, 'Sef, ce ligrie! el prin predi di cà, e ché 
Tunine se tu la vessis viudude! no pòl stâ ta piel, 
jè simpri ator di lui. 

— Si, si ma sarés plui ligrie, se fos culi ance 
che `l puer Tunin. 

— Çe dises-o galanton — al domande Tunin — 
che `l predi al è 1 fi di Tunine ? 

— Çe domandis! sigur che `l è! 

— A! cussi!.... 

E Tunin al si met a cori a chase come un mat. 

— Tunine, Tunine me! 

— Cui ses-o vo? 

— Sòi Tunin, no tu mi cognossis ? 

— No sai ge che zove di di bausiis: Tunin 'lè 
muart za 20 ain fa. 

— Ma no, Tunine, no tu ti recuardis di ché sere 
dopo di ches gnoçis là sot el tei, ches bussadis? 'L è 
miò fi, nomo, chel predi la ? 

— Diu! Tunin, tu ses tu sì, che 'l sei ringraciat 
el Signor! E jo che ti crodevi muart ! 

El fi predi di tante contentege al chape "tor el 
cuel so pari e no `l pòl mai fini di bussá-lu. 

Int-al doman jè la prime messe. Tunin e Tunine 
chàpin la binidieion di so fi. Dopo messe si fas la 
gnoce. Tunin al tire fur la fujace dal mago, la tae 
e cha! fur ti còrin duch chei 350 gichins. Cumò al 
conte dute la so storie e cuant che 'l rive al pont 
dulà che lui par zilusie al vuareve copa duch i doi 
al dis: 

— A, benedet chel mago, lui nus ja salvag duçh 
cuanch. 

E `l predi, doventat plevan, simpri al tacave ta 
sos prèdicis ches tre règulis dal mago propi di cur: 

1. No tu devis mai bandoná la strade viere par 
atindi a di chê gnove. 
2. No tu devis mai interessä-ti dai afars di chei 
altris. 
3. Tu devis lassâ la rábie da sere par tal doman 
di matine. 

Blançhuteflor e "1 zujador. 


Une volte a viveve une viçhute che veve cun se 
un so nevot vuàrfin. 

— Sas-tu ninin, el züc al è 1 plui grant malan 
dal mont; tant che ti âi racomandat di no zujâ e 
pur vuè ti âi viudut indaür donge di chei cuatri che 
piàrdin dut el timp sul sagrat da glèsie - gi dis 
une di la none a chel frut. 

— Ma no jai mingul zujat jo, none, — gi ri 
spuint chel altri. 

— Ben, vuardi-ti dal zúc! 

Ma chel frut no "1 bacilave trop daúr da perau- 
lis di ché buine viele. Ançi une di al ti sta li donge 
di chei zujadors, co `l ven el pari di un e lu tire fur 
dal zúc pa vuarelis e lu fas cori a chase. 

— Cha, çe pari, — a disin chei altris, — us-tu 
zujá ta cumò? Juste ben che tu ses cà! 

— E.... ma.... e la none.... 

— Çe none! I viei son simpri plens di serúpui. 

— Po ben, ma dome par un pòc! 

Ma in chel a passe par di la la none e lu viot 
a zujà. 

— A, trist, tant e tant che ti ài racomandat di 
no zujà! El zúc sarà sigur la to ruine! 

E je si chape sù e va a chase e si la chola 
pèt, va int-al jet e mür di dolor di cür. 

Crodis-tu che la muart da none vedi mitut su 
la buine strade chel frut trist? Nance par ideis! 

E bessol, senge che nissun lu tegni di voli, al si 
met a zujà dut el di. E zuje vuè e zuje doman, al 
ti dovente '| plui braf zujador di chei pais. E, braf 
come che `l è, al vodegne sole tanch che "n viot, e 
cussì in póc timp al dovente `l plui sior dal so pais. 
Lui al ti crompe chasis e champs, corogis e chavai 
e vie lui a spas pal so stabil. 

— Puere none, — al pense ogni tant — viodis-tu 
mo che tu ás dit bausiis? Is-e mo la ruine el zúc? 

E al zuje simpri plui e al va pal mont e par 
dut al vodegne. Ma cul là dal timp nissun no `l ul 
zujà plui cun lui e cuintre stòmit al scugne torná 
tal so païs. Lì bessol, senge nissun ami, al passe i 
siei dis. E dopo pòc timp al scomenge za a jessi 
stuf di vivi. 

Une di al va tur di chase e giangiant al va ator 
pal so zardin; sot di un piarsolar al si sinte e tignint 
sù cu li mans el chaf al pense: 

— Epur jo no jai fat el miò dové; cul züc jai 
mandat in malore un grun di lor! Jè vere che va- 
rèssi fat mior a no zujà, — sarès propi mior, ve, che 
jo spindessi chisch beçaç pal ben da puere int dal 
miò pais, za che no puedi torná-gi-u a di chei puers 
che ju An piardug. Si, jo vuei almàncul fà content 
el puer, za che jai fat malcontent el sior. 

Al fas par jevá-si sù e là subite a fà como che 
"l veve pensat, ma eco che ’l rive a volop un cavalir 
vistut dut di neri sunt-un chavalat dut ros che 'l 
bute fur fic e flamis pai voi e pa boce, e dut ce 
che 'l table al devi sechá-si sot i siei pis. E chel ca- 
valîr dut imburit al si ferme propi denant dal zuja- 
dor; al dismonte e gi domande: 

— Ustu fà une partide cun me? 

— A, jai digidut di no zujâ plui! 

— A, eco, eco, chel braf zujador! eco chel che 


al ja vodegnat a dut el mont! Flabis e sflocis e 
nuje altri! 

— Cho — al rispuint el zujador, — jo saressi 
bon di mostra-ti che..... 

— In alore zuje! Se no tu ses bon di nuje! 

— Jo, bon di nuje?! ven ca, mo, mitin-si a zuja. 

Dit e fat si mètin a zujá. E 'l zujador al vinç. 
Pòntin el dopli e lui al torne a vinci; no 'cor di-lu 
che "lL zujador al vinç duch i beç di chel altri. 

— on jo bon di nuje? Jas-tu viudut? A? 

Jumó po sì che crodi; ma sint, zuin l'anime. 

— Cimit intindis-tu di di? 

— Sint: jo sói.cussi e cussi ruvinat, jai dut 
piardut ge che vevi. Cumò zuin e cui che `l piart, 
al piardarà la so ànime, vuei di che lui dopo muart 
al doventarà come un sclaf di chel che `l vinç! Gi 
stas-tu ? 

— Ma... e, se 'l è alc di comedá in chist mont? 

— Fasin cussi: cui che `l piart, al ja timp an- 
cemó un an par meti in òrdin li sos ghossis; culi si 
chatarin di cà a un an e une di. Dacordo ? 

— Po ben, po ben; sói content! 

Bütin i dac. Ma chiste volte `l zujador al piart. 

— A, cavalir! dut ce che tu äs piardut, dut jo 
ti torni indaür, ma tu torni-mi l' anime! 

— Chist po nance par ideis; tu ás pur dit di si 
prime; cumó no zove nuje. 

— Ance dut ce che jo jai, ti dói: lassi-mi la 
libertat ! 

— No, no e no, sta atent che di cà a un an e 
une di jo sarai culi par çhol-ti. Mandi ! 

Apene dit, el cavalir e `l chaval a sparissin; un 
nul di fun e un odor di unfiar fasin spucà l'ájar "tor 
el zujador. E 'l zujador al dà un chalon par tiare e 
al ti viot serit...... Çe mo? „Tu tu saras danat: tu 
jas piardude l'anime al diau.“ 

— Diu, Diu! geja-o di fà cumö? Danat?! E par 
vie dal züc! A! puere none, tu vevis propi reson, 
ve, tu! Malandret ance `l zúc! Jo `i piardude l'ànime. 
Ma.... el nestri vèscul no `l podarèssi-el forsi.... Sl, a 
vuei lâ la dal véscul ! 

Di balin al si ghol sù e vie lui là dal vèscul. E 
rivat là, al gi conte dut cuant: 

— Ma, benedet, — i gi rispuint el vèscul, — jo 
no sai e no puedi propi judá-ti; va,... prove là dal 
pape, forsi lui... 

E `l zujador vie lui là dal pape. 

— Santitat, cussi e cussi. 

— Ma fradi miò, ge ás-tu fat tu?! Tu tu ses 
- piardut, jo no puedi judá-ti; ance jo sôi un pecha- 
dor. Spiete, no stá disperá-ti: va sun ché montagne 
che tu viodis là vie, alte alte e plene di nef; lassù 
tu chataras un rimit, un sant on, scunzuri-lu pa plais 
dal nestri Signor che `l ti judi e forsi ti zovarà ! 

E `l zujador e vie sú lui par che montagne: al 
çhamine su pai clàs e pai creq, traviars di sterps e 
barag e al rive su la nef da cime. Al viot une cha- 
sute, al va drenti e int-un chantunut, al ti cuche un 
on secsec cunt-une barbe blance come la nef e lunge 
come ché di Matusalem. 

— Che `l Signor al sei laudat -- al dis el zu- 
jador 'pene lât drenti, 

— Par duch i sécui, amen! Ge furtune, ti à-e 
puartat cassü, fi miò? 

— Sòi stat là dal véscul, po là dal pape par vie 
di chist afar — e vaint come unm frut lui 1 conte dute 
la stórie cul diau e po ché di dute la so vite. 

— Ma, benedet, tu âs fat propri mal, ma tu ses 
pintut cumò; spiete che dei une ghalade int-a chist 
libri. 

Al ti tire fur un libron grues une cuarte, e lu 
viarg, al va donge da puarte par viodi mior a léi e 
.po al mostre cul det. 

— Viodis-tu laja ché aghe tra ches dos mong? 
go — Si, la viodi a lusi, si! 

— Ben, tu va ju, plati-ti daür di une charande 
. e spiete. Là rivaran par àjar tre bielis culumbutis, 
dutis tre di un color diferent, une blance, une nore 
e une blance flor. Tu tu spietaras che ches si pòin 
donge Y aghe. Tu viodaras alore che ches tre co- 
 lombis a doventaran tre bielis fantatis, vistudis di 

àbiç dal color da li alis che vèvin prime. Tu tu spie- 
taras che si dispòin e che si bùtin int-a l' aghe. Tu 
"lore tu vegnaras fur da charande e tu cholaras i 
vistig di ché blance flor, tu ju plataras e di ce che 
nassara viot di prufità ! 

— Graçis, sant on, graçis ! 

E dut content jú lui par di ché altre bande da 
montagne e ancemò prime che vegni gnot al è za 
donge di ché aghe, platat int-a charande. 

Pene platat, al ti sint un svoletâ e'l glu glu da 
colombis; e po ti lis viot a rivâ bielis come tre pa- 
veis, come tre gotis di aghe; ti lis viot che ognitant 
si bússin, contentis. Fasin un zir tor di ché aghe e 
po si bütin di plomp par tiare pós pas lontan da 
charande. 

"Pene tochat tiare, gambiin forme e dovèntin tre 
bieli zòvinis, blancis e rossis, une plui biele di ché 
altre, vistudis cun àbiç di sede dal color da plumis 
di prime; une blance come `l lat e cui siei braç to- 
rong lusing, ché altre nere come 'ne more e cui siei 
chavei molag jù par ches spalis color di rose, e la 
tiarge, la plui biele, color blance flor, chel color che 
cholin dal gil e dal mar sot sere i voi da stelis dal gil. 

Contentis, chantant e balant e ridint come tre 
fadis, si dispòin e insieme pètin un salt sot aghe. 
Svelt in alore `l zujador al sbrisse fur e al robe i 
vistig di ché blanceflor e ju plate daúr da charande 
e `l sta in spiete. 

Come tre sirenis intant ches si còrin daùr ta 
l' aghe, bielis come tre rosis sfluridis ta aghe fresce 
e clare. Po, stufis di svuatará e di sclipignä-si, tòrnin 
fur e van a visti-si, ma cir che ti gir, chê dai visti¢ 
color blanceflor no pot chatà li sos robis. Ches altris 
intant mètin su i àbig e tic e tac dovéntin dos co- 
lombis. 

— Anin vie nô! — disin a di ché puere, — nô 
sin za vistudis, ses-tu pronte po tu? 

— O Diu! no chati i vistig, no chati. 

— Noaltris duvin lá, a ven gnot e tal scur no 
pudin lâ a ghase, no pudin çhatâ la strade. 

— A! spietait ancemó un póc, us prei. 

— No pudin. Vulintir, ma no pudin. Anin vie. 
Mandi. 

E vie lor di svol. 

Ché altre si met a vai; va ator a giri pa 'l or 
da l' aghe. 

— Puere mai me! Mi toce stà culi!... — a zem. 

In chel al ven fur chel zovin cui vistig platac. 

— A! zovin, ti prei, sas-tu dulà che son i miei 
vistiç ? 

— Ve-ju culi. 

3 — O benedet, ninin, da-mi-ju cà, ti darai une 
bussade che ti fasarà restà simpri biel e zovin come 
che tu ses. 

— No mi baste 

— Da-mi-ju cà, su po biel!... Tu tu ses chel zu- 
jador.... Sì, jo sai dute la to stórie; chiste bussade 
jè par regal e cuant che tu saras in pirìcul, a ti zuri 
che ti judarai; baste dome che tu mi clamis : jo sôi 
Blanceflor. 

El zovin dut content gi dà i vistig e je gi dà 
une bussade tant fuarte che gi lasse come une rose 
rosse su la muse e po si gambie int-une colombe e 
vie daùr li sos surs. 

El zovin al torne tal so pais. 

Al passe un an e, par spietà chel cavalîr dut neri, 
al si sinte sot di chel piarsolar tal so zardin; lì al 
pense a lo so fin. 

— Bandona chist biel mont! Lassà chist zardin! 

E propi chel àrbul sflurit a gnof 'l è plen di sivi- 
ladis di ugei, che ti zórnin e ti ghàntin che "1 è un 
gust. Lui al spiete 'l cavalir misteriòs: sù dal cil a 
plombe jù une sflamiade e lì "lè t-un bot el chaval 
cul cavalir; lui al ti chol sù sul chaval el zujador, 

. lu tapone cunt-un nincül dut ros; füc e flamis e fun, 

e vie par àjar. . 

Tal doman chel zujador al si chate a jessi int-an 
biel Ee el cavalîr lu chale ridint : 

— Cumò tu tu ses culi ta chist biel palag. Chel 
rimit là su la mont al ja tant preat par te che jo 

inveçi di puartâ-ti subite subite çhalt int-al unfiar, 
dovi tigni-ti culi come in preson fin cuant che tu 
müris. Ma jo ti fasarai ben prest copâ, se no tu sa- 
ras bon di tâ ge che ti comandarai. Par vuè polse. 

Rive ’] doman; son undis oris di matine e chel 
cavalir, che no '1 è altri che `l diau, al clame '1 puer 
zujador e gi dis: 

— Tu tu devis lâ novante miis lontan a çholi 
par me un zei di striculis sun chê montagne là vienon, 
plene di nef. Viot, cumò son undis oris, viot par 
misdi di sei culi, se no, tu sas. 

Chel puer on al va jù int-al bearç, e al si tache 
a vaï come un disperat; no 'l sa ge fà; ma dut int-un 


colp al si racuarde da promesse di Blanceflor e al 
sberle cunt-un suspir : 


»Blanceflor, 
judi-mi, o mió amor.* 


Apene dit, capite svolant jà dal gil une colombe 
che pene butade a si gambie subite int-a chê biele 
zòvine : 

— Çe us-tu, ben mid, ge ti manci-e ? 

— Judi-mi, se tu tu mi ús ben. Cussì e cussi. 

— No stá vé paure, jo sôi culi di çhase, da-mi 
cà ’l zei. 

E vie je svelte come une saete pal àjar. 

A misdi in punt je gi puarte `l zei dut plen di 
bielis striculis, gruessis come còculis. 

El zujador dut content al va là dal diau. 

— Çe?! is-e vere?! ses-tu za cà?! No tu ses 
muart 'lore ancemò; va ben, va ben, vuè tu la jas 
passade lisse. 

Al ven el doman. E ‘tor lis undis el diau lu torne 
a clamâ e rabiat al gi dis: 

— Vuè tu devis lâ a choli un zei di biele ùe un 
dusinte miis lontan di cà, là che stan di çhase i ne- 
ris. Viot di sêi cà par misdi. 

— A! puer jo! Cui sa se Blanceflor sarà buine 
di lá cussi lontan! 

Al va ju int-al curtif e al clame: 


„Blanghuteflor 
judi-mi, o miò amor.“ 

Blanceflor a ven jà e gi domande çe che `l âl vé. 

— Cussi e cussi! 

— Nuje di paüre! söi ben jo par chel. 

Je dovente subite une colombe e cul sémpli 
int-al bicut vie je pal ajar. 

Prime che suni misdi, je jè za rivade e gi dà `l 
zei plen di üe al zujador. 

— Ance vuè tu mi la jas petade — gi dis el diau. 
Ma viodarin mo doman; va vie cumò! 

Intal doman lu clame indaür. 

— Vuè tu devis lâ a gholmi chiste curubulute di 
pès int-al mar di glaç, viot che par misdi a tu sedis 
culi. 

E `l zujador al scomençe za a disperâ-si crudint 
che Blanceflor no podès lâ fin int-al païs da glaç, 
ma lui instes al dis: 


»Blanchuteflor, 
judi-mi, o mió amor. 


Blanceflor a ven e lu cunfuarte : 

— Jo? ee! vôi altri che int-a glaç par te, be- 
nedet: da-mi cà la curubulute. 

E vie di ché bandis dal pais dai corvag. 

No ’cor di-lu che je prime di misdi jè za rivade 
cui pès e gi ju dà al zujador; e lui dut content ju 
Duarte al cavalir. 

Ñ — Ance vuè, birbant, tu ses salf! ma ancemò no 
tu mi ses lât fur da sgrifis. 

E cuant che el zujador a `l è lât fur da puarte, 
al dis el diau tra di se roseant-si di rabie: 

— Fol che lu trai! Jo lu fasarai doventa "lore 
miò sclaf cul sposâ-lu cunt-une di ches tre bielis fan- 
tatis che ti ài. 

Ches tre fantatis no son altri che ches zòvinis 
che ’1 zujador al ja viududis in ché volte a nadá 
'nta ché aghe; son ches tre zòvinis che dovarèssin 

vé in man e fâ filice la vite dal on. Ma lui, el diau, 
lis ten simpri siaradis e magadis in chel mit tal so 
palaç, ché blance jè la nogenge, ché nere la modè- 
stie e ché blanceflor la zuvintut e `l amor. 

El zujador al ere contenton di vé chatat chel 
ajüt in Blanchuteflor. Lui al duar za e al si insumie 
di jessi liberat dal diau; ce-non-é tal sun gi compa- 
ris Blanceflor e a gi pâr di sintí la so vos. 

— Sint, ben mió, doman el diau al ti metarà in 
grant piricul, al ti farà sielzi une di noaltris par to 
femine; viot di sielzi-mi me, se no, tu tu ses piardut; 
noaltris a vin el dové di copâ duch chei che duàr- 
min cun nó. Par chist ches mes altris surs ti dova- 
rèssin copá, ma jo, che ti vuei tant ben, ti salvarai 
inveci. Sielzi-mi me. Tu viodaras tre colombis, dutis 
tre cun ches plumis compagnis, ma tu siele ché che 
par plui crepadice. 

Int-al doman el zujador al jeve. 

"Pene jevat el diau lu clame int-a so chàmare 
e gi dis: 

— Çho, sint mo, jo ài viudut che tu ses un braf 
zovin, par chist e par che no si dispiardi la to sa- 
mençe, ái digidut di sposá-ti cunt-une biele fantate. 

EE Oilà! Gió, oilà! — Al dà un sberlon e tre 
colombis a si poin sunt-une ghadree nere denant dal 
zovin. 

— Chistis son tre bielis fantatis, sielg une. — E `l 
zujador al se recuarde di dut ge che `l ja viudut in 
sun e viudint une colombe crepadiçe cul bec sot li 
alis, al dis subite: 

— Jo sielzi chiste ca. 

— Vuè tu la sposaras; mieç palag al sarà vuestri, 
e za usgnot a duarmarés insieme int-une chàmare. 

In chel ché colombe a dovente ché biele Blan- 
ceflor. Si çhàpin a braç e ti si mètin a spassizâ pal 
zardin. No 'cor che us disi che sot di chei àrbui a 
si jan bussat un grun di voltis e chacarant Blance- 
flor a torne a di-gi qe che gi veve dit-i in sun. 

— Gimüt vin-o di tá po par schampà da sgrifis 
di chel mostro di diaolat? 

— Sint: usgnot noaltris schamparin; ti contarài 
ben gimüt. 

In ché sere ti van a durmi e Blanceflor a gi 
conte sturiutis e cussi lu ten dismot e no lu lasse 
indurmidi. 

— Ti prei, Blanceflor, lassi-mi durmi; jai tante sun. 

— No, no, angi tu devis stâ dismot; tu vioda- 
ras parce. 

Cussi pássin li oris; son za undis. In chel al ven 
sù el diau e pa buse da clavàrie al sberle : 

— Oe, Blanceflor, al duarmi-e ? 

— No lui, no ancemò! 

E `l diau al va vie. 

— Sint, benedet, prest dovarin schampà. 

— Tás, Blanceflor, mi pár di sinti.... tás... 

— Oilà, Blanceflor, oe! no `l duar ancemo ? 

Jè la vos dal diau che 'l tarmène di fur. 

— No lui, no ancemò. 

— Viot che `l duarmi par cà di un’ ore, co sarà 
miezegnot. 

— Si, sì, va ben. — 

— Sint, benedet, schampin, schampin; vin dome 
un' ore di timp. Sint, va jà int-a stale, chol chel 
chaval donge da puarte, el chaval plui svelt dal vint; 
viot di no falá: son doi chavai, sas-tu; chol chel, se 
no, el diau nus chaparà cun chel altri. 

— No stâ vé paüre, fasarai dut cuant come che 
tu mi ás dit — gi rispuint el zujador. 

Lui al va jà e al mene fur un chaval; al torne 
sü e al clame Blanceflor. 

— `L è dut pront, svelte sù, vistissi-ti!..... Cussi ; 
brave! Anin! 

— Spiete un moment che in cas di cualchi di- 
sgràgie âi gust di vé li mes fuarfis, el miò fus e la 
me gusele: dute robe magade. No si pot savé nuje... 

Van ju, mòntin svelg sul chaval, un daúr di chel 
altri e vie lor come `l fun. 

— Ma, benedet, tu no tu ás çholt chel chaval 
che '1 fas 30 miis al minut; `l è ‘pene so fi chist; 
cumò ve, sin biei ugei! Sigur el diau nus ghapara. 


No ja nance finit di fevelâ che si çhale daür e 
ti vualme `l diau che `l cor dut imburit come une 
saete sun chel altri chaval, cualchi gentenar di pas 
lontan di lor. Ma Blanceflor svelte a ti tire fur e bute 
jè par tiare la gusele e dal dit al fat al dovente tra 
’] so chaval e chel dal diau un bosc fis fis di àrbui 
grues e bas. El diau al ja cif e caf par disberdea-si. 
E intant vie lor e si slontànin dal diau e ti van 
svelg come la sionere. Ma, corpo di chel mostro, dopo 
un pöc a si vòltin e a ti lu viòdin indaür el diau a 
chaval fur dal bosc e plui svelt come che `l ti '] è, 
gi mance pôc plui par çhapâ-ju. E çe sbigule puer 
zujador! Podês nome pensâ-us. Capitâ ta ches çatis! 

— Blanceflor, a nus gafe chel futut! Bute ju li 
fuarfis ! 

E je ti lis bute jü, e subite al dovente un mar 
grant grant, font font daür dal so çhaval. El çhaval 
dal diau al reste lontan di chê altre bande e ti lu 
viòdin che `l sborfe e che `l talpasse li ondis, dut 
invelegnat. Ma lor intant vie imburiç come dos çi- 
zilis. E vie e vie, lontanon. 

Si vòltin indaür e viòdin el diau che `l ti ja za 
passat el mar. Alore Blanceflor a bute ju el fus e 
int-un colp di man ven su une montagne alte alte 
che rive fintinamai tai nui. E dopo un piece su la 
çime ti lu viòdin el diau dut rabiat, cun doi voglag 
che samein dos boris; ti viddin plombâ ju dal cil 
come un nul; si sint a trai 'ne saete, po un taramot. 
Co `l sparis el fun, no ti viódin plui né chaval nè 
diau plui. 

— Qe uli-e di dut chist davoi, Blanceflor ? 

— Cumò a sin salfs, sin fur dal cunfin dal so 
regnan. Pudin ben ringracià `l Signor che nus ja sal- 
vat! — E prein, e finit di preà, Blanceflor a ti dis 
al so compain. 

— O, cumò sin salfs; anin indenant! ^ 

— No, spiete, Blanceflor, spiete, spiete che ti 
bussi; jo sôi salf colpe di te. o 

— Tas, tâs, jai fat dut cuant parçè che ti vuei 


ben. 


4 e 


E si bússin e si slàpin e po ti vân indenant 
contenç come doi uçiluç e ti rivin int-un pais. Di- | 
smóntin e ti van int-une ostarie. E... sarés za finide, 
sarès, ma ce us-tu... el diau no `l duar mai! 

A li ti sintin che la fie dal re di ches tiaris a 
veve 'ne golone di sposá-si; ma no veve ancemò 
ghatat nissun che gi plaseve. A ere di buchin givil! 
El re al veve fat plubica, che duçh i zovins che èrin 
di sposà, a ti lèssin int-a capital a fà-si viodi; se no, 
ju varés faç impichä. 
|» — O Diu, Blanceflor, nó cumò a dovarin ban- 
doná-si; jo dovarai lâ ta ché citat, ma sta sigure e 
giarte che no mi dismentearai mai di te. Ché smor- 
fiose sigur no si 'namorará di me; se po ül vé-mi, 
jo "lore schamparai o fasarai di dut par giavà-mi-le; 
ten par intant par pen chist anel. 

— Va vie, va vie, miò ben, tu tu saras simpri 
mid, Si... 

Dopo vê-si bussag, si separin cu li lagrimis tai voi. 

Blanceflor si met in sarvigi ta chel païs. Noal- 
tris intant lassin-le la e nin la di chel zovin. 

"Pene distacat da so morose, chel zòvin al va 
vie cul cur ingropat e dopo tre dis al ti rive ta 
capital. 

La al si presente a la fie dal re; e ché t-un 
lamp, nance se fos disdete, a ti si 'namore int-a che) 
zovin, clame so pari e gi dis che ul vé dome lui e 
 nissun altri. 

— Ma jo, Maestat, a sôi za imprumitut cunt-une. 

— Chist a no `l âl di che tu sedis zaromai sposat. 
O tu sposis me fie o ti toce muri pichat. Ha! im- 
prumitut! E dulà is-e mo chiste zovine, dulà is-e ? 

E lui senge pensá nuje di mal al gi dis el non 
dal país dulà che jè la so morose. 

— Va benon ’lore: o sposâ me fie o copat tu e 
la to imprumitude. Une stemane di timp tu âs par 
pensâ, une stemane; âs-tu capit? 

Puer zovin, çe vai! 

— Ge â-o di fâ?... Cuant che savarà la me Blan- 
ceflor!... E se no sposi la pringipesse ? O! ma pitost 

che `l re al mi la copi, '1 è ben mior che la sposi; 
lè mior 

_Cussi, passade la stemane, podés pensá cun çe 
cur, al promet al re di sposá so fie. 

— Di cà un an vi cholarés. Par intant si devi 
fâ ge che ocor. 

E si fasin di in glèsie dal plevan. 

Intant Blanceflor viudint che 'l so moros no 'l 
ti torne mai, si chol sà e ance je ül la int-a capital 
par savé alc. A va e ti rive strache, sanganade, dute 
rote e pegotose. 

Ti rive denant di une sarturie, va drenti e gi 
dis a la parone: 

— Store, che mi dei di lavorá; sôi buine di cusî, 
di filà, e dut di fin. 

— Po si, si, sintè-vit culi, ché zovine. Dontre 
ses-o vignude ? 

— Cussì e cussì. — E gi conte di ‘ndula che ven. 

E ché fèmine i dà di mangiá e alc di solevá-si; 

o Blanceflor scomence a lavorá e, brave che jè, a 
fas plui lavor di dutis e plui ben di dutis li sartöris 
da citat. Cussi je vif lá, int-a ché sarturie. 

Une di entre une zòvine e dis: 

— Ves-o sintut la gnove? 

— Çe mò? 

— La fie dal ve ja chatat un che gi plas. U! ge 
biel zovin; a lu ái viudut, a lu âi; robis... 

— E cui is-el? 

— Un zovin cunt-une ghavelade nere nere, cun 


doi voi faç apueste par fà vuaré ben, une boce..... 
E 1A'1chapiel cu ‘ne plume di pavon e scarpins orlag. 
— Diu, 1 è'l mid! — A cruste i dinch, a cruste, 


ché puere Blanceflor. 

Puere diaule! Çe bot tal cur! 

Intant ta cort dal re si fâs i preparatifs pal ma- 
trimoni. La fie dal re si fòs fâ i àbiç di sede di duch 
i colors, duch plens di diamang e di perlis. Podés 
nome crodi ! 

E ti va a spas par chapà ajar e doventà plui 
biele e parê-gi bon al so moròs. 

Ma une di a capite la ploe, co ti jè a spas. E 
1 eil al par che `l si disdràmi cun chei nui rabiós 
che van a torzeon cun lamps e tons e sactis. Je si 
ferme e cor a sotet propri ta ché sarturie. 

— Ui! la pringipesse! — si gisichin li sartoris, 

-- Cui is-e chê frutate là che jè cussi brave? =Â 
domande la fie dal re a la parone. 

— Jé une puere fantate, rivade di un pais lon- 
tanon. Jé propi brave, jé la mior che jai; ma no 
puedi capi parçè che jè simpri int-un vai. 

— Çe 4s-tu ninine? — gi domande la pringipesse. 

— Jai piardut el mid moròs, a mi lu jan robat! 

— A! cussi?.... Jo no vuei che sédin altris mal- 
contene, cuant che jo sôi contente; doman tu tu 
vegnaras a gnogis prime ancemò che mi sposi in 
glèsie! 

— Gragis, principesse. 

Ma 'pene che la fie dal re jè fur da puarte, Blan- 
ceflor si met a sustá e a vai che pir propi che mini, 

Int-al doman ance je, la puere Blanceflor ti va 
int-al palag dal re. In prisinge di chei siors e di chés 
bieli sioris, plenis di brilang, je ti úl platà-si, ti úl; 
ma lo so musute di ágnul ti chate subite cualchidun 
che "l par che la mangi cui voi. 

Duch van int-a sale, la pringipesse ül vê Blan- 
ceflor donge di sè. 

Podés mo dome crodi, ge dolor di cur par je a 
vé di viodi 'l so morös sintat donge da pringipesse. 
E al zovin a gi spice di di fur dut, ma po al tas, 
par no fà muri Blanceflor di dolor. Blanceflor a crot 
che lui la vedi tradide, a crot; e cussi duch i doi 
ti stan la senge viarzi bec e cui voi plens di là- 
grimis. 

— Pargé ses-tu cussi sbatude vuè, biele sartòrie? 

— And-âi pòc ben. 

— E tu, benedet ? 

— Jo, sôi malcontent.... e... no sôi colpe jo. Jo 
contaressi une storie.... 

— Conte, conte. 

E lui al jeve in pins e al scomenge a conta a 
fuart a duçh cuançh. Al conte dal so prin peçhat, da 
so pinitinge e dal perdon e che jè une a lì cun lor, 
une persone che lu ja salvat dal so nimi e che gi ül 
tant ben, che gi ül un ben di vite. Duch stan a sinti 
chê stòrie e cualchidun al scomençe a butá cualchi 
lagrime in seuindon; ance la pringipesse sangluge e dis: 

— Is-e vive chiste persone? 

— Po, altri che vive! Prin jai dit che jè cà cun 
. nó! La viodes-o li? 

Duch a réstin e ghàlin Blanceflor e chel zovin. 

La fie dal re jeve in pins, chape cunt-une man 
la man dal zovin e cun ché altre ché di Blanceflor. 

— Si, ses distinag, cholé-sit; sarés on e fèmine! 
Jo sôi contente, ance se piardi chel on che gi vuei 
ben, sôi contente, a sôi, di viodi in voaltris el ver 
amor. Je jè plui degne di me. Cussi sei. 

Cussi in ché di finalmenti Blanceflor a si spose 
cul so morós. La gnoce distinade pa pringipesse do- 
vente la gnoge di Blanceflor. La fie dal re a alge la 
tage e dis: 

— Chalet di vivi simpri filig, seit simpri contenc 
.L’ è di just ché doi che ân tant tribulat, a si chätin 
une volte conteng. Vivet conteng e speri che prest 
viodarai ance cualchi frutut a zujâ sul to grin, Blan- 
ceflor. 

E cussì jè stade: fruc come pirug, blancs e ros 
che `l ere un gust. A son stag tanch ain insieme sin 
che une sdrumiere di nevoc jan emplat la chase. 

E dopo muarg un scultor par comant dal re, ne- 
vot dal re d'in chê volte, al ja vuarut scrivi sul mu- 

ki liment dute la storie e cussi chiste jè stade cugnus- 
sude par dut el mont. (Us ä-e plasut? Is-e mo biele?) 

El nanul e la fie dal mulinar. 


Une volte al viveve un mulinar, che `l veve une 
biele fie. Ogni sere int-al mulin si chatavin a gruns 
i fontag e li fantatis par fa la file. La ognidun al po- 
deve conta li sos: un robis di zuvintut, chel altri 
robis di contadins, e cussi chacarant si ven a fevelà 
ance da belegis da fiis. Chist ti m conte une, chel ti 
conte alc altri e 'l mulinar, sintint duch laudä li fiis, 
sglonfat come un dindiat al si met a di: 

— Ma 'l plui no savés voaltris; sintit mo: me 
fie ja la virtut di fâ fur dal stran biei cordons di aur. 

— Bum!.... Chiste mo jè masse gruesse. 

— Sigur, us zuri, che jè vere. 

Cun chistis si finis di çhacarâ. Duch ti van a 
chase rumujant ge che `l ti A dit el mulinar. 

Int-al doman un par di contadins ti van ta ca- 
pital a vendi nemai. Ti van drenti int-une ostarie e 
lì si mètin a fevelá cui altris aventors : 

— Saves-o, galantons, int-al nestri pais jè une 
zovine che fur dal stran jè buine di fò doventa aur; 
jè la fie dal nestri mulinar, che za dovès cognossi. 

Podés crodi ge maraveis! Fur di ché ostarie la 
gnove ti va par dute la gitat, che la fie dal mulinar 
jè buine di fâ-si tant aur che ül. E di boce in boce 
capite ance ta vuarelis dal re. 

' — Ma chiste po no pot sei, sacradavanzei ! 

— Ma si, Maestat, cumò di bot mi la ja contade 
un che `l ja fevelat cunt-un di ches bandis. 

— Ben, viodarin. Vuardis, vait int-a chel païs, 
= la di chel mulinar e menai-mit cà ché frutate; sôi 
propi seneós di viodi-le. | 
E chei a ti van e tòrnin cun ché zovine. ! 
E `l re gi dis: È 
— Jai sintut a dî, biele zòvine, che tu tu ses 
buine di fà aur fur dal stran, ben, viodarin. Par do- 
man tu devis vê fat tant aur di chel stran che ti 
puartaran chisgh soldag; se no, sacradavanzei, tu sa- " 
ras brusade su la place denant dal mio palag. As-tu 
capit? — Vuardis, menai-le ta ché chamare lassü e 
emplai-gi-le di stran. Vait! — 
Chei ti la siárin drenti ta ghamare. 


jè rendéncio. A! chel basoal di mid pari !.... Al ja 


E je a ti si tache a vai e a vai. Càpite la gnot ` 
e no pòl durmi lus. Jè mieze gnot, dut int-un colp 
a sbroche une sflamiade che la ingee e, passat el fun, 
\ je a ti si viot denant di sè un biel nanulut cunt-une 
barbe blance, lunge lunge. 
4 — Çe as-tu che tu vais? — gi domande, E je 
pronte a contâ-i dut cuant. 
L — Ben, jo ti judarai e ge mi das-tu tu, se jo ti judi? 
| A — Jo, puere diaule, ge puedi-o mai dà-us? 


— Da-mi ché colane che tu äs 'tor dal cuel. 

— Si jo che us la dôi; chapè-le. 

E `l nanul al file al file e po al sparis. 

Int-al doman, cuant che `l soreli al cuche pa 
sfrese dal barcon, ché puere ti viot dut chel stran 
doventat aur. E ge contente che ere, podés nome 
crodi! Al capite 'l re e '1 reste come inmatunit a 
viodi chist merácul. 

— Brave, sacradavanzei, vuè tu ás fat el to dovèr 

| ma jo vuei sél ancemò plui sigur. Tu tu as di filè 
ar doman ches dos medis di stran là vie; jo ti lis 

L asarai za puartá sü; e se no tu filaras, tu vegnara® 


impighade. As-tu capit? 
E `l ti va vie. Puere zòvine ce vai! Qe vevi? 
mo di fâ, puere diaule ? 

Torne a fà gnot e je torne a veglä. Ma 'tor 
mieze gnot al torne pal barcon int-un nul di fun el 
nanul che 'l gi domande. 

— Çe as-tu, benedete ? 

— El re al ül vé ance chisti do medis di stran 
filadis in aur. 

— Nuje, nuje, ti judi ben jo, no stâ vai. Ma ge 
mi das-tu tu mo? 

— Çe vuares-o che us dei? 

— Da-mi chei doi rucins che tu âs ta vuarelis. 

— Po si jo che us dôi; chapeju! 

E ’l nànul al file al file, e dut el stran al do- 
vente tant aur. 

Podés dome crodi, che `l re tal doman al reste, 
col | ti viot dute la chamare plene di aur! 

— Brave, sacradavanzei, ance vuè, — gi dis, — 
tu âs mantignude la peraule; ma viodarin doman 
po; tu mi dovaras filá sis çhàrs e tre medis di stran, 
se no, `l to chaf. Ma se tu tu fasaras ance chist, jo 
ti prometi di fá-ti sposá cun mid fi e cul là dal timp 
tu tu doventaras rigine. 

E al va vie. 

Fas gnot, passe mieze gnot, ma el nánul no 'l 


— A! nánul, nánul !.... ven, judi-mi, dut qe che 
puedi, ti darai! Ven, judi-mi, ve misericòrdie di chi- 
ste puere zövine! 

` In chel lui al càpite. 

— Sôi cà; tu tu ás promitut di dá-mi çe che 
tu podis. " 

— Si jo, si jo. Diu, che no âi nuje plui! 

— Si che tu ás 'cemo alc. 

— Qe â-o po? 

— Sint, fasin chist pat; jo ti judi; ma tu tu 
dovaras dá-mi `l prin fi che tu varas cul fi dal re! 

— A! chist po `l è masse; no pues; vo che sês 
stat tant bon, fasè-mit ance chist plasé. Vê un fi e 
dové-lu piardi! `L è masse par "ne mari. A 

— Ben, ben, juste pargè che tu ses une biele e 
buine frute, juste, ma no ti zovarà nuje, speri, sôi 

sigur. Se tu tu rivaras adore a savé cui che jo sôi, 
eco, in alore no 'cor che tu mi deis to fi; se no, un 
an e une di dopo nassut, tu tu mi lu dovaras dâ. 
Ses-tu contente cumò ? 

— O! ge dolor, Çe â-o di sielzi mo? La me 
muart o 'l miò frut?... La prime jè sigure, la se- 
conde jè in forsi! Si, ageti! 

Alore el nànul al si tache a fila dute la gnot, 
fin che dut chel stran al è doventat un biel grun di 
aur di chel plui fin. 

Content el re al manten la promesse, al pringip 
a gi plas ché biele more e in ché di stesse si spósin. 
anan Un an dopo la comari va daür dal mo' dulà che 
a Cormons nàssin i frug e puarte a chei doi zò- 
vins un biel frut; la muse blance come 'l lat, neris 
i voi come `l ingiustri. Ce conteng che ti son! 

Ma prest la fie dal mulinar si vise dal pat fat 
cul nanul, e gi conte dut cuant al so on. 

— Ge vin-o di fà? Cimút po vin-o di savé `l 
so non? 

— Sas-tu ge? l iniche jè che to pari al fasi di 
par dut el mont che cui che lu ven a save, al do- 
ventarà `l plui grant sior dal regnan. 

— Si, si, jè l'àniche; vuè duch savaran la stòrie. 

E infati duch vègnin a savé-le; ma passin i dis 
un daür di chel altri e nissun no `l càpite cu la gnove. 

Al passe un an; ge disperagion ta cort dal re: 
no `l è rivat nissun ancemò! E spiete che ti spieti! 

— A! fi mid, jo dovi piardi-ti ; jè za donge la 
sere... — e si met a vai come une mate la pringi- 
pesse. Ma viars gnot al ven un puer chaliar e al si 
presente al re. 

— Jo sôi vignut a savé, cui che '1 è chel nànul 
che usgnot al vegnarà a robá `l principin ! 

— Tu? Is-e vere? — E `l re al si met a vai di 
gust. Al clame so fi e so nore. 

— Is-e vere, galanton? A! contait par caretat 
dut cuant ! 

— Jo arsere sôi lat vie fur dal mió pais cunt- 
une vace, par rivá int-a gitat sul marçhat a buinore; 

ge-non-è mi piardi di strade; viodi a vigni sà dal mar 
nulaç neris neris e ognitant un lampâ dal diau. „Us- 
gnot al capitarà burlag“! a disi tal miò stòmit e tra 
un lamp e chel altri ti viodi pòc lontan di me un 
ghasal. „Juste ben“, ti disi, e a planc senge che nis- 
sun si 'nacuarzi entri int-a Arie. Apene che sôi a 
sotet a capite jà tante di ché ploe che crodevi che 
tornàs el diluvi. La buere ti sbusinave come 'l diau; 
tal mieg dal bearg di chel chasal al ti jere un morar 
e, int-un lamp, a ti viodi pojadis dos fèminis, grisis, 
dutis dispetenadis. ,Ches dos là a son dal sigur 
striis!“ a disi jo e mi plati plui ben che puedi. E 
jere vere; lis viodi, a fuarge di lamps che si intint, 
a bala, a cori-si daür, a lâ in comareg insume. Dut 
int-un colp fèrmin di balá; e lis sinti a fevelá e ca- 
pissi ben chisti peraulis: „Dulä is-e la Tine?" „Jè 
int-a citat!“ „Pote, a ge fâ ta gitat?“ „Öspide, a tu 
sas pur, a judá-gi.“ „Jè vere, si, jè vere; e! ge ba- 
soal che 'l è `l re, al crôt chel salamp, di vigni a 
savé cui che `l è 'l nánul. No san chei monis che 
lui no 'l è un nánul, ma che lè'l diau Bruto in- 
vece; `l è chel che 'l puatte i fruc int-al unfiar, 
al è!“ ,Cho, tas, mostre, che no ti sinti cualchidun.* 
E po jo lis jai viududis a svolá vie par ajar. Jo stoi 
li sot dut scrufulit e cuant che viodi `l soreli a ca- 
pitâ fur da montagnis, moli la vace e vie jo curint; 
e cumò sôi culi. Viodês che sôi rivat ancemò a timp. 
Amo? 

— Si, si, braf tu ses stat. — Pari, dai-gi ge che 
tu as prumitut-i. 

— Cho, se vo, Maestat, a mi dais alc... A chase 
jai une sdrumière di frug, and-ái; ma jo sôi content 
di vé fat el miò dovè. 


frut. 

— Si cà... Tu sas pargè — al dis. 

— Si, vin fat el pat! 

— Juste in pont... e sas-tu cimùt che mi clami, 
cui che sòi? 

— Si jo, tu tu ses un diau e 'l to nón lè 
Bruto! — No veve la prinçipesse nance dite l'ultime 
peraule che dut int-un moment el nànul al dovente 
ros come une bore; un fun e une bugade come di 
buere.... e po dut cuant al sparis..... 

E la famee dal re, cul mulinar e cul chaliar, 
a ti va a mangiâ: a ti fasin in onor di chel puer 
on une gnogone di ches!... Poleg, lenghis di canarin, 
pignui in salate e nolis che fàsin vignî la buine voe!... 

E jo, sas-tu, platat daür di une puarte chalavi 
dut e mi contentavi di nasâ chel bon odor e di sinti 
a contâ chiste stòrie. Ma une canae di chan, che `l 
veve rabie forsi pargè che i devi di voli a di un vues, 
al mi dà daür, al mi chape li barghessis e 1 mi 
slambre vie nete une polpete. E ái seugnut sçhampâ 
vie par che no 'l mi sbreghi plui in sú e sôi curut 
a cà e cumò us la âi contade.... E par vuè vonde. 


Ipocrisie, ipocrisie, 'l Signor ti çhastie. 


— Sei laudat el Signor! Varèssis-o ale par fâ 
la caretat a di un puer on plen di tan. Varèssis-o alc 
di mangià! 

— Ma si, galanton, entrait, entrait, cà si jè puere 
int, ma çho, vo sarês plui puer di nô, e? 

— Si, cristians, sôi nut e crut. A prearai `l Si- 
gnor par voaltris. — E `l puer peçotôs, dut rot, sençe 
çhapiel, dut dispetolat, stramp e çuet al entre int-a 
çhase di contadins. 

Svelte la parone sofle cul soflet ta boris, met 


— Ben, ves-o sun cumò? Spietait, noaltris no vin 
nissun jet libar, ma pudin ben prepará-us une cove 
int-al ten su la ceze. 

E ti ghacàrin cemò un pòc e po `l puer al va 
sù ta ceze e 'l si poin jù, 

Int-al doman a buinore jè za dismote la parone 
di ghase e nete la cusine, regòle i nemai e fòs un 
biel füc sul fogolar par sghaldà `l lat. Ma ogni tant 
ti va int-al bearg a viodi se chel puer diau alè 
jevat. 

-— Po cha’; arsere al mi â dit che 'l sarà sù a 
buinore e cumò ’l soreli '1 è za par saltä fur e lui 
al duar ancemò. A! sigur, puer vieli; al jere tant 
strac ! 

Ma passe un’ore, pàssin dos, duch son za läc a 
vore tal champ e chel vieli `l è ancemò su la ceze. 

— O, ma larai a dismovi-lu, a larai. — E ti va sü. 
Ti lu chate indurmidit come un goc, lu poche, lu 
sacode, ma lui no ’l rispuint nuje; lu volte, lu chale 
ta muse. Dut int-un colp a si volte e jú je svelte, 


chat di viodi! "Sef, oe "Sef, vegnet sù subite! vegnet 
a chase, us prei. Diu, Diu, chel vieli al è muart, al 
è. A, Signurut, judai-mit. 'Sef, pesseait pc ! 

Si met a sberlà come une mate e clame `l so 
on che `l lavore tal ort. E lui al càpite curint. 

— Po, ses-tu mate ses-tu? Çe sberlis-tu ? 

— Vegnet, vegnet sù a viodi! 

— Ma tás, no stá fâ tante cunfusion che no ti 
sinti cualchi zandarme. Us-tu che nus impicin, par- 
die! No tu sás che se végnin a savé lor, án cur di 
crodi che lu vini copat noaltris ? 

-- A, Madunute! Ce disis-tu ? 

— Ma tas, che '| fole ti trai! Sint, viot di tasé 
une volte; viot che ge che noaltris a fasarin cumò, 
no vegni a savé nissun. Sint: al è muart; no jè plui 
redènçio par lui. Sint, noaltris lu sapulin tal ledan. 
Za noaltris prearin par lui, pa so ànime! 

— E se ven a savé-le "l plevan mo? Lui che `l 
dis simpri che si devi vê rispiet pai muarç ? 

— Tas, no 'cor di-gi nuje, eco ! 

E dit e fat ti chàpin el muart vistut come che 
lè, ta chei sbrendolog, lu bitin ta buse dal ledan, 
disin un deprofundis e ge che 'l è stat `l è stat. 

Passin un par di ains. Nissun a no ”l si recuarde 
plui di chel vieli. La buse dal ledan a jé plene e si 
scugne disvuedá-le e mena `l brudiot pai champs. 

Mènin donge `l sghalar. E la fémine sul char e 
“l on sul ledamar a ti scomènçin a disvuedá la buse. 

Ma int-un colp el contadin al pesçhe sà impiçhat 
sui dinçh da force un tabarat sbrendolôs. 

— Diu nus judi! Al è * capot di chel vieli! = 
si met a sberlâ la fèmine e ti pete un salt jà dal 
sçhalar. 

— Diu, ’] è ver, si; 'l è propi chel! 

Ma ’l on al da une sçhassade e, come cuant che 
cole la tampieste fisse jü sui cops e sui veris che ti 
ju fas sglinghinà, propi cussì a gruns ti cólin fur da 
sachetis, fur di chei slambrons biei napoleons di aur, 
lustris come gnofs e ti fàsin tic-tic sui clas che '] è 
un gust. A! se tu ju vèssis viuduç chei doi puers 
contadins a cori di cà, a cori di là, come maç, a 
sberlá e jucâ. E senge vuaré, forsi, duch i doi ti cò- 
rin là dal plevan, ti córin. 

— Reverendissin, reverendissin ! — a sbèrlin insie- 
me, — che nus binidissi, sin striag, sin striag! 'Lè 
’] montafin.... 

— Ma disè-mit po ge che us ja tochat. — Ma lor 
asi bùtin in zenoglon e gi bússin li pontis da scarpis. 

— A! perdon, perdon.... 

— Ma sú, contait po qe che vés! 

— Perdon, perdon !... 

E `l predi a fuarge di domandá e domandá al 
rive a capi dome che un al è muart. 

— Ben, che ’lvegni cun nó int-a nestre chase! — 
Ti van e chei doi gi móstrin el capot e chei beç lusinç. 
E un póc a la volte gi cóntin la stórie di chel vieli. 

— Nuje, nuje — i dis ridint el predi — no stet vé 
paúre; vés fat peçhat si, ma sés pur pintuç. Faset, qe 
che us disi jo: ingrumait sà chei beç e vait doman a 
marchat, cromparés doi purçiç di lat. Cun chei beç 
che us vangin, ju mantegnarés; là vès pront el chot; 
cuant che ju varés finic, tornarés cà di me. Ves-o 
capit mo 7 

Podés dome crodi, ge conteng che èrin chei doi 
contadins ! 

Ti van a marchat e ti ménin a chase doi biei 
grioç. Ti ju mantégnin cun patacis, cun noli di chel 
plui fin, cun sémule, e i doi purçiç dovèntin gras e 

grues come doi mang. Ma ance i napoleons a sco- 
mèngi a spari e passe vuè passe doman no ’nd-än 
plui un pècul. 

E vie lor dreç là dal plevan. 

— Reverendissin, no vin plui beç. 

— No ’n vés plui?... Ben, faset cussi: vendet un 
purçit e cun chei beç, mantignit chel altri. 

— Va ben, sior reverendissin. 

E lor ti mènin un purcit a marchat, ti cròmpin 
un biel schalar di noli e di patacis e ti tòrnin a 
ghase. E cul dä-i di mangiá e däi di mangiâ chel 
purgit al dovente tant gras che no'l pol nance çha- 
mina scuasi; al si mof a planc a planc come ?l cai, 
Ma ance i puers contadins ti rèstin sençe un bàgar. 

— Çe vin-o di fâ cumò? 

— Turnin là dal plevan ! 

E ti van là dal plevan. 

-- No vês plui di dâ-gi di mangiâ ? ben, molait 
el purgit cumò, vai-git daür e viodarés ! 

Van a chase, viàrzin el chot e ’l purgit gras 
come che 'l è al pòl pene jevä-si in pins. Co 'lèin 
pins brrr... fur cunt-une corete pal bearg e, come se 
"L fos lizer come ‘ne plume, al si tache a cori, a cori 
pa strade. Svelç i contadins gi dan daúr. E cor lui 
che còrin 'ce lor. 

Finalmenti 'l purcit al si ferme sunt-une crosade, 
al fâs un doi zirs ator ator, al si met a rugnâ, al si 
rabie, une bave gi ven fur pa boce e po al si poin 
ju. In chel un lamp e un ton trement: une saete a 
capite ju dal cil propi su 'l purgit; e 'l fun a no 1 
lasse viodi nuje; la tiare trame. Ma, finit e sparit el 
fun, i doi plens di paüre ti van donge da crosade e 
ti viòdin une busate fonde fonde, fur di ché a ti cà- 
pitin flamis e füc come fur di une fusine. 

— A! Che '1 Signor nus judi! Ce is-el sucidut? 

Chapin el tre di cope e vie lor drec là dal plevan. 

— A! sior plevan, ge che vin viudut! 

— No vés viudut dut cuant; spietait che us 
mostri int-a chist libri. E 'l ti tire far un librat peng 
e grant, a lu viarg e 'l cir. 

— Chalait chiste piture; viodet ca! Viodés-o 
chisti flamis? Chalait ge che `l si mof, sintit ge che 
‘1 sberle chist danat culi! Chalait ge che `l plombe 
chel purgit culi; saves-o ge che 'l è cumò?... No ?... 
Chist `l è ’1 unfiar e chist danat al è chel vieli che 


y senge vé di bisugne al leve ator a girî la caretat; 
viodes-o, cimüt che 'l Signor al çhastie cui che `l è 
ipòcrit. 


Dit chist chel plevan al dà la binidigion a di 
ches dos animis che plenis di paúre tòrnin a chase 
e si mètin subite a di rosari. 


Bisugne nassi cu la chamese! 


Doi chalgumig si chätin a jessi "tor l'avemarie 
bessoi tal mieg di une campagne, lontan almancul 
5-6 oris da citat 

— Çe ùs-tu, — al dis un a di chel altri, — us- 
gnot no si pot rivá ta citat e dificil si pòl çhatâ di 
durmi! `L è mai mior che si firmini cà; viot chel 
biel pol là! 

— La, sun chel pol? Ses-tu mat? Durmi mal jo? 
vôi pitost ta çitat e 'tor miezegnot al è sigur che ti 
rivi. 

— Ben, tu vâ ta çitat e jo vòt a durmi sun chel 
pol. — Intant al ven plui scur e chel sul pol al s' in- 
durmidis. Al duar come un çoc, cuant che come un 
lusor che `l inçee a lu dismof. Al viarç i voi e `l ti 
viot la lune, come une biele bree di polente a saltâ 
fur tra dos monç. E al viot la taviele clare come 
di di. 

Ma dut int-un da bande da lune al ti viot a 
capitâ imburidis undis fèminis come tançh uçelaç. 
Lor dopo vê fat come un balet 'tor dal àrbul a si 
sintin par tiare come par fâ consei: 

— Ben, — a scomençe une — çe uli-e di che 
la çuête no jè 'ncemó rivade? 

— A! jè lade a striá la fie dal re... e, a planc, 
je mi â contat che nissun no la podarà vuari, pargè 
che par vuarile, si scugne meti-gi ‘tor di un chaval 
une stole e po si scugne fâ-lu cori tant che 'l sudor 

int une sponge, stricà-lu int-une tace e da-gi di bevi 
a la fie dal re. 

— Tas che no ti sinti cualchidun. 

— Cui ús-tu che nus sinti, culi? Cussi chel — chal- 
gumit un pòc par paure e un póc pa contentege al 
passe la gnot sun chel àrbul sence durmi lus. 

i "Pene che `l criche '| dì li striis a sparissin. Lui 
, al dismonte biel biel jà dal àrbul e vie lui dut con- 
tent int-a citat. Al rive là tor misdi. Al chate dut 

L gidin e banderis neris sui barcons di ca, banderis di 
| là; par dutis li stradis al ti viot a trupis di feminis 
a vai e renzi e rontá. Qe ise mo nassut? La fie dal 

re jè doventade mate avual: ja copat un grun di 

| vuardis, ja firit ance `l re stes, no san çimât fâ. E ’l re 
? ja prumitut a chel che la vuaris di dä-i-le che la sposi. 

E '1 çhalçumit, cugnussut che ’l ti â dut cuant, 
al ti si presente lui dret come un pichet là dal re: 

— Jo, Maestat, sôi un miedi furlan e sôi bon 

j di vuari vuestre fie. 

- Tu ? Dis-tu la veretat? Se no, çhale çe che 
tu fasis! 

— Maestat, vuestre fie jè striade e jo sôi bon di 
vuari-le. Ma mi dares-o po vo ge che vés imprumitut? 

) — Peraule di re. 

— Va ben, imprestai-mit un chaval. 

E `l çhalçumit al va ta stale, al chol el chaval 
plui gras, al chol une stole e i la tache su la schene 
e po lu fas cori ator ator. E 'l chaval al va dut 
int-un' aghe e '1 çhalçumit svelt cunt-une sponge al 
suje i sudors e po la strige e al chape i sudors int- 


A une taçe. Al spiete che la prinçipesse a si buti par 
4 durmi e che si imbacuchi-si e po svelt a gi viarç la | 
vi boce e i bute jà i sudors pal cuel. E dut int-un je 


a jè vuaride. 

E viot denant di sè `l chalgumit e contente come | 
che jè, ti lu çhape e ti lu busse; no sa çe fâ par 
ringraçiâ-lu. In chel al entre `l re. 

— Ses-tu vuaride?! A, benedet! Mantegni subite 

- la promesse. Je a sarà la to femine! 
— Lui, el me on? Pari, gragis, graçis, tant! 

`E in chê di subite, çhalç come che ti son, si 
fàsin di in glèsie e subite si spòsin. E `l puer çhal- 
çumit al ti dovente `l prinçip reditari. 
Propri int-al doman da gnoçe al càpite a la cort 
chel altri çhalçumit par congratulâ-si. 
— O, beat tu! Ce furtunat! Tu ses propi nassut 
cu la çhamisute! Ma çimüt dal diau ses-tu vignut a ì 
savé `l mit di vuari-le ! 
— E! ti contarai: la sun chel pol, in ché sere; 
lassù jai sintut dut di un trop di striis ! 
— Va la! Ce che tu mi contis! 
— Va ance tu lassú, forsi tu chataras la to fur- 
tune, forsi. 
— A vòi si; gragis e a raviodi-si. 
In ché sere stesse chist chalgumit al si rimpine 
sun chel pol e 'lspiete e `l spiete. "Tor miezegnot ` 
a ti càpitin lor jà dai nui; ma ste volte son in dodis. 
A capitin jù duti rabiadis. 
— — Cui mo is-el stat a tradî-nus ? 
E imburidis a si còrin daúr ator ator dal arbul. b 
— Saves-o ge —a dis une plui spirtade di chês 
altris — culi sun chist árbul al ja duvut sêi el tra- 
ditor; dome culi vin fevelat in ché sere. 
— Sigur, sigur; anin sù a girî che no `l sei ance | 
usgnot; no si sa mai. 
E si rimpinin ance lor, su pai ramag. Ti cirin 
di cà e di là e platat tai ramaç come un pulg ta 
pletis da ghamese a ti lu cüchin donge da ponte, 
dut ingrizignit. 
— A! ses-tu cà tu, canae; spiete, bifole, tu 
cagaras li frigis cumò; spiete ti cuingarin i vues cumó; 
spiete, toc di pichat. 
E cu li sgrinfis a gi giàvin furi voi, gi slàmbrin 
li vuarelis, lu tirin pai chavei, lu spónzin cun guse- 
lis e claug. Po gi tàin la lenghe, i çòncin i braç, e 


ghamisute lui! Par chist al è stat furtunat come `l 
chan in glésie. 


Jacumin e i tre çhans. 


Jere une volte une vece e un frut, so nevot, che 
"l veve non Jacumin. Chiste vece no lu podeve viodi 
e lu vuareve viodi pitost muart che 'tor li sos còtu- 
lis; e par chist a lu mandave simpri a passon sunt- 
une alte montagne par che lu sbranas cualchi lof. 

Un mes al doveve stâ su chê mont bessol, dome 
eu ne bree di polente e formadi chuch e cualchi 
chaf di renghe. Podés dome crodi ce tante tan che 
`l pative chel puer frut! 

Une di al ti stà sintat sunt-un clap e `l vai dut 
disperat: al pense a la so vite strussiade. Dut t-un 
moment al viot a capitâ daür di un cret un on 
cunt-un çhan, dut sudat, che al ti pot stâ 'pene in 
pis. Al càpite donge dal frut e 

— Biel frut, — gi dis, — varessis-tu alc di man- 
già? Son za tre dis che no viodi nuje. 

— Galanton, jai ‘pene vonde par me, juste par 
vuè ancemò; e devi stà ance doman cassù: ma za 
`l Signor al pensarà par me! Choit, galanton, dut 
çe che âi us dôi. 

Al disvuluçe ’l fagot e al tire fur dos fetis di 
polente e doi çhafs di renghe e po si mètin a mangia 
insieme. Finit di fà guligion chel on ai chape 'l char 
dut rigot dal frut, lu busse e gi dis: 

— Biel frut, jo no 'nd-âi nuje ge dän: ma çe 
che ti döi, ti dòt vulintir. Vios-tu, chist chan culi 
sara la to furtune. Al si clame Romp-duch-i-fiars. 

Al mi pararà me e li pioris. 

Pene lòt vie chel on, el frut al ti viot a capita 
sù un altri e ance chel cunt-un ghan: 

— Frut, frut, sôi mieg muart, dà-mi alc di 
mangiá ! 

— Galanton, and-ài dome chiste pagnoche cà e 
ance chê a devi jessi vonde par mangià par doman. 
Ma 1 Signor al pensará par me. Choit, mangiait. 

— Baste mieze, ché altre mieze jè par te. — E 
dopo mangiat chel on gi dà ance lui un biel chan. 

— Sta atent, sas-tu che 1 è un chan che 'l ja 
la reson, viot di savé-lu doprà. 

— No, galanton, no 'cor nuje, no. And-ái za un 
ghan. 

— Ten, ninin, un che `l fas une bine agion, si 
scugne simpri jessi-gi grag. Chist chan al si clame 
Dà-i-daùr. 

*Pene dit, t-un lamp al sparîs. 

Al è misdi. Chel frut al tire fur chè mieze pa- 
gnoche vançade e'l ti '| è par meti in vore i dinch; ma 
in chel al ven sù un altri on, ance chel cunt-un chan. 

— A, benedet di frut, dà-mi, dà-mi alc par ca- 
retat, se no, a müri di fan, a mini. 

— Eco, galanton, ancemò chiste mieze pagnoche 
culi ; ghoit-le ance se stoi senge mangiá, no impuarte. 
Doman larai ju za. 

— Gragis, ninin. Sint, jo no jai beç di dá-ti; chó 
chist chan, che ’1 sarà mior che i beç. 

— Ma jo no vuei vé nuje, jo.... 

— Ten, ten, che `l sarà la to furtune; el chan 
al si clame Chapi-lu. — Dit, al sparis. 

Intant a ven gnot e chel frut content, ance cu 
la fan al si indurmidis e in sun al torne a viodi chei 
tre ons che gi ridin e che lu büssin. 

Int-al doman al jeve, al ingrume li pioris e cul 
so sivilot al va sivilant jù pa mont. Tu sâs, amo, 
che in montagne ogni tant si viot cualchi eros; ben, 
ance chel frut al passe denant di une e 'l si ferme 
a preá un' avemarie. 

Çe-non-è, `l Signor in cros al si mof, al dismonte 
jù da cros, al chape chel frut e lu busse. 

— Sint, ninin, tu tu ses un bon frut, viot di séi 
simpri cussi; chel on cui çhans jeri simpri jo, ten 
cont dai chans, che ti fasaran dal ben. Son ubidieng; 
di-gi alc e lor ti ubidiran subite. 

Dit, el Signor al sparis e ance la cros. E chel 
frut al va jù jà pa mont e `l pense: 

— Cumò no mi petara plui ché vece; and-ái i 
Chans cumò, and-âi ! 

Al rive denant da çhase e `l viot ché vece: 

— A, no tu ses muart ancemó, canae ? 

— No jo. 

— Çe menis-tu li, cun te? No ja-o vonde çe-fâ 
par mantigni-ti te, bon di nuje; ance chans a tu mi 
menis! Benon di sal, mance un poc di pèvar! Moli ju 
svelt, se no.... 

— No, no, lassai-mi-ju, lassai-mi-ju, us prei! 

— A, canae! 

E jù cuais di vueli sant e par chastic in ché sere 
lu mande a durmi senge gene. 

— Che no `l vedi di muri chel canae?! Spiete, 
toc di pighat! 

Çe s'impensi-e? Ti va la di un sior dal païs e 
gi dis: 

— Ogni di jo viodi un frut su pai vuestris pi- 
rugars, sarès ore di fini-le cun chisch laris. 

— E, ge à-o di fa jo! 

— Si lu cope cunt-une sclopetade e.... 

— Ben, ben, viodarés che no `l tornarà plui. 

Contente je torne a çhase e contente di viodi 
chel frut copat si 'durmidis. Ma no si veve 'nacuarte 
je che un chan gi stave daúr e che `l veve sintut 
dut cuant. 

Int-al doman ché vechate a ti clame 'tor lis un- 
dis Jacumin e gi dis. 

— Cho, Jacumin, sint jo ti perdoni dut e ti lassi 
tigni i chans; ma jo jai fan, va a choli, che ài tante 
voe, tal ort di chel sior chist zei di pirug. 

— Jo robâ? Nance par ideis. Copai-mit pitost. 

-- Ma no robâ, sôi za d'acordo cun chel sior, jo. 

— Cussi si che vôi. 

E Jacumin al ti va lui. Ma `l è apene fur da 
puarte che `l ti viot i chans cunt-un pipinat in boce 
di chei pipinag di stran, saves-o, che si met sui strops 
i lidric e di salate par para i passars). E un chan 
ti lu chape biel pa barghessis e i fas cussì cul mu- 
sic pa barghessis come par dei che 'l çholi sù 'l 
pipinat. 

Jacumin al capis subite dut cuant, al chol sù 'l 
pipinat e invece di lâ lui sul arbul al impice sunt-un 
racli `l pipinat e di lontan a ti lu bute sunt-un pirugar. 
Subite si sint une sclopetade e '| sior dut content 
al cor jù par viodi chel frut lari; ma cuant che `l è 
donge i chans gi sàltin sù e tun colp di man a ti 
lu sbrànin. 

— A, cumò sai çimüt che jè cun vo, veche, — al 
dis Jacumin — 14 ain son stag vonde par pati. No vuei 
fâ-us dal mal e `l è mior che vadi vie di vo. 

Subite cui siei chans al ti va vie pal mont. 

Podés dome crodi cun chei chans che 'l ti ja ge 
tanch beç che `l ti fas. Al fas comédie cun lor, al 
fas, e al dovente un sioron, prime che 'l ti vedi vinch 
am. E sior come che `l è, al chate une biele zòvine 
e cun ché al ti vif content e filic. 

Ma dopo un par di ains, al úl là a chatä 'l so 
païs dula che `l è nassut. 

— Cumò no podarà fá-mi nuje plui ché vece. 
Duch puèdin falâ. Jo gi perdoni, — i dis une di a 
la so fèmine. 

Si mètin in viag e ti rivin ta chel país. Ché vece 
jè ancemò vive! Subite je co viot chel frut d'in chê 
volte, Diu ge robis, ge muardudis ta pontis dai dec. 

— Ma chiste volte po, no tu mi schampis, ance 
se tu ás menat cun te chei sfondrag di chans — a 
dis fra di sé e a lor doi 'a gi fufigne sù che devi la 
a çhatâ une so amie che jè par muri, e che usgnot 
Sara za ghase. Ançi ju pree che rèstin a durmi cà di 
je, che ja doi jeg libars. 


ei 


— Va ben, va ben, vait, vait; noaltris intant 
larin a fâ une spassizade, su pa montagne. A vuei 
mosträ-gi a la me fèmine dulà che levi a passòn co 
eri frut. 

E chê vece va vie e ti va là di un mago e gi 


conte dut cuant çe che â fat par copâ e fâ muri 
chel zòvin. 


— Simpri, — a dis invelegnade, — al è stat bon 
di schampä da muart; o i chans o 'l diau o so mari, 
‘1 è ancemò vif! Demut, de-mit ale par podé copa 
lui e la so fèmine! 

— Çhoit, biele viele — i rispuint el mago, — ghoit 
chisçh barag che son invelenag e metè-gi-u usgnot 
sot i ningui. Se si spònzin son sigur muarg. 

— Va ben, gracis, mago benedet. — Je va a chase, 
gi perece biel biel el jet e sot i ningui a met li spi- 
nis cul velen. 

Pôc dopo arìvin chei altris a chase e subite dopo 
mangiat, stracs come che son, vuèlin là a durmî. 

La vechate ju mene ta chàmere e i mostre `l jet. 

Ma ‘pene lade fur la vece, si sint un çïulon ta. 
chamare. 

— A, ses muarç po une volte, cumò no jè plui 
rimission. 

Ma tric e trac i tre chans a còrin in ghase e si 
tàchin a sgrifigná la puarte e cun chés sgrinfis che 
ân la bùtin jù; un salt su pa schalis e sàltin sul jet. 

Viòdin chei doi zòvins distirag e scuasi muarç ; 
e svelç lor a si métin a lecá e çupâ li spunzudis, e 
cualchi poc dopo chei doi a ti son indaúr risussitac. 
Un chan si poin jú in vuárdie e chei altris doi ván 
jü dabas ta cusine, e dân di voli a ché vechate e a 
fuarge di muardudis e di sgrafadis la sbránin come 
che fos un vues di jeur. 

Di cumò indenant chei doi vivin come in para- 
dis si vuélin ben e, siors che son, pòdin fâ dal ben a 
duch i puers dal país. E là che ché vechate a veve 
la so ghase cumò `l è un palag, dula che stan an- 
cemò i nevog di chei doi. 


Ma cui eri-e mo chê vece? Cui che jere?... Jere 
strie che une di, di gnot, passant ti veve viudut 


ne strade ; e je a ti lu veve chapat ‘sù e lu veve 
E inta che so chasate. Chel frut al jere chel 
pastor, chel puer tribulat d'in ché volte. 

(O, ce biele! 'Cemó une, nono !) 


| 

„Pat...“ — „Tachi-ti là l...“ 


'L ere une volte un re che 'l veve dome une fie. 
Jere biele come la lus dal soreli; doi voi ti veve di 
more nere, garneli tranc, boce palidute, chavei neris 
come `l gharbon. Prinçips e siorons, tu podis dome 
crodi, a gi vignive une gole di vê-le. Ma je, colpe di 
un pat fat 'ne di t-un gustâ, a no podeve çhô-ju. Çe 
pat al jeri-e mo ? 

Eco. Duçh i grançh dal regnan jèrin invidaç là dal 
re par un gustadon. E si sa, duçh ti èrin plens di 
murbin, duçh ti ridèvin e in chê di dome la prinçi- 
pesse ti stave sèrie. Pargè mo? — domandàvin chei 
'tor di je, e je taseve. Jan provat in duçh i müç par 
fâ-le ridi, ma je sèrie, dure. 

— Fie me, ses-tu rabiade? — gi dis so pari. 

— No, jo, tate. 

— Ben, rit mo! 

— Jo cumò no ridaressi, nance se vès di restâ 
muarte culi. 

— Ma brave! Jo jai une biele idee! — al dis el 
re — za che tu ses cussi brave, fasin une prove, ançi 
un pat: cui che `l ti vuarà vé, al dovarà fa-ti ridi. 

— Va ben, ma duch chei che no podaran fà-mi 
ridi, a dovaran jessi copag — gi rispuint la pringi- 
pesse. El re 'l è content. 

Duch li ator jan sintut la scomesse; èrin masse 
testemonis par podê ritirâ la peraule. 

Int-un bati di voli 'ste gnove jè lade par dute 
la tiare e, podés crodi, a plui di un gi â fá-ti une 
gole mostre chê biele prinçipesse. Prinçips e siorons, 
biei e bruç, a fân la prove; ma duçh cuançh a vè- 
gnin copaç un daür di chel altri. La prinçipesse si poave 
di matine a buinore li sul pujul in spiete di cualchi- 
dun. E cussì passave `l timp el veve za paúre di 
viodi so fie a lâ in samençe, come un bar di salate 
viere. 

Ma chiste gnove a ti càpite ance int-un païsut. 
Ta file, si sa, si pot vigni a savê un grumon di afars, 
di gnuvitaç, e li si ven a fevelâ dal pat stramp da 
pringipesse. E duch a stan asinti. plens di maravee, 

— A larai jo, — al dis un fantat, fi di un puer cha- 
liarut, che al ti veve la tegne sul chat — No stet ridi, 
no; juste jo, si a larai! 

— Tas mai là, fi miò, no stà di monadis. 

— Si, pari, jo vuei lâ, a vuei; doman mi metarai 
in vïaç. 

— Tu vegnaras copat sigur. No stá nance lâ a 
fa-ti ridi. 3 

— No, vuei doventâ re jo, pari! 

(Penset voaltris: un re cu la tegne !) 

— Ben, vonde, nin a chase cumò. Sù po! — E'l 
pari al spere che la gnot gi pararà vie chei pinsirs, 
ma invegi int-al doman chel puer tegnós al torne sun 
chel discors : 

— Si, pari, jo vuei là: culi duçh mi ghalin di 
brut par vie da tegne; de-mit tre pans, tre caran- 
tans e une boce di vin e jo vói. 

— Ma, pense, fi..... 

— Ai za pensat a dut. 

No zove né eri nè vas-tu, chel puer on gi dà tre 
pans, tre carantans e une boce di vin, juste par che 
no ’] mari pa strade. 

Chel zovin tegnós, ma di bon cur, al si met in 
viag. Chamine che ti chamini, al ti si viot fá-si inde- 
nant par un troi une puere fèmine, plete, che si stris- 
sine sunt-un boston. Lui gi va donge e gi dis: 

— Ves-o fan, gid parone? 

— Si, fi miò, tante; varessis-tu alc di dâ-mi di 
mangiâ ? 

— Si jo, eco chì tre pans. — E gi dà chei tre pans 
e po vie lui indenant. Al çhamine, al çhamine. E sin- 
tade sunt-un rival al ti viot un’ altre fèmine, invulu- 
gade malamentri int-un par di sbrèndni. 

— A! fi mid varessis-tu mo cualchi solt par crom- 
pà-mi un abitut ? 

— Si jo, parone, ma jai dome chisch tre caran- 
tans, ma us ju dói vulintir, saves-o. 

— O, gragis, graçis ! 

E vie lui indenant, dut content, sigur di vê judat 
une puere fèmine. Ma chale, sunt-une crosade al ti 
viot un' altre fèmine viele, cu la muse dute ingri- 
spade, che ten viarte la boce di tante sèt. 

— A, fi miò, tu salvaressis une anime dal pur- 
gatori, se tu mi dassis tant che bagni la lenghe. 

— Si jo, ài juste chiste bugute di vin; za par me 
che sôi zovin al pensarà `l Signor. Chapait, bevet! 

E chê fèmine in doi e doi cuatri lu â za scolat, 
Ma in chel chê fèmine viele ti dovente une biele fan- 
tate, cunt-une stele int-ai çhavei. 

— Jo, —a gi dis a di chel zovin, — jo sái dulà 
che tu vâs; jai cugnussut el to bon cur. Ches altris 
fèminis jeri simpri jo, par chist vuei judâ-ti. Chale, 
—ein chel a fâs vigni denant dai voi dal zòvin une 
biele oce, cun plumis propi di paradis, — jo ti regali 
chiste oce; ten a meng: cuant che un la tochará e 
che jè a sberlarà „pa“, tu tu rispuindaras „tachi-ti la !* 

"Pene dit ché biele frutate a sparis. 

E 'lzovin cu la oce al torne a là indenant. "Tor 
sere al rive denant di un’ ostarie e, sence sole come 
che `l ti'l è, al si poe sunt-une bance di fur. Càpite 
fur l' ustir, la olme e '1 âl pará-lu vie. Ma in chel 
càpitin fur li sos dos fiis, viódin la oce e dain: 

— Us prei, pari, no stet manda vie chist furi- 
stir, menè-lu drenti, de-git di mangiá e di durmi. 

L’ ustir al capis li peraulis da fiis e al da un 
chalon a la oce. — A, bravis, el zovin al duarmará 


— O, chist po no, — al dis el tegnòs, la oce a 
tigni-le cun me, jo; jè masse biele par meti-le 
une stale. 

— Po ben, po ben, gimüt che orés chel zovin. 
Dopo mangiat chel tegnòs al vâ a durmi e al met 
la oce propi sot el so jet. Al duar e in sun gi pàr 
di sinti come a ramenà; t-un colp al sint „pa!*; 
| ptachiti la !“ al rispuint lui e 'l si dismof. 

Jè la fie dal ustir che oreve choli li plumis a di 
ché oce e vistude póc sù póc iù a miecis par pesseà, 
jè restade intacade intor di chê oce. 

, — Ai! sur me, judi-mi, ven a distacá-mi — a 
sberle ché puerete. 

So sur a càpite fur e ance chó, cunt-un blicut di 
= chamese sun se, a ven donge la chape traviars da 
vite par distacá-le, ma in chel la oce a sberle „pa!“; 
_,tachi-ti la!“ pront el tegnòs e ché si intache. 

— Lui al chale fur pal barcon, al viot che 'l è za 
= di, si chol sù e vie lui, cun daür di sè la oce cun 
ches dos fantatis, dutis dos tacadis. E vie e vie. 

e-non-è pa strade al t'incuintre un predi che 'l pree 

breviari e a planc al torne a chase di messe. Cuant 
Er ‘1 predi al ti viot ches dos fantatis scuasi crotis, 
al si met a sberlä: 

— A, brutis sporcachonis, cussi si va ator di 
| chisti oris, daür di chist fantat? Pôc mi stares..... 
Spietait, mo.. 

E invelegnit che ’l è gi va donge e cunt-une 
man paf! une pache pal cul. 

„Pa!“ a sberle la oce; „tachi-ti là ! al rispuint 
_ el tegnós. 

E vie indenant lui, compagnat in chel mút. Çha- 
“minin e pa strade incuintrin un ghalderar cu li ghal- 
deris su la schene; cuant che chel al ti viot chel 
E tacat, cu la” man 'tor dal câl di ché fantate, 

s: 

— A, canajat di un predi, cussì, a!... E ancemò 
cul breviari ta man gampe; spiete cumò ! 

E dut rabiat al gi va donge, ejú une legnade di 
vueli sant. Ela oce „pa!“; ,tachi-ti la!“ al rispuint 
el tegnós. Cussi a ti rivin za a buinore int-a capital. 

La fie dal re jè za sul pujul; cuant che je ti viot 
a capitá chiste trupe, si met a ridi come une mate, 
va a clamá so pari, el re, e gi mostre chel spetàcul. 
E ance lui al si met a ridi e duch cuanch chei che 
viòdin ché maravee, dóvin propi ridi di gust. 

(E sfidi jo; cui vuares-o che puedi tigni-si di ridi!) 

In chel a sparis dut cuant, dome 'l tegnós, vistut 
di miezelane, al si ferme. Al va sù e 'l re al dà un 
çhalon, al viot che 'l ja la tegne e che `l è dut rot 
e sbrendolòs. Ma par contentâ-lu al ül chò-lu par 
sarvitor; ma lui no `l ül açetâ. E `l re alore lu fas 
ben ben lavá, lu fòs visti in órdin e cussi netat e 
smondeat al dovente un biel fantat: al si presente a 
la pringipesse. Je si 'namore di lui, che si capis, e 
til subite sposá-si. Ma `l zovin al úl vé ance so pari 
cun sè. E 'I re al fas subite tacá cuatri chavai e a 
tir di cuatri vie lor là di so pari. 

Chel puer chaliar, dopo lat vie so fi, no 'l pòl 
dá-si pas. Alá come un rimuars di cussienge par vé 
lassat là vie so fi. 

"L è sintat sul coc da puarte e 'l vai, cuant che 
'l ti viot a capita ché coroge. Al ùl là drenti, ma ché 
coroçe si ferme propi denant da so puarte. Un sior 
e une siore a fasin un salt jù. `L è so fi che gi puarte 
la biele gnove; ela pringipesse gi dà une bussade a 
di chel puer vieli. 

E ti móntin in coroge, e chiste volte ance `l puer 
çhaliarut che no `l pol sta int-a piel di tante con- 
tentege, e tórnin ta capital. Là fiestis di cà, fiestis di 
là, pal matrimoni da fie dal re. 

E ’l re content al perece une gnogone di ches 
che dopo d'in ché volte no si 'nd-â viududis plui di 
cussi grandonis in chist mont. 

(Qe gust che varessis vut voaltris, a! di chatä-si 
a jessi ance voaltris a mangiá sope e pistuns e po 
di dute ché gräcie di Diu, nomo?) 

La fèmine a sa un pont di plui dal diau. 


`L ere une volte — (us conti cumò chiste e po 
vonde par vuè!) — un puer contadin che mai no `l 


podeve durmî sence insumià si di beg. Di dì in dì al 
doventave simpri plui rabiós pargé che no `l podéve 
chatà `l tesaur che nè di nè gnot no i deve padin. 
La so fèmine ti lu cojonave simpri e i diseve: 
Ma sigur, tu viodaras che tu lu chataras. 

— Fasaressi, chale, magari un pat cul diau. — E 
vie rabiat come un chan int-al champ. Cul chaf platat 
int-a mans no `l sì 'nacuarg nance di un sior cun 
tant di cane e di peote che cu la man al ferme i bùs 
e gi dis: 

— Oe, galanton, ge uli-e dî cussì malcontent ? 

— Benedet di sior, sôi plen di misèrie; fasi di 
tanti messis; ogni sere prei ' Signor che `l mi fei 
çhatâ un tesaur une volte! — gi rispuint el contadin. 
Qe messis, ce preá; chale, cho chiste borse 
plene di bec, ti la dói, ma a un pat. 

— Qe mo? 

— Doman noaitris doi fasarin barufe un sul tor 
eun abas. El lùe ài di sielzi-lu jo; a ti ti lassi di sielzi 


li armis pa barufe. Sas-tu tu cui che sôi jo ?...No ?... 
Ben, jo sói el diau. 
— Va ben! — al dis el contadin sence tanti mi- 


gnassulis e strinzint la borse al va dret a chase. 
Ma prest la so coce a si disfrede e `l scomence 
a pensá-gi sü. 

. — Orco dindio! cimüt â-o di fâ jo camò? Lui 
tor, çe braüre, al mi cope sigur; se çholi clàs, 
clapadis, e vie jo a fâ mantis di bocal. — E cussi 
al ti rive a chase: 
í — Po, ge as-tu, "Set cussì avilit? 
— Ai çhatat si 'l tesaur; ma a ce pat, ce pat! 
* — Sù po, conte. 

E chel on al conte. 

— Nuje, nuje par chist; sint, tu tu às di sielzi 
li armis; ben, tu chol sù 'l jubal che `l rive fin sul 
tor e a lui da-gi `l tului. Lui no `l rivarà sigur di no 
nance a tochá-ti `l chapiel ! 

— Brave, brave, pardie, si, la fè! 

— Int-al doman el diau lu spiete sul sagrat. 

— Sôi cà — gi dis el contadin, — eco li armis. 

E 'l diau al dà une stuarzude di nas. Ma, colpe 
dal pat, al tás. Al va sà sul tor e scomènçin a ba- 
rufâ-si. E `l contadin jà cuais di vueli sant sul puer 
diau; el diau invegi, cul tului, no i toce nance un pel. 

— Vonde, vonde! Cho, ti dói ancemó une borse. 

— Ben, buti-le ju ‘lore, — al dis el contadin, e 
i siei voi a parin che vuélin mangiá chê borse che 
‘1 diau al ten ta man. 

— Si, jo, ma a un pat. 

— Ben, qe mo? Us-tu fà ancemó barufe ? 

— No, no! Sint, doman si chatarîn 'tor chist' ore 
in chist luc culi e culi sgrifis si metarin a sgrafá `l 
tor; cui che ’l è prin, chel a la varà vinte. Atent, 
che jo ‘lore ti sgrafarai te! Content? 

— Content! 

d E 'l contadin al va a chase e vaint a gi conte 
dut cuant a la so fèmine. 
. . = No vevi pensat jo che 'l diau al ja ches ongo- 
latis! Judi-mi, ti prei; el diau se no mi sbrane. 
È — Si, si, lasse fà di me tu. Doman tu a di ché 
ore no tu saras a chase, e '] diau al vegnarà cà a 

odi, e po lasse fà di me tu. Capide ? 

Tal doman el diau stuf di spietá sul sagrat al 
càpite lui a chase. 
= —Dulaiselyuestrion? -—al domande a la tèmine. 

— E, se tu savessis tu, diau! "L è lat a ucä-si 
li òngulis. Se tu savessis tu ge òngulis che "1 ja; lis 
ja cùrtis, ma fuartis come... Chale! — e si disbotone 
la camisele. 

— Chale ge sgrafade che 'l mi A molat arsere ; 
chale! — e gi mostre un tai trement sul pet. — E 
ancemò arsere prime che `l uci li òngulis. 

E ’1 diau a sinti dut chist, cu la code in jenfre 
li giambis, e vie fur lui. 

Pöc dopo al càpite a chase `l contadin. 

— Gimütb? 

— Benon : viot: mi jai sporchat di sanc di pur- 
çit culi e lui, crudint che tu tu mi vedis sgrafat cussi, 
si la ja mocade. 

In chel jù pa nape si sint come un taramot, `l 
è'l diau che `l à sintut chistis peraulis e `l sberle: 
— Canais di fèminis, savês propi un pont di plui 
di me! 

E sbusinant come la corse, `l diau al sçhampe 
vie par simpri. ; 

(Ben, vonde; buine gnot! Vait cun Diu!) 

< El çhaliar sençe paüre. 


— Sint, sacratari, ge vin-o di fâ cun chel cisçhel? 
Plui vuardis che jo mandi e plui an çhati int-al do- 
man copaç Ce vin-o di tà ? a 

i — Po, Maestat, tachet fur un edit; a zovarà forsi 
ale. 

— Braf, ben dite, sì lafè! 

Int-a ché di par dute la so tiare a zirin i fang 
dal re e clàmin la int su li plaçis e tàchin par duçh 
i çhantons chist edit : 

„Cui che ûl durmî une gnot int-a chel cisçhel, 
al çhaparà par prèmit el cisçhel cun dute la cam- 
pagne che jè intor; dome al devi di çe che `l ja 
viudut, par fâ-gi savê a so Maestat, se jè cualchi 
ànime di famee real, che ja bisugne di cualchi messe.* 

— Po, corpo e là, is-e mo vere? o i miei oçhai 
viòdin-o dopli ! Cha' çe furtune ! Robis [di butâ vie trà- 
dighe e strançet e di doventâ un sioron t-un colp.... 
Sigur che jo vuei lâ int-a chel cisçhel. 

E `l çhaliar vistut a la buine cul gurmal di lavor 
al si presente propi in chê di dal re. 

— Maestat, jo sôi pront di fâ dut çe che vo vès 
fat scrivi, dome jo vuei jessi sigur dal premit. 

— O! anin po! peraule di re! No ti baste? 

E `l chaliar al chol sà cun sè `l so bancut, el 
strancet, la smole, un biel glimug di tradighe, i siei 
impresçh insume e un par di scarpatis duti rotis par 
comedá e cuant che ven gnot, e vie lui int-al cisçhel. 

Al met in òrdin li sos çhossis e... „tre punti un taco 
e cinque una solidura*, al si met a lavorâ. 

— Viodarin, çe che 'l â di vient, Pol stä-i che 
mi còpin come chei altris, ma no crodi ; çimüt che mi 
contàvin, chei altris no son staç capaç, ma mi pâr 
che sein muarç di paüre. Muarç di paüre! Ma jo 
paüre ?! Umm! 

E jà une tracanade di aghedivite e jù une vilote 
sot vos. Cussì passin li oris. 

— Sint, mi par, si, a bat miezegnot. Cumò, 
cumò. 

"Pene dit al sint une vos jü pa nape (no 'cor 
di-lu, che lui al lavore int-al puartefurdinape par stà 
un pòc di plui tal chaldut.) 

- — Buti-o? 

— Bute, bute — al rispuint lui. 

E ju pa nape a cole un braç. 

Dopo un pòc. 

— Buti-o ? 

— Bute, bute. 

E jù chel altri braç. 

— Po' chale, çe mat — al dis el çhaliar ta pange. 

— Buti-o ? 

— Po, bute, bute, ze ocori-e che tu mi doman- 
dis, po bute, corpo da súbule ! 

E jà el tronc dal cuarp. 

— Ha... ha... ha... ha... Stùpit, stùpit, al crodi-e 
di fä-mi paúre a mi cun chisti monadis. Ha... ha... 
ha... ha... al rit soflant tal pig. 

— Buti-o? — E indaür: 

— Anin po! Bute e tás, corpo dal stranget! 

E ju dos giambis. 

— Po ben, po ben! Vonde par un on! 

— Buti-o? 

— Po bute! 

E jù un chat 

— Çho, oe! âs-tu butat jà avonde? Ses-tu stuf? 

Ma çhale! Dute ché robe s'intache e dovente 
une biele fantate, che si met a balä. 

— Po brave, cha’ çe brave! 

E bale che ti bali e dopo un pòc, vie je indaúr 
su pa nape. 

— Po cho, nuje di mal!... Ancemó une gutute! 
O... la... Cumo, e !... dovaressi là a durmi, po. E, po 
capi! — Ma ’l è "pene int-al jet che scomèngin a 
bati la puarte: Tun, tun, tun. 

— E! vait a moris! Lassai-mit durmi! Ge dal 
diàmbar jan-o di vê? Sint, a sùnin une furlane... Po 
ben, stin a sinti ance chiste! No mi displas. — 

Punf! jù la puarte! e a doi a doi vègnin drenti 
un vingh fra zovins e zòvinis daùr di une bande di 
musicanc. E i musicang a ti van sul puartefurdinape 
e si tachin a suná un valse. 

— Po benon, brafs, ‘ole che ti trai, cha ge sale 
e ge rips! Viot, ge mená di pit, ches zòvinis! Ai! 
che scomèngin a movi-si li mes giambis int-al jet. 
E, chó, fasaressi ance jo un zir. Ve là che jè une 
zòvine senge par; spietait che meti sù li barghessis. 

Ma finit el sunai, tòrnin fur chei nuvig a doi a 
doi pa puarte e ti lassin chel puer chaliar cun tant 
di salamp. Chel puer on par no stá a tirá-si fur li 
barghessis, vie lui sot la plete cu li barghessis. Ma 
in chel al entre un trop di fruc e sence di né ceu nè 
beu si mètin a zujá di balis di tic. 

— Po corpo dal ghan vert! Vait fur di cà! — 
Al dismonte jù dal jet. al chol la scove e `l si met a 
mola ji cuais di vueli sant; ma chei nance no si 
scompònin. 

— Po ben, zujait alore, baste che no sberledis 
e che mi lassedis durmî. — E al torne int-al jet. Chei 
fruç, finit di zuja, ti van fur. 

— O! ben, cumò po vuei stà in pàs, orcocan, 
inclaodarai la puarte jo, e viodarin mo. 

E ’l ti inclaode la puarte. 

— Spiete; `l è simpri mior che pensi prime; 
spiete che lèi "l chavec di chel glimug ‘tor di un 
cavalet. Cussì duarmarai plui sigur, — al pense. 

E vie lui sot i bleons. Al ti 'l è par pià sun, 
cuant che i par di sinti come a chanta `l miserere. 

— Po, cha’, puärtin-o vie di gnot culi i muarç. 
Stin a sinti! 

E ’l chant `l è simpri plui clar e plui fuart, i 
cantors si fâsin donge, pâr. 

— Che vègnin a çhol-mi me, erudint che sedi za 
muart, corpo dal stranget ! 

E ' chant `l è di fur da puarte. Une scloteade 
e jü je, la puarte. Al entre come un muritori: denant 
une cros cunt-une zoe, daúr di je tre predis e `l 
muini cunt-une torçe; daspò une casse nere puartade 
di cuatri piçigheç duch neris, taponac la muse e daür 
une sdrumiere di fèminis, frug e ons, che ti vain e ti 
prèin. Chiste ziguzaine di int dopo vé fat un zir pa 
cusine, si ferme, i pigigheg si fèrmin, mètin jù la 
casse parmis dal jet di chel puer diau e gi fasin di 
moto culi mans come par di-gi che `l si pogni drenti 
int-a casse. 

— Po no jo, potis! No sôi mingul muart jo! — 
E chei di gnof. 

— E da-i che lé? un clap! Vait al folc, voaltris 
e la casse. Ves-o capit? Corpo da sùbule! — Alore i 
pigegheg ti lu ghàpin sù pai pics dal ninçül e ti lu 
scùssin int-a casse e lu tapònin cul tapon. E vie lor! 

— Puers basoai! Crodes-o che sedi tant batècul 
jo? Fin cuant che no mi copais, no murarai dal sigur; 
chalait mo! 

E al mole jü '] fil dal glimuc. Lu puartin, lu 
puärtin, e i predis gi chàntin el miserere, gi chàntin. 

Finalmenti ’1 puer chaliar al si 'nacuarg di no 
jessi plui sacodat, gi par di no sinti plui a chanta ; 
al ten el flat par sinti mior. No `l sint un gheg. Al 
mole un sburton tal tapon, al si jeve sù, al si chale 
ator e `l si chate a jessi int-un soterani. Al jeve in 
sinton, al pete un salt fur da casse e cha! tra clar 
escur al ti lampe un caratel. Al va donge, al cuche 
drenti e '1 ti viot a lusi come rosis di fic tanch e 
tançh napoleons. 

— Um !.... Diu, Signor, ce afars; is-e vere mo? 
Cha, ce che ti lüsin; son-o di aur propi? Chale mo 
par chist, ve, 'l è cussì clar culi. E jo crodevi che 


ege, eet 


Z 185 


fos cussì pargè che ti eri tant timp siarat ta casse, 
che i voi èrin usag za tal scur. Sì, sì, propi napoleons, 
corpo del strancet! 

E par jessi plui sigur al tache li mans ta chei 
bec, ti ju busse, ti ju fàs saltà di cà e di là. Joi, ge 
gust! Ma dut int-un, sgarfant, gi ven sù une charte, 

— Çe is-e cà po? viudin mo. — Al tache sù i oghai; 
ma strice che ti strigi no ’l rive a léi. ‘Lore al tire 
da lesche, '1 acalin e dal dit e fat al fas lusor e po 
al lei: 

„„Beat chel che 'l rive vif in chist luc! chel al 
vara liberat une anime plene di pechac. L'anime da 
rigine, mari dal re di cumò. Penà e pati a doveve 
je par vé fat un pechat cussi grant che nance 'l 
unfiar no 'l vuareve vé-le. La rigine veve copat el so 
on, par podé regnâ bessole e fà la parone. Ma `l Si- 
gnor no `l ja vuarut congedi-gi vite lunge; tal doman 
une saete la ja copade. L' anime fresche ancemò pa 
magle a rive denant dal Signor e sint la sentenge 
tremende: di dové stà tanch ain int-a chist cischel 
e ramenà di e gnot tal pog cui diaui in companie ; 
di no lassá nissun di gnot ta chisti morais, di fâ-ju 
muri di paúre, fin che un tant coragiòs al vès pudut 
sapuartá dutis li paúris e `l fos tornat san e salf cun 
chiste charte là dal re, par che chel a fuarge di messis 
e di buini operis al vès fat degne ché anime di la 
tal Purgatori. Viot di rivà fur di chist soterani.*“ 

— Po folc, e cumò mo lá fur?! Cha, ge basoal! 
No â-o molat la tradighe!... _ E vie lui simpri datir dal 
fil: al passe par soteranis luncs luncs, plens di 'savis 
e madracs e pantianis. Pachis di cà, pocadis di là ; 
tanti voltis a ti 'l è par colà. Ma lui simpri cul fil 
strent ta man, fintramai che `l ti rive ta cusine la 
che `l ti A lavorat. 

Propi alore al ti criche 'l di. Lui al dà une o- 
ghade fur pal barcon, al viot el ol dut ros di chê 
bande dal soreli; al pete une ucade di gust, dut con- 
tent, sigur dal fat, al chape duch i ordens e int-al 
bearg al ti fas un biel fogaron. 


E Daspó svelt cun ché charte là dal re. El re al 

ti] è ancemò int-al jet; ma cuant che `l ti sint che 
11 è 1 çhaliar che lu spiete, al pete un salt fur da 

= plete, al tache sù li barghessis e al comande che gi 

u mènin drenti el chaliar. 

a — Maestat, sôi ca mo; jai fat cimùt che mi vés 

= dit: eco cà une charte che and-âi chatat, lejè-le. 

3 El re al lei. 

— Braf, braf, pardie ! 

Lu ghape a bragecuel, lu busse, lu slape, al vai 
di gust. 

E al fas prontà un bon gusta. 

— Vuè jo vuei che tu doventis mid zinar! 

— Ma, ge dises-o, Muestat, jo, un puer ghaliar, 
veghon, vedran, vé ché biele fie! 

= — Si, jo vuei entrá in parintat cun te. 

— Ben, se propi vuarés; cho, jo âi a ghase un 
fi che, vistut ben, al pararès bon... 

— Juste ben, juste ben. Sòi content, 

In ché di stesse 'l fi dal chaliar, un biel fantat, 
al rive ben mitut a la cort. E, biel che 'l è, al fas 
'namorá la fie dal re int-un lamp. 
= In chê dì si spòsin. E une gnocone di ches! tu 
mi capissis, che... Ge dolç in boce! Poleç, rost, pastis, 
confeç... boce ge ús-tu! E jo, platat sot da taule jai 
pudut sintí chiste storie, ma... el diau no `l duar mai, 
el çhaliar plen come che `l è, usat a bevi cul frosc, 
finit che 'l ja di conta, al slunge li óçis, al mi toce... 
al si sbasse, al mi viot e cunt-une pidade tal cül al 
mi â butat fin ca.... 

(Chiste po jè la plui biele! — Ben, doman us con- 
tarai un par di altris. Anin a durmi cumò)! 

Ce che i toce a chel che '| úl sayé ce che 'lè 
dopo muarc. 


Une volte vivèvin un on e une fèmine che si 
vuarevin tant ben e che lèvin d' acordo come doi 
orlois. Qe che 'l ti faseve un, mai no 'l faseve di 
mancul di fà chel altri. 

— O Diu! — a dis une di la fèmine al so on, — 
Diu, ge sarà-e po cuant che jo o tu dovarin muri? 

— Qe ús-tu, a disin pur che la muart no cognòs 
nin paringh nin amor. 

— Ma jo no podarai sigur vivi sence di te. 

— Sint, culumbute, fasin un pat, scrivin sunt-une 
charte che muri-o jo o müris-tu tu, el prin che 'l 
murarà al dovarà vigni a fà savé ge che `l è tal mont 
di là; scrivin el nestri non cul nestri sanc! 

Lor a scrivin e fàsin el zurament di tornà dopo 
muarg. 

Passe cualchi an, e une di el on al ven a muri. 
Je, bessole, vaint come une mate lu met su la bree. 
Savés, nomo, che par dut si use a veglá imuarg. A 
la sere a úsin a lá ta chase dal muart, i parinch e 
i cugnussing par preá pa anime dal muart. S' intint 
che par no induarmidi-si si mètin a contá-si instoris 
e ance a bèvin ogni tant cualchi gutute di alc e çe. 

Ance là di ché fèmine vuèlin lá a veglá 'l muart, 
ma je cu la biele magnere ti ju mande vie e gi dis: 

— Sintit, mo, lu âi veglat bessole di vif e lu 
vuei vegla bessole ance di muart. 

Je a dis juste cussi par podé dome je vigni a 
savé çimüt che jè ta chel altri mont. 

Ven gnot. El muart su la bree e la fèmine li 
donge a veglá-lu vaint e suspirant, ma instes a jè 
contente pargè che el so defont al fevelarà. E cul 
cur in man je ti spiete la miezegnot. 

Dut intun tor lis undis je a sint a bati. Póc 
dopo al ven drenti un biel fantat : 

— Buine gnot, ce vuares-o, chel zovin ? 

— Sòi piardut di strade, lassai-mit entrá. Sói tant 
strac che... 

— Ma culi, di chiste ore... 

— Us prei... 

— Po ben, stait ‘lore, za che vuarés; stait pi- 
tost platat, stait, che no us viodi nissun! 

— Juste ben. Se no sbali, al è un muart in chase! 
Juste ben che us fasarai companie. 

E 'l fantat al tire fur une bachete e `l si met 
int-un chanton. 

Bat miezegnot. Cric-cric la bree !.. E ’1 muart 
al si jeve in sinton. E 'l fantat al cor donge e `l gi 
mole une bachetade e 'l muart al si poe jù indaür. 
La fèmine ' prin colp a ti chape un spac e plene di 
paüre a tire fur el rosari e si met a preâ. 

Miez' ore dopo '| muart al torne a cricà e chiste 
volte al jeve sú in pins. Ma chel fantat svelt cu la 
bachete lu fòs torná a pogni-si. 

Ma passe un’ ore e 'l muart al scomence a sberlà 
come un danat. Al jeve in pins. 

— Colpe di te, babate, a sôi int-al unfiar; ma 
tu lis jas di paidi-lis cumò. 

Al fâs un salt jà da bree e al va curint cuintre 
ché fèmine zale come une coce. E 'l fantat al gi va 
incuintre, e al gi mole une pache cu la bachete. E `l 
muart al si ferme; la char cole ji a fetis e di chel 
cadavar al reste dome nut e crut un schèletri. Càpite 
fur une bugade di buere e di füc; pal barcon al ven 
drenti un diau ros ros come une bore, al chape si'l 
muart, lu met sot di un ningul neri neri come `l ghar- 
bon e lu puarte fur sbusinant pal ajar. 


er 
Ché fèmine, a viodi dut chist, a si bute in ze- 
noglon e domande perdon pal so pechat. Chel fantat 
> E va donge e gi dis: 
— Fèmine, tu tu ás fat mal a fà chel pat. El 
- | Signor no lasse scuviarzi a di nissun in chist mont 
ge cho 'l è ta chel altri. Par chist, viodis-tu, el to 
on al è danat par simpri. Lu âs-tu viudut cumò di 
bot? Lui al ti varés sbranade e puartade cun sè tal 
. unfiar, se no fossi stat jo. Jo sôi un àgnul mandat 
— dal Signor a visá-ti e salvá-ti te almáncul, za che tu 
— As fat in buine fede. 
» Dit chist, el àgnul al va fur pa puarte. La fè- 
| mine gi ten daúr cu la code dal voli e lu viot a 
svolâ vie di ché bande che scomenge a sclari-si, cuant 
che '| soreli al ven fur dal so convent; ma poc dopo 
no lu viot plui. 
D' in ché volte ché fèmine vai simpri 'l so pe- 
chat e ringragie `l Signor di vé-le salvade da muart 
in chist mont e da danagion ta chel altri. 

Ance '| predi no 'l dovi vuaré savé di chei misteris. 


Une volte a jere par muri une frute, une buine 
frute. A clame `l predi par confessá-si, e, dopo con- 
fessade, el predi gi dis: 

— Sint mo, ninine, mi fàs-tu un plasè ? 

— Pargè di no, sior plevan. 

— Tu tu laras sigur in Paradis; tu tu mi ve- 
gnaras a di, cimùt che `l è là di la. 

— Po si jo, sior plevan, gi lu prometi. 

Dit, ché ti mûr. 


ë Tal doman el predi al va liint el breviari a spas 
+ pai çhamps. Dut int-un al ti viot a vigni incuintre une 
o rute. 


— Cui is-e chê là po? Bessole pai çhamps, di 
fieste! — al pense. 

Chê a ven plui donge e lui subite al cognos chê 
frute muarte. 


L — O, buine frute, juste ben, ven che sin bessoi, 
ma ses-tu propi tu? Fevele ! 
L — Sôi jo, si, — gi rispuint chê altre. 


— Juste ben, ve, che tu ses cà. Disi-mi, disi-mi, tu 
mi ás imprumitut; cimüt is-e ta chel altri mont? is-e 
dut ver ge che cóntin ? 

— A, canae di predi! Tu tu ses cumò colpe che 
jo sôi danade par simpri; tu tu mi âs fat prometi di 
vigni a di-ti un tant. No tu sòs, canae, che 'l on no 
"l dovi nance vuaré savé ge che 'l fas el Signor. Avuè 
tu tu savaras za dut... ma vuè... no tu vivaras plui. 


'l predi al cole par tiare, muart e 'l diau lu 
ape sà e in ànime e in cuarp a lu puarte fin tal fonç 
unfiar. 


N (A, nono, chiste jè come ché di prime scuasi. E 


ee poa jè cussì curte! Ancemò une, ancemò une!) 

La fedeltat da fèmine! 


L' ere une volte un fantat e une fantate che si 
vuarevin tant ben. Duch ju disèvin nasug un par 1 
altri. Ma une di 'l fantat al ven a muri. A, se vèssis 
viudut ché zòvine a vai! 

— Copai-mit ance me, butè-mit ance me ta 
buse !... A, benedet!... — a sberlave. E li scuasi no 
vuareve lassá puartá fur la casse. Ance je a úl la 
daùr. Fas un pos di pas e cole jà une conderade, 
come muarte. La puártin a ghase plui muarte che 
vive. 

A passe cualchi an e ché fantate a dismentee `l 
muart; a torne a lá sul poc a fá-si viodi e cussi un 
fantat forest, ben mitut, i da di voli, i stá daür e 
cualchi més dopo a si fäsin za di in glèsie. 

Ti jè la gnot dai muarg. La zovine ven fur 
propi di glèsie, a ti va a chase bessole pensant al so 
gnof moròs; a rive sunt-une crosade e li, sunt-un 
paraghar a ti viot une robe blange, come un on. 

— Cha’, cui ses-tu tu?.... Ce fasis-tu culi? — si met 
a sberlá. — Sòi jo; sôi `l to moròs d'in ché volte. 
Söi jo, si; no tu sâs che jo no podevi stà nance in 
Paradis sence di te. 'Pene rivat lassù jo mi meti a 
vai come un mat a ghatä-mi a jessi lassù bessol. E 
jeri tant disperat che une di `l Signor al mi clame 
e al mi dis: ,Pargè vais-tu, simpri, mo?“ „A, Signor, 
gi rispuindi jo, no vuarés che sedi disperat, jai las- 
sat laji su la tiare une bambinute che mi vuareve 


bandoná! Us domandi la gràçie, Si- 

n benedet! al mi dis lui ; — la gnot dai muarç 

viodaras la to zòvine*. E cumò tu mi viodis cà, 
ven cà che ti bussi, ven cà che prest si sposarin! 

Lui al úl chapá-le, ma je vie sberlant: 

p — No ti vuei vê plui, va vie che tu ses brut 
come la fan, sôi za prumitude. 
__ —Is-e vere? is-e vere? A, Signor, fasè-mit durmi 
 indaür par simpri. A, pitost che vé da fò cu li fè- 
is, 'Ï è mior impichä- si. Signor, de-mit chiste gräcie, 
fase- -git muri ance ’] secont moròs! 

E li sun chê crosade si viarg la tiare e jù drenti 
al cole chel fantat. Int-al doman a chê zòvine a gi 
múr ange `l secont moròs. 

Ma çe crodis-tu che vedi zovat!? 

Nance par ideis! Dos lagrimutis e int-al doman 

oun altri al veve `l so puest. 
E se '1 Signor lu vès fat muri ance chel?... Po, 
son tanch úmins in chist mont!... El Signor al do- 


-varés fà muri int-un colp duch i zövins... 
(Cumò savès che no bisugne mated masse daúr 
di fèminis). 


Cui is-el content in chist mont ? 


Une volte un re al veve dome un fi. Tu puedis 
dome crodi ce tant ben che ’l gi vuareve! E pur el 
prinçip al jere simpri malcontent; a zornadis inte- 
ris al ti steve pojat sul barcon; al ti çhalave cui voi 
fis lontan.... 

— Ma ge ti manci-e? — i dis une di `l re — çe âs-tu, 
fi mid? Viot, ti ài dome te; tu tu ses la lus dai 
miei voi, dut çe che tu üs di dôi. 

— A, pari, sâi sâi che tu tu mi üs ben! çe üs-tu, 
no sâi nance jò, çe che jai. ! 

— Sint, fi miò, disi-mi, çe che ti mance. Tu tu ses 
zovin, jo sai... i ülis-tu ben forsi a cualchi frute ? 
Disi-mi di si, e jo ti conterai, che sedi fie dal plui 
sior re da tiare o ance la plui puere sotane. 

— No, pari, no sôi no mamorat! — E al torne a fâ 
’] pinsirôs. E `l re al gir di fâ-lu ridi, di fâ-lu content 
une volte: teàtros, bai, músiche e chant; ma nuje. 

E di di in di 'l color di rose dal pringipin al 
sparis da so muse. 

E `l re al pense: 

— Qe 'l â-e di vê chel puer miò fi? 

Ma pense che ti pensi no `l pol mai vient a capi-le. 

Al úl prová-nt ancemò une. 

Al met fur un edit. 

Un póc di timp dopo a càpite di dutis li bandis 
dal rnont la int plui studiade: dotors, tilòsofos e altris. 

E `l re ju clame e gi mostre `l princip: 

—  Viodet cà, de-mit voaltris un bon consei; 
salvai-mi-lu ! 

Chei si ritirin e pènsin. Po tórnin là dal re. 

— Maestat, vin pensat, vin let ta stelis: çir un 
on content, content in dut e par dut e gambie la 
ghamese di to fi cu la so. 

In ché di el re al mande par dut a girî chist on 
content. 

A ti gi mènin un predi. 

— Ses-tu content tu? — gi domande `l re. 

— Si jo, Maestat ! 

— Ben, varessis-tu gust tu di doventà mid vescul? 

— O! magari, Maestat ! 

— Va fur di cà! Jo ciri un on filic e content tal 
so stat, tu invegi tu vuelis jessi ancemó plui grant 
di chel che tu ses. 

E 'l re 'I sta in spiete di un altri. 

Une di al sint che ‘I re so viçin al ti `l è propri 
filig e content: un grun di fruc une biele e buine 
fémine, duch i nimis vine in vuere e `l pais dut in pás. 

Subite `l puer re al mande plen di sperange i 
siei plui granch amis là di lui par domandä-i la cha- 
mese in gambi di ché di so fi. 

Chei a ti vân. 

— A! no mi mance nuje, no; ma crodes-o che 
sedi content jo? Vê di dut e po muri e lassá dut! 
A! no sôi content, no! 

E chei a ti tòmin indaür cu li mans schassant. 

— A! puer mai me! puer miò fi! Gi toce propri 
muri! ge disperagion! 

Une di par sfogâ ’1 so dolor el re al va a la 
chage. Al viot un jèur, gi tire e ance al devi vê-i 
ghapa-ti, pargè che ’l jeur al cotee ; ma instes el jeur 


al cor indenant. Svelt el re, un póc ance intotat, gi da 


daür, e cor che ti cor al è za lontan dai siei. Dut int-un 
colp al si ferme, al stà a sintí e al sint a çhantâ la 
falulele. 

— A! benedet! chel al devi jessi sigur content! 
al dis e curint imburit al va di chê bande, al rive 
e al viot un zövin che l cuinçe li vig. 

( — O, bon di, Maestat, ge uli-e di culi cussi a 
si, buinore ? 
A — A, benedet, üs-tu vigni cun me ta capital? 
La jo ti fasarai doventá miò ami. 
— Ai, ai, Maestat, malafenò, nance par ideis; 
gragis, gragis. Jo no mi gambii po nance cul pape. 
— Ma sint, tu che tu ses un biel fantat..... 
— Ma no, us disi; jo sôi content culi e baste. 
— Finalmenti! — al pense content 'l re — che 
ái chatat un filig. 
— Cho, zovin, sint mo, tu tu ás di fà-mi un plasè! 
— Podés dome crodi, cun dut el cur, se puedi. 
— Spiete ca un moment. 
.E dit, al si met a cori par dula che'l è vignut; 
al cor, a gi par di muri; al vai di contentece e, 
cumbinagion, al incuintre la trupe che lu va a girî. 
— A, finalmenti! Vegnet, vegnet! Mid fi, 'l è 
salf! 'l è salf! 
E di balin ju mene là di chel fantat. 
— Zovin benedet, — al si met a sberlâ — çe 
che tu üs jo ti dòi; da-mi, da-mi...... 
— Ma ge, Maestat, ge vuares-o che us dei jo? 
— Da-mi.. A! mid fi `l è par murtî,.... dome tu 
tu lu puedis salvà, ven cà, spiete. 
E come un mat lu chape, al scomenge a disbo- 
4 tona-i la giachete..... 
| Puer on al è content e al vai. 

Dut int-un colp al ti si ferme! I voi ghalin fis 
scuasi disledrosag, i braç gi còlin a pendolon, al stà 
fer come une statue........ chel fantat filig no `l â 
çhamese ! 


a 


—————————— 


ERI EAT NZ Lad) CERE | 
E eee EFE 


El diau in glèsie e 'l predi tal unfiar. 


Par dutis li vilis a sune l’ avemarie e '1 muini di 
un giart pais al met jà i ochai e la gusele, e vie al 
va tal tor. Dut int-un al sint a rugná daür di lui, al 
si volte e al viot (lui la cognos) tra clar e scur la 
scrove di 'Sese cun 12 purgitug, che giangiant gi 
càpite biel biel daür. Ma lui vie dret come un pichet 
viars da glèsie. Al lasse un póc in sfrese la puarte 
da glésie par che entri un póc di lusor e po vie int-al 
tor. E sune che ti suni l' avemarie. 

Finit di sunâ, al torne indaür; al siare strente la 
puarte da glèsie e vie lui a chase. Al dà di man a 
la gusele e al dà i ültins ponç a un par di barghessis. 

'L è za scur. 

— Jè ore che lei a sunà I’ ore di gnot! — al dis. 
Al si çhol sü, e vie di ché bande da glésie. Al tache 
la elaf ta buse da clavàrie, ma in chel al sint ta 
glèsie un davoi, un rugnà, un giulà a bas a planc, 
un cori, un ramená dal diau. 

— O! —”l dis, — `l diau al è ta glésie! — E `l si 
met a sberlà. — Fai-sit fur, int. — Intant che no lu 
disi s' ingrümin su la place feminis, fruc e ons e duc 
si mètin a sberla : 

— El plevan, el plevan!.. Che `l vegni a binidi 
la glèsie! Mestri "Get, vait a clama `l plevan. 

E 'l muini svelt la dal plevan. 

— A, sior plevan, sior plevan ! 

— Çe is-el stat, mestri 'Sef? 

— Se `l savès! El diau 'l è in glèsie ; lu âi sintut a 
ramená, lu äi sintut! 

— Puers mai nó! vegnet cà, mestri 'Sef, duvin 
lá a scomunicä-lu. 

— Chel vegni, sior plevan. 

E! plevan jù pa schalis; al si poe sunt-un boston: 
ti '1 è un puer vichut, cu la coce spelade, cun dos 
giambis fatis a volt, vistut a l' antighe. 

— Savês-o vo, mestri Sef, li prejeris di scu- 
müniche ? 

— No jo, sior plevan ! 

— Ben, baste che disedis amen, e viarzedis a 
planc la puarte. 

— A, sior plevan, sior plevan, — si sint a çïulâ 
di dutis li bandis, — sior plevan, sior plevan benedet! 

E `l plevan al si met denant da puarte da glèsie 
e, par stà mior, al sta cu li giambis a larc e 'l met 


sà i oghai: 
— Fait lusor culi! — al sberle. 
— Lusor! — a gi dis daür el muini. 


Par cumbinagion un al ti ja cun sè agalin e 
lesche ; el muini al impie la lesghe e '1 plevan al viarç 
el breviari. 

— Mestri "Set plui in cà `l lusor, no viodi ben, 
plui in cà; mior de-mit a mi `l lusor. 

E al scomenge a prea, al fas cros cu la man che `l à 
'l lusor e ches cros lis viot la int che simpri s' insegno. 

E drenti ta glèsie un ghadaldau aviart, el muini 
al ripet simpri chel „amen“ e a pöc a pöc al viarg 
la puarte. Ti je apene viarte che ven tun colp spalan- 
cade e vie fur burinte une robe nere e par scalogne 
ché robe passe sot li giambis dal plevan, lu jeve su 
di pès e vie lui chel lumin traviars da plage. 

E `l plevan al sberle: 

— Int, int, el diau mi puarte vie, | diau mi puarte 
vie, preait, preait par me. 


— Amen, amen! — al rispuint el muini. 
— Signor, — a dis la int, — torné-nus el nestri 
bon plevan! — E cu li làgrimis tai voi, a ti chale 


chel lumin chel si slontane simpri plui. 

In chel da lontan si sint une vos: — Cha, cha, 
ninine! — si sint a sdrondená une chaldèrie. El lumin 


si ferme. Si volte e vie lui di ché bande. ’Sese come 
une mate a gir la so purgite e rive in plage clamant 
„çha cha.“ In chel in plage al rive anche '1 lumin e 
la purgite si ferme donge di ’Sese. E'l plevan, mieg 
muart, al dismonte e par latin al dis: — Deo gragis. 

El Signor al ja vut compassion di ché puere int 
e al mande cussì 'lpredi in glèsie e 'l diau int-al 
unfiar. 


Coi beçi se fa tuto. 


Cumò us contarai di un zovin che, no sai parçè 
ti lu vèvin butat t-une preson. Chist prisunir par 
copâ `l timp al ti scriveve par duçh i murs e sul 
paviment cul charbon: Coi begi se fa tuto. 

I vuardians viodèvin, ridèvin e plui di tant a 
tasèvin. 

Ma une di al re di ches tiaris gi cápite la voe 
di visit li presons e cul so sèguit `l entre di une 
cele int-a ché altre e al domande a duch gimüt che 
si chatin lè drenti. E cussi al rive auce ta chamarute 
di chel fantat e al ti viot par dut scritis ches pe- 
raulis: Coi beçi se fa tuto. 

— Oe, chel zovin, cui â-e scrit mo chisti pe- 
raulis ? 

— Jo, Maestat. 

— Tu?! e parçè jas-tu scrit chiste bausie ? 

— ge bausîe ? jè la veretat chiste, Maestat. 

— Ben, io ti sfidi; atent che, se no tu ses bon 
di fâ cui beç che jo ti darai, ge che ti disi, tu ve- 
gnaras pighat. 

— Ma, Maestat, par dibant? 

— Spiete un moment! Jo ti dôi cumò la libertat 
e tanch beç che tu fis; ses-tu bon tu di dá-gi une 
sole bussade a me fie? S’ intint che se tu tu la bussis, 
je ti sposara, se no po.... 

— O!... altri che bussá-le, Maestat ! 

— Entri une stemane, s'¡intint! 

— Va ben, Maestat. » 

— E 11 prisunir al va là dal cassir dal re e al . 
ghol tangh beç che `l úl. Po al va vie pa strade l 
pensant, çimût che 'l podarès bussâ la fie dal ro, 
che par òrdin di so pari a dovi stâ dut el dì siarade 
dulà che no la pot viodi anime vivent fur di so pari. 

— Çe á-o di fâ mo cumò? Basoal che sôi un! 
Ma.... va ben, 

Al slunge ’1 pàs e vie lui là di un so ami che 
'l fas el fari: 

— Çhar ami, cussi e cussi jè la fagende; ti dôi 
tangh beç che tu üs, fàsi-mi une oce grande come 
un biel ghaval, tant che drenti podi stâ jo; po cun 
me a gholarai un sunai. Ses-tu bon? 

— Ò! altri che bon; ven cà mo mene `l sfuei 
e scumingin subite "l orden. 

Si metin in vore e un par di dis dopo la oce 
jè finide. 

— Cumò, copari, jo vôi drenti cul sunai; tu tu 
metaras la oce sun chel gharugut là e tu mi mena- 
ras ta capital. Cuant che tu ses denant dal palag 
dal re disi-mi: „Oce, fâs une sunade“! e se cualchi- 
dun, mässime `l re, al úl crompá-mi, vendi-mi par 
tant che ti pár. 


— Va drenti tu, fasarai ben jo dut come che vaj 
— Ocho, che no si 'nacuarzi nissun che jo sôi 


drenti, vignin pighag, sas-tu! 1 
— No stà vê paúre tu! 
E 'l fari al mene vie che ochone cul ¢harug. 


Dute la int, podés dome crodi, vie daúr; ti rive ta 
capital denant dal palag dal re e `l fari al sberle: 

— Oce, fòs une sunade. 

E chel drenti sune che ti suni; dut ator plen 
di int. Juste in chel la pringipesse jè sul barcon; a 
ghale jà ta plage, ti viot che intone, a viarg el bar- 
con e sint a sunâ e viot la oce. 

. => Cha, ge is-e che robe là? Vuei vê-le jo — a 

dis tra di sè. 

A sune la campanele e '| ven el re. 

— Ge üs-tu vê, ninine? 
— Pari, jo vuei vé ale par distrai-mi. 
Ce üs-tu vê mo? 

— Jo vuèi vé... Ven cun me sul barcon, vuei 
vé ché oce là vie che sune bessole. 

— Çe ús-tu fâ di je? 

— Da-mi, pari, da-mi, jo sai che tu tu mi ús ben. 

— Si jo, si jo; ti la puartarai sà subite. 

E `l re al va jù, al clame chel fari, gi dà 
une sborse di napoleons e al fas puartá sù ché oce 
ta çhàmare da pringipesse. 

— Ses-tu contente cumó ? 

— Si jo, pari, cha' çe biel ordèn; sù po, oce, 
sune cualchi vilote ! 

E subite chel di dentri al si met a sunâ, 

— E cumò, pari, a vuei che tu mi la lassis ta 
ghamare cun me, jo vuei che mi indurmidissi di sere 
e mi dismovi di matine. 

— Si, si, fie me. 

E 'l re al va fur. La oce a dovi suná dut el di, 
ma cuant che jè gnot, la pringipesse si poin vistude 
come che jè sul jet e a sun di vilotis s' indurmidis. 

— Cumò `l è ] colp — al dis chel drenti. Al 
viarg une ale e al ven fur da oce. al va donge dal 
jet, al viot la pringipesse e i mole une bussade. 

Je a si svee, a viot tra clar e sour el fantat 
e invegi di parâ-lu vie, viudint denant di sè un biel 
fantat dut t-un bot si 'namore e gi da une bussade 
ance je. Ance la lune in chel moment a entre in 
sfrese pai scurs dal barcon. La pringipesse dismonte 
ju dal jet e úl che '| fantat a gi spieghi dut el mi- 
steri. E `l prisunir di une volte, content, alè pront 
di spiegá e... sarès lòt dut ben; ma... el diau '1 al 
meti par dut la code! Senge vuarè s'ingopèdin ta 
oce, la rabaltin, al nòs un davoi. 

E `l re dut plen di paüre al càpite cu li vuardis 
crudint che séin laris là drenti. 

Al va drenti.... Pensait ge maravee co `l viot 
donge di so fie '] prisunir. 

— Cha’! Tu cul ?.... Tu ?.... 


| Maestat, jai mantignut la me peraule! 
Ben, e a mi mi toce di mantigni la me! Sint, 
aressis-tu contente di vê chist biel fantat par to 


|. — Po magari, pari! 
— Po ben, doman voaltris vi sposarés. 

Tal doman si spósin in ligrie e ti fàsin une 
loce, ma ce gnoçe ! 

E jo che jeri là sot da taule, a mi ân molat une 
ade e mi ân parat cà. 


E! in chist mont, par doventâ siors, si dovi robâ. 


Al viveve une volte un sotan che `l veve tre fioi, 
duch boins di mangiá, ma pig boins di lavorâ. E 
cussi chel puer on al lavorave dut el di e ance di 
gnot, ma mai no `l podeve saltâ fur cu li spesis. 
Çho, fin che `l lavorave, al podeve vé almancul une 
tete di polente cunt-un frighinin di renghe dai voi 
verg par companadi; ma cuant che mo el unviar al 
scomencave a inglag la tiare, si la fe! che 'l jere 
imbrojat. 

A sin ta vilie di Nedal; un fret di criuris; di 
fur ti jè la gis che tae li vuarelis. Chisch cuatri sôn 
sintag ator dal füc da ùltime fassine vangade e `l 
pari al scomenge : 

-— Fioi miei, viodés che cussì no si pot tira in- 
denant! Voaltris ses sence mistir ! Vait vie pal mont 
e di cà a doi tre ain cuant che us plasara, podarés 
torná ! 

— Va ben, va ben, pari! 

E chei tre fradis ghólin sù el sac su la schene 
e vie vie pa strade; lor ti An un par di dadis par 
omp int-a sachete. A van e ti rivin sunt-une crosade; 
propi a li ti jè une ostarie. E `l plui zovin e `l plui 
galiot al dis: . 

— Anin cà drenti e mangin ale! 

— Ma çe dis-tu? Vin chei par di solg e man- 
gid ju cussì di bot! E par doman po? 

— Qe doman, ce doman! Doman beat cui che 
'l è vif; anin drenti e che la magne vadi pa cam- 
pagne! 

E cussi chei doi ti vàn drenti; a li ti màngin e 
fasin chist proponiment : 

— Ca la man: cumò tre ain, la vilie di Nedal 
vin di chatá-si cà e larin insieme a chatä ance 'l 
pari. 

— Va ben, si! 

Sun ché crosade son tre stradis: 

— Un che 'l vadi vie dret, un a gestre eun a 


conteng di prime. 

E `l fradi plui vieli al ti va indenant par ché 
strade di mieg; al va al va dut el di. Sot sere al ti 
rive int-un pais, che, daür el so parè, al è plen di 
fan e, curiòs come che '] è, al cuche drenti par un 
barcon in sfrese. Un odor di polente struchade in 
chel gi fòs vigni la buine voe; al chale plui ben e 
al ti viot un on che `l tire la tradighe : 

— Çe dal diàmbar al fasi-e chel là po? Vuei 
propi stà a chala! 

Ma ’l çhaliar, stuf di viodi-si denant dai voi chel 
pressèmbul e rabiós che `l gi fasi scur, al alce i 
oçhai e gi dis: 
= Ke fas-tu tu culi? 

çhali ge che fasés ! 

— Ti plasi-e `l mid mistir ? 

— Si a mi tant! 

— Varessis-tu voe di doventà ance tu chaliar? 

— Sì jo! 

— Ben, ven drenti e fasarin i pag! Jo ti dôi 
la spese. Çe che `l impuarte ’] è che tu imparis ben 
el mistir! 

— Va ben, sôi content, sì! 

E lui al sta ta ché famee, plene di misèrie e di 
dugh i malans a ghapà scapelog a ufe. Nô lu lassin 
a li e turnin là di chei doi altris, 

Chel che `l ti va pa strade campe, al rive ance 
lui tor sere int-un borc e li al si ferme a çhalâ drenti 
par un barcon un cessador; lui al sta li denant in- 
grizignit, plen di fret: 

— Va vie di li — gi sberle `l cessador — che 
tu mi fasis scur. 

E punf! ta coce la navisele. 

— Oe! galanton, sói vignut a ciri lavor jo e a 
mi mi plas chel mistir a li! 

— A! cussi? Ben, se tu ses content di stà cà 
pa spese. 

— Si jo, si jo! 

Batècul che `l ti 'l è, no 'l pòl mai vuadagnâ 
alc di fur vie. 

Intant chel plui zovin al va pa strade gestre; 
al çhamine, al çhamine e al rive denant di un bosc. 
'L è int-al mieg dai arbui e no ’1 sa plui là indenant. 
Juste ben, che par là al passe un sior: 

— O! ge fás-tu culi, chel zovin? 

— Jo, sior, vòi a girî lavor; vuaressi imparà un 
mistir. 

— A! cussì? Ben, us-tu doventà marangon ? 

— No jo. 

— Fari? 

— No jo. 

— Chaliar? 

— No jo. 

— Cessador? 

— No jo. 

— Vuardian? 

— No jo. 

— Soldat? 

— No jo. 

— Predi? 

— No jo. 

— = po? Lari? 

ari, si, lari, si! 

— Po ben, juste ben, ven cun me! 

— E lu mene là di une trupe di laris e gi lu 
presente al capolari: 

Cà vin chatat un braf lari, fuart e plen di 
— al dis chel sior che no `l ti ’] è che un 


— Va ben, va ben. 
E prin lu mètin a prove. Çe braf che 'l è! Al 
ri duch cuanch tal roba: ta glèsiis, tai palag, 
mr fin tun cischel ti `l è lat a robá. E simpri fate 
ance. 
Cul robá lui al ingrume bec pal mus, al dovente 
un sioron. Cussi a pàssin i tre ain. 

Int-a vilie di Nedal chel che 'l è là dal ghaliar 
al dis: 
> — Vuè, paron, devi lâ a ghase; sôi intindut cui 
miei fradis di çhatâ-mi come vuè t-une ostarie. 

— Ma parçé ? Reste, reste.... No tu vuelis? Ma 
tu podevis almáncul visâ-mi prime che jo ti varessi 
fat fâ un frègul di vistit. 

— No ocor, no ocor, no. 

Tu puedis dome crodi: dut rot e spore, plen di 
pedoi e chaf e schene al si met in viag par torná a 
chase. Al ti chamine e 'tor lis undis di matine al 
rive ta ché ostarie. Al va drenti e 'l si poe donge 
a di une taule. 

— Çe comandais-o, paron? — gi domande el 
ustir. 

— Nuje, nuje, lassai-mit, us prei, che stei sintat 

- culi, a spieti doi miei fradis che dévin vigni cumó 
di bot. 
— Vo ses plen di fret, no stet stà a li dut in- 
|  grizignit, vait pitost lassù daür dal fic. 

— No 'cor, no 'cor, no! baste che sedi parat da 
buere ! 

— Po ben. Çimüt che vuarés ! 

Un mumintut dopo ance chel cessador al rive 
ta ché ostarie: miec muart, cul nas ros come un 
pevaron, cu li vuarelis dutis inglacadis, algadis li 
spalis e cu li mans ta sacheti rotis. 

E subite chei doi fradis si cognòssin, si còntin 4 

+ li miseris patidis in chei tre ain. In duch i doi no jan ` 
un solt par çiol-si alc. 

`L ustir ju sint e al dis: 

— Puere int! E `l tiarg mo `l dovarès jessi ca 
moment par moment, 

— Ma si! 

Al sune za misdi e chel ancemó no `l è rivat. 
Un póc di timp dopo al rive un sior in veladon, cun 
tante di cane lustre e cu li manegis, cun tant di 
ghadene di àur tal camisulin, sintat cumo un pretor 
int-une coroge a tir di cuatri. Al dismonte e spacant 
li trombis al entre e al dis: à 

— Bon di, ustir, preparait subite di gustâ par 
tre. Jo spieti doi siors, che dèvin rivá moment par 
moment. 

Al dà une slissade a la barbe nere, al si chale 
ator, al viot i siei fradis in chel stat, al riduge e al 
si met a lei el sfuei. 

Intant el gustá `l è biel che pront. 

— Ma ancemò che no son rivag chei doi! — al 
gi dis al ustir. --- Po, nance no rivaran plui. Saves-o 
ge, clamait jù chei puers diaui lassù, che mangiaran 
cun me, 

— A son doi pecotòs. 

— No impuarte, mandè-ju cà. 

— Giò, lassù, al ja dit chel sior che vignidis a 
mangià cun lui. 

— O! nance par indeis! Nô sin dugh rog! O! 
nance par indeis ! 

— Ma sì, vignit jù! — al sberle chel sior — a do- 
vès vigni. Sarés za plens di fan, daùr di chel che si viot! 

— Ma che no `l stei a discomodá-si, sior ! 

— Ma co us clami jú jo! 

Chei si mòvin; no san gimòt fa, si mètin in 
taule. Son imbrojac; no san gimòt che jan di doprà 
chei curtis, ches sedons, chei pirons. Di tant riguart, 
mangin e no mangin; màngin plui cui voi che cu la 
boce. Cuant che ti gèrcin chei gips mai viudug a 
stan su li spinis. S 

— Mangiait po, no stet vê rivuart! Bevet, bevet, 
cà ves vin; bevet! Ustir, ancemò un dopli di chist 
furlan, e di chel bon, saves-o! 

E bef che ti bevi! 
— Ben, no mi cognossés cumò 7 

— No nó, sior! 

— No cognossés vuestri fradi ? ! Chel plui zovin? 

— A! sestu tu; vive la to face; e nó che cro- 
dévin che tu tu fossis un sior.... 

— Sôi sior si, ma bevet cumò in ligrie! 

Ma bef che ti bevi chei doi di tant dizun, ni- 
chilig, bivint tant, cumò ti chàpin une bale di ches 
che Diu nus judi! A cólin sot da taule un par sore 
di chel altri. Chel lari inveçi plen e passut come che 
"lè, usat a ché robis, `l è plui sangir di prime. 

— Ustir, faset tacà '| chaval e menait chisçh 
doi tal nestri pais; jo larai indenant intant cu la me 


In ché sere stesse a rivin a chase; ‘pene rivaç 
chei doi ciocs si métin a fà i purçituç tal mieç da 
cusine. 

E `l pari al si met a sberlà: 

— A chapä balis, a doventà ghochelis ves im- 
parat pal mont! E 'l si met a onzi-u e di tant on- 
zi-u lor végnin a sè: alore lui: 

— Çhalait vuestri fradi culi, qe sistin ! 

Chei doi si chàlin ator plens di maraveis. 

— Ben, cumó ognidun che ' mi disi çe mistir 
ehe. 'l ja imparat pal mont. Dis tu che tu ses el plui 
vieli.... 

— Jo pari.... jai.... fat el ghaliar, jai.... patit.... la 
fan.... dome.... 

— Va la, va là, bon di nuje! E tu? 

— EI cessador... 

— Pu! ge robe! E tu po fi? 

— Jo, pari, âi fat el lari.... Si, si, el lari! Cha- 
lait ge grampis di napoleons e ghartis di çent! 

— Po! ce afars! Po ben, doman ’] è el di di 
Nedal e voaltris larés a presentá-si; prin di dut larés 
là dal plevan e po là dal podestat ! 

— Va ben, pari! 

Cussi dugh i cuatri ti vân a durmi. 


| 

Tal doman dopo messe duçh i tre ti vân là dal 


plevan : 


— O! bon di, reverendissin! Nò sin ca... 
— A, ses-o tornac? 


Si! 


— Brafs, brafs; ge mistir ves-o mo imparat pal 


mont? 


mistir; 


Jo, el ghaliar, sior reverendissin. 
Cho; mäncul mal; si pot vivi ance cun chist 
a ti jo ti regalarai duch i impresch di cha- 


liar. E tu mo? 


cessi e 


El cessador, sior plevan. 
Ance bon; par te jo cromparai el telar par 
po dut ge che ti covente. E tu che tu ás la 


muse di sior? 


Jo, el lari, sior! 
an El lavi? Mars fur di cà, danat! 
o no 1 úl altri, a vôi si. 


Lui al spiete di fur chei doi altris e po duch i 
tre a van là dal podestat : 


O, cui che viodi! Ses-o tornag? 
Si nò, lustrissin ! 
Ben, varés imparat un mistir, jo erodi. — 


(E sú une prese). — O, sintin mo, ge mistir jas-tu 
imparat tu? 


Jo, el ghaliar! 
Cho, un mistir di misèrie po. — (Al tire sù 


un’ altre prese). — To puedis torná lá che tu eris. 
E chel al va fur. 


E tu? 
El cessador. 


Il podestat al si russe `l nas e gi dis: 
— Tu puedis lâ ance tu, benedet. 
E vie fur lui, el secont. 


E tu mo, ge 'tu fat pal mont? 
Jo? El lari! 
Ge? El lari? 
Propi `l lari, da bon; jo sôi bon di fà cua- 
robarie e cualunche imbroarie. Jo.... - 

— O, tant braf po no crodi che tu sédis ; fasarai 
la prove: saressis-tu bon tu di puartá-mi cà 'l plevan 
int-un sac? 

— E! An fasi altri che di chistis jo! 

— Po ben, viodarin doman ! 

Tor mieze gnot el lari al viarg cunt-une claf 
false la puarte da glèsie e vie lui ta sacristie. Al si 
met sà i plui biei vistig di glèsie, come cuant che 
fasin fungion. Po dopo al da di man al impiechandelis 
e al impie duns li chandelis da glèsie. Dopo al ti va 
tal tor e al si met a sunâ cun dutis li champanis. 
Finide une dange, svelt lui sul altar cu li mans slar- 
giadis. 

E ’l muini a sinti a suná in ché magnere li cham- 
panis, al fas un salt fur dal jet e tirant-si sù li bar- 
ghessis al càpite in glèsie, al viot chel sul ortar e al 
si bute jà in zenoglon: 

— Jo sôi el Signor, vignut a judicá-ti te e `l 
to plevan, che vés mangiati beç da glèsie. Tu, dopo 
muart, tu saras danat! — Al sberle `l lari — va a 
clamá `l plevan, meni-lu cà e puarti-mi ance un sac, 

E `l muini plen di paúre al cor là dal plevan: 

— A, sior plevan! 

— Çe is-el stat? 

— ...In glèsie '1 è ’1 Signor che lu clame; che 
’l cori ju svelt! 

— Bon Signor, ge afar! 

E svelt el plevan al cor in glèsie e lì al si bute 
in zenoglon : 

— Plevan, tu tu ses maladet, tu tu ás imbroade 
la int; tu tu ás dit máncul messis dai beç che tu 
ás ghapat; no tu ás preat cun divogion el breviari; 
tu tu ás ghapat balis a ufe; tu tu ses stat une fi 
gure sporce e jo sôi vignut jà dal cil par fâ-ti fa 
pinitinge! Muini, da-mi cá el sac. E tu plevan va 
drenti ta chist sac! 

E `l plevan al va drenti e al si met a preà 'l 
rosari: parinestris e avemariis a còrin un dat di 
chel altri, e cun ge divogion chiste volte! E 'l lari 
lu puarte fur da glèsie e vie di chê bande da cumun 

e sù pa schalis. Lant sù lui a lu fas chapá apueste 
pachis int-al mur. 

— Ai, Signor, a mi dul' 

— Tas, che tu ses int-al Purgatori ! 

— Ai, ai! 

— Tas, fricon! 

Tun, tun! Al bat la puarte. 

— Cui is-el? Al domande `l podestat. 

— Sòi jo, Pieri, viarç ! 

E `l podestat al viarg. 

— Eco culi che `l è! -— al dis el lari disleant 
el sac. El ’1 plevan al ven fur crudint di sei in Pa- 
radis. Al si chale ator e... 

— Birbant, gholi-si scherg cun me, cunt-un predi, 
cunt-un ministro di Diu! 

— Ma stimi je jo, sior plevan, — gi dis el po- 
destat — a lassá-si cojoná in ste magnere! 

E `l plevan cunt-une fote che 'l sclope al scumù- 
niche ’l lari e vie fur a chase. "Pene rivat al si bute 
sul jet e int-al doman ti lu ghàtin muart di ràbie e 
di displasé. — "Pene lat fur el plevan, el podestat a 
gi dà la man al lari. 

— Braf a tu ses stat — gi dis — Cà une prese !... 
Ben, sint, tu tu âs di tà-nt ancemò une: ses-tu bon 
tu di robä-gi la vere dal det a la me fèmine ? 

— 0! ge robis, sôi bon di fa altri che chist jo! 

— Usgnot, usgnot, a viodarin, moscardin. 

Jè za scuasi miezegnot. E `l podestat cunt-une 
sclope ben ghariade al fás la vuárdie. Al ja propi 
gust che '1 vegni chel mostro, par copò-lu. Ma dut 
int-un al sint ta gharande donge da so ghase come 
un crustá di fueis. Al sta in spiete : 

— Corpo e la! "L è lui si; ve’ che `l ven drenti 


cul chatt 
Al ti lu chol di mire e punf! une tonade. 
— Lu ái distirat come un jeur! — al pense — 


nance no `l si mof plui! 

E jù lui imburit a viodi tal ort. _ 

Intant el lari sà par ché altre bande, e drenti 
ta chamare. 

— Ursule, — gi dis, e la stoche — da-mi a mi 
la vere che no `l vegni chel canae a chol-ti-le! da- 
mi-le cà che la plati tal scrin. 

La fèmine mieze indurmidide gi dà la vere. E 
vie lui chel altri. 

Apene lat fur, al ven drenti `l podestat : 

— A, chel canae, al mi â mitut un pipin di 
stran par imbrojà-mi. Cho, Ursule, duarmis-tu ? Viot 
di tignî-le strente la vere, sas-tu. 

— Çe tambaschis-tu, ti la ài pur dade a ti cumò! 

— mi tu? Cuant? 

— Po, momodant! 

— Nús la ja fate, sas-tu! Chel birbant. 

Tal doman al cápite lui el lari: 

— O, bon di, sior podestat, cà jè la vere da so 
fémine. 

— Va là che tu ses braf! Ma viodarin; tu tu 
ás di fâ ancemò chiste: tu tu ás di robá-mi i doi 
miors çhavai da me stale ! 

— Öl... Fasi altri che chist jo! 

— Ben, ben, viodarin usgnot. Dopo ti darai ance 
'l permès di meti sù buteghe di lari tal nestri pais, 
se tu ús! 

— Va ben! 

E `l podestat al cir e al chate doi úmins, i plui 
fuarç e coragiôs dal païs e gi dis: 

— Giò, sintit, voaltris a vés di stà a cavalot un 
par ghaval e no vés di lassâ vigni drenti nissun ta 
stale. Culi vés dos pistolis par difindi-us. Atenc, che 
se no, sarés duch i doi impichac. 

A càpite la gnot. Un fret, une criúre che no us 
disi. Chei doi, par no indurmidi-si, si mètin a gha- 
cara. Dut int-un colp, a sintin di fur come a tossie 
a vai e po’ dopo a bati `l pvarton da stale: 

— Cw is-e? 

— Sòi un puer piligrin vignut da Tiare sante e 
sôi plen di fret. Cholè-mit a sotet par usgnot, se 
no a müri di fret! 

Mas A nus displás, ma no duvin lassá vigni drenti 
nissun. 

— A, pal amor dal Signor! Us darai une gutute 
di aghedivite fate fur da üe che cres sul sapulcri di 
Jerusalem. : 

— Qe vin-o mo di fa? — si disin a planc — `l 
è un sant za! 

E lu làssin vegni drenti. 

— Graçis, gracis, ànimis benedetis! Che Diu us 
al merti! Choit intant di chiste aghedivite ! 

— Çe buine! Ancemó une gote! 

— Mostachons, vés za scolat une flasche. And-ài 
ancemò une. Jo us la daressi, ma e jo dopo..... Ben, mi 
vés fat pur voaltris un plasé a mi, chapait ance chiste! 

— Ché cà po jè ancemó plui buine. 

Ma fole che la trai ché aghedivite! A ju fâs 
subite pindulá. A jere drenti la durmiole! Chei doi 
omenons à scomencin a rongeà come dos bestis. 

— O, eco "l moment! 

E `l lari al bute jù chel vistit di piligrin, al tire 
fur une cuarde e gi la lee intor da vite a chei doi 
e po la salde sú tai tras. Po dopo al tire vie di sot 
i çhavai e chei doi vuardians a ti rèstin cussì pichac 
cu li pistolis leadis in man. E vie lui chel lari cui 
chaval. 

Podés dome crodi int-al doman, cuant che `l po- 
destat al viot chei doi salamps impichag. 

— A, canais! Çe us ja-o dit jo?! — E jò cuais 
e a fuarge di pachis chei doi a si dismòvin..... 

— Clamarai el boe par fä-us pighá ! 

Ma in chel che `l sberle cussi, al ven drenti 'l lari: 

— Ma no, sior podestat, lor son staç za pighac 
usgnot passade. A jan za fate vonde pinitinge. Che 
'l sinti mo, jo jai fat dut cuant, che 'l mantegni an- 
ce lui cumò çe che '1 ja imprumitut. 

— Jai prumitut, va ben, cà la ligenge. — Cussì `l 
lari al met su buteghe di robâ ta chel païs e al do- 
vente un sioron e ai siei doi fradis e a so pari al 
dis ogni tant: 

— In chist mondat no si dovente siors no, se si 


vif onestamenti, si scugne robá, si scugne robâ par 
vé beç! 


Cui che '| cojone, al reste cojon. 


Savarés çimüt che si spiete `l di di sant Ane o 
chel di san Martin, massime cuant che no si â un 
solt par meti int--un voli e si spiete 'l paron di gha- 
se! Robis di tirá-si i chavei, nomo ? 

Ben propri in chist stat al si ghatave a jessi un 
mulinar di chenti. El flun al gi veve ruvinat la roste 
e T aghe gi veve schafojade la blave. E vé di pajà 
MEDEE ES E al capite lui, el paron. E svelt el muli- 
nar su la ceze e li al si met a fà 'l mat; cul forchat 
e cul lingin al tire far a macs di fen e ju bute tal 
curtif, e jù bestemis che fasin sgrisul. 

— O! bon di, mulinar, sôi culi savès pur, pal fit! 

— Vait al folc, vo e `l fit! Dopo che si strússie 
come bestis e `l va dut malamenti, capités cull a 
scuedi, vait vie di ca, vait se no us sfilgi su la force. 

— Orpo, ge afars, — al dis fra di sè `l paron 
di chase. 

Al si volte e'l ti viot la fie dal mulinar, une 
biele fantate musulite e fresche come '1 ont. Subite 
gi càpite sù une voe di vè-le. 

— Chalait mo, mulinar, si sta pòc a justà `l 
cont; jo sôi vèdul, là, de-mit vuestre fie, e jo us 
lassi `l fit. 

E `l mulinar al pense e po ridugant al dis: 

— Ben pensade, pardie, sôi content sì. „Spiete, 
canae !“ al dis po fra di sé! 

— Sintit, mulinar; jo vuè vot la mandarai a 
gholi. Çe nôn ja-e! 

E ‘1 mulinar al pense e svelt: 

— Mussitine. 

— Ce biel nôn! 

— Ca la man, sior paron. 

E 'l paron al va vie: 

„Çho, la tegnarai un par di dis tant che i dòi 
un par di bussadis a la furlane, po la mandi. Jè 
une biele frutate, si devi di-lu !* 

E `'l mulinar 'pene lòt vie el paron: „Spiete, 
canae; ge crodis-tu che no sepi jo?! Tu me fie? 
„Sint, Lisute, — al dis a fuart, — no sta vai tu pal 
to 'Sifut; no tu larás ta sgrifis di chel canae lá no! 

Passe la stemane e cápitin doi servitors cunt-un 
brun : 

— Al â dit el nestri paron che nus dedis Mus- 
sitine. 

— Cha, ge brafs! Juste la vevi za preparade: 
vait ta stale, viodarès a gampe une biele musse gras- 
se; gholè-le e menai-le vie; al sa za 'l paron! 

Chei ti van e si gizichin : 

„Ma ge judici 'l sior! Par une musse tangh ri- 
guarg. Nus comande di meti-le in brun, di no fâ-gi 
nuje di mal, di tratá-le come une rigine. E dut par 
une musse! Crodevi po alc altri jo; ma cho, noaltris 
duvin ubidi e tasé. 

Intant el paron al mange e `l bef cui siei amis: 

— Jai une biele parússule, saves-o, viodarés çe 
muse, çe voi, çe chavei, çe braç e çe... 

— Tas là, no sarà buine nance di movi-si. Sarà 
come un tolp ! 

„Pardie, pol stâ-i - al pense 'l paron - mi 
farès fâ brute figure; 'lè mior che no la fâ-si viodi.“ 
Po al dis a fuart: 

— Çe, voaltris no ses dens nance di viodi-le. E 
po varà voe di polsä. 

In chel a càpitin i sarvitors a visà-lu che Mus- 
sitine jè di fur. 

— Benon, menaile sù ta me chàmare, metè-le 
po biel tal jet; za sarà strache. 

E fur lor i servitors. 

„Çe judici! Cho, 1 ül cussì, ma.... meti la musse 
ınt-al so jet. Umm !.....“ 

Lor la puàrtin sü, la métin tal jet e la musse, 
a chatá-si a séi tal musulit, a ti stà cujete che `l è 
un gust e si indurmidis come un pretor. 

"Tor mieze gnot i amis a vân vie e ance `l pa- 
ron di chase al va sà a durmi. Al si disvistis, al va 
sot da plete e subite tal scur al si met a charecá 
la musse: 

— Pardie, Mussitine, ce pelose che tu ses! 

E la musse, sintint-si a scuçïâ, si dismof e si 
met a ripà int-al jet, a rontà i-o, io e a fuarge di 
rips a bute chel puer on fur dal jet e lu distire tant 
lune che ’] è ta chàmare. Po dopo a si met a saltá 
e fas el chadaldiau aviart. A sinti chei sdronde- 
nons da musse e i sberlons dal paron a càpitin sù 
a viodi duch i sarvitors. 


T-un bot i sarvitors, a son ator da musse e in 
cuatri ti la chàpin pal musie e pa giambis e fur pal 
barcon. 

In chel al càpite drenti `l mulinar. 

— A! brug mòstros, canais !... Sior paron, a vè- 
gnin cà di me e senge di nè ven nè beu mi tirin 
fur la plui biele musse da stale e mi la mènin vie. 
Noaltris no èrin cussi dacordo, e me fie cumò no ül 
plui vignî cà! 

— No jè vere, sior paron. — frichin i sarvitors 
— ^L è stat lui a dá-nus-le la musse. 

— Doman, doman viodarìn dut cuant, cumò let 
duch a durmi e vo, mulinar, restarés cà di me par 
usgnot, e doman restarès a gustà culi. 

Duçh cuançh van tal jet. 

E `l paron al pense: 

- „Sigur che chel fiolduncan di mulinar, mi la ja 
fate! Spiete birbant, doman !.... E... sì pardìe.... do- 
man gi comandarai ai miei servitors di dá-i un biel 
frac di legnadis. Ma cuant mo? Co 'l gustará. Tas 
tu, canae. Tu lis jas di paidi-lis, ve, tu jas. 

E cussì 'l si indurmidis. 

Ma ’] mulinar al spiete un sarvitor che 'l cognos- 
seve za di prime; lu viot e lu clame: 

— Cho, sint, Checo, ti pajarai un dopli, se tu 
mi disaras ge che ’] paron us disarà doman. 

— Si jo — al dis chel altri. 

— Ca la man. 

— Peraule di galanton. 

E van a durmi. 

Int-al doman el paron al clame duçh i sarvitors 
ta so çhàmare e `l scomençe : 

— A vés viudut, çe che chel bricon a nús ja 
fat; par chist jai pensat di onzi-lu e voaltris lu on- 
zarês. Vuè biel che 'l gustarà a vês di preparâ 
tançh ràclis che ses e, cuant che vegnaran in taule 
i fasui e lui al si metarà a mangiâ, in alore voaltris 
jü, sençe mateâ. Ves-o capit? Ma no prime, nè dopo! 
Jo larai vie cumò e tornarai "pene usgnot! Ma se 
no mi lu vés unzut ben e no mal.... 'lore.... vuai! 

— Va ben, sior paron, va ben — a disin chei. 

Ma Checo a planc, senge che nissun a si 'na- 
cuarzi, al gi conte dut cuant al mulinar. 

— Va ben, va ben. 

Ven el gustâ e ti vègnin in taule ogni sorte di pi- 
tancis. Ma cuant che ’1 mulinar al viot a rivà i plaç 
di fasui e cualchi sarvitor za al da di man al racli: 

— Comparmesso, — al dis a chei altris — jai 
un bisùin, devi lá fur, torni subite. 

E ja lui svelt ta chävine: al mole duch i spinei, 
al fas busis ta doghis cunt-une furduce e al si met 
a sberlá. I sarvitors che lu spiètin par onzi-lu, lu 
sintin a sberla, vân ance lor ta çhànive e viòdin el 
vin a cori a fluns; a dismentem dut e cu li mans 
si mètin a ferma `l vin. 

E 'l mulinar al si met a ridi come un mat. 
Cuant che '| ti viot dute ste comédie, al dà di gafe 
a dos bafis di argel, al chape `l tre di cope, e vie 
a chase. 

Ma dut int-un pa strade al incuintre "L paron 
che cuant che lu viot, al si met a ridi: lu viot cussì 
plet e ’1 cröt pa legnadis e '1 sberle: 

— A! tu arsere a mì, vuè jo a ti, tu varàs von- 
de cumò par frizi. 

— Po sì, sì, sior paron, almàncul par doi més. 

E cussì si làssin. E se voaltris fossis stag là in 
chel moment, varessis sintut dos bieli ridadis; ma 
sigur al ja ridut di plui el mulinar a ghase so che 'l 
sior ta so chávine. 


El gri, la bolp e la gespe. 


Al ti jere un gri che 'l ti veve la so busute 
propri denant di un stradon che 'l menave t-un biel 
palag. Fur di ché busute al ti capitave ogni sere a 
chapà une boghade di àrie fresche 'tor gnot e con- 
tent al spacave li sos alutis e al ti chantave. Al vi- 
veve content e filig. E ance di di lui al veve com- 
panie ` une gespe, a capitave, a li e... copari tu e 
comari jo, si contavin di ches bielis, e si vuarevin 
un ben di vite. 

Ma une di une bolp ti càpite fur di un bosc. `L 
è sot sere. Je plene di fan, va di ca, va di la e plene 
di rabie si spache la pilige. 

"L è za scuasi scur. Dut `l è cidin, dome la vos 
dal gri si lamente tal scur: 

— Anin a viodi chê biele chase — e co sint el 
gri: — A! braf chel gri! — gi sberle contente. 

— Tas, tas, lare! — gi rispuint el gri. 

— Spiete, canae, spiete cumò! — E la bolp cor 
cuintre di ché busute par çhapâ-lu. 

Ma svelt el gri, al finis di chantá, e vie drenti lui. 

La bolp si rabie e, rabiade che jè, si met a sgarfâ 
cu li gatis, ma `l gri `l è sparit. La bolp va tal pu- 
linar e par ché sere ti puarte vie un par di gialinis. 

Tal doman ‘pene che "1 criche `l dì al càpite fur 
lui, `l puer gri e al si met a vai come un mat. Juste 
in chel a capite la gespe. 

— Ce as-tu, copari, che tu vais? — gi domande. 

— A! chê bolp! — E gi conte dut cuant. 

— Nuje, nuje, copari, jo ti vuei tant ben, e tu 
a mi? 

— Une vorone! 

— Ben, cumò intant fasin sà indaür la to gha- 
sute e po lasse fâ di me. 

— O gragis, gragis. 

Ti fàsin sù la chase e intant a ven gnot. La 
gespe no úl lá ancemò a chase, úl stà a fâ-gi com- 
panie. Indaúr a càpite je la bolp, dute legre e chol 
pal cal el gri. 

— A, tu tàsis cumò, a! No tu ghantis cumò, tu 
ás paúre?! Ven fur mo! A mi lare! 

— Sì jo che vegni fur; lare tu ses, sì lare; ven 
donge mo, se tu ses buine! 

— A! canajat, jo ti insegnarai la creange; spiete ! 

A va imburide, a chape 'l gri a mieze vite e a 
jè par copálu, ma in chel la gespe rabiade gi svole 
su la ponte da code e, invelegnide che ti jè, gi mole 
la spine. La bolp a dà un ucon, si tache a cori come 
une mate e spache e bat la code pai clas par butá 
ju la gespe. Ma ché salde e dure... cor che ti corla 
code gi dovente simpri plui gruesse. La bolp no pòl 
plui cori strache di dolors, si poe jà e sberlant a 
mür sot di un arbul. Ma la gespe ance ché ti sco- 
menge a pati: piardude la spine, a sint che devi 
muri, A ti viot la bolp muarte, si mole jà cun ché 
poce di fuarge che ti â ancemò e a dis vaînt: 

— O puer gri, jo múri par te, mi tocharà ance 
a mi di muri; ma mári contente, jai copade ché 
canae. 

Pene dit, je tire 1 pit e mûr. 

E `l gri dopo d'in ché volte al sta simpri bessol 
e si sint ancemò sot sere la so vusute e al pâr che 
1 vai e che 'l clami la so puere comari. 

L' ingratitudin dal on. 


Une di un contadin al va a spas pai çkamps. 
Al chale di cà e di là i arbui e la arbe e cussi al 
va indenant fin donge di un arbul, al si ferme ta 
ombrene e al si suje 'l garneli, sudat come `l è. Ma 
in chel ju dal àrbul al si mole un sarpint, al si tor- 
tòle in tor di lui e al fòs par copá-lu. 

La bolp che ti â la tane li donge a sint a sberla 
chel on e a capite e ti lu viot: 

— A! copari sarpint, lassi-lu, lassi-lu. Al â fe- 
mine e frug! 

— E! tu comari bolp, se tu cognosessis l' ingrati- 
tudin dal on..... 

— Fàsi-mi chist plasè ; moli-lu. 

— Ben, juste par te, ve’. Cho, va vie...... 

E lu lasse libar. 

— A! gragis, gracis, ninine di bolp ; se jo podessi 
paja-ti in cualchi mút, a lu faressi cussì vulintir. 

— Sas-tu ge, jo sôi fresche di part; jai i pigui 
plens di fan e, senge che mi strussìi tant, lassi-mi us- 
gnot viart el pulinar. 

— O si jo, vulintir! 

Chel on al va a ghase dut content. 

— Sas-tu fèmine, vin di çhapâ la bolp usgnot. 

E li al prepare `l tramai. Capite la gnot; e ven 
la bolp je a viot el pulinar viart e contente a ti va 
drenti, Ma..... taf! tal tramai..... 


© ra a 


" Je si met a sberlá. Al ven fur el contadin, dut 
ontent. 

OO = Moli-mi, moli-mi, ti âi pur salvat jo avuè! 
WW se vue, ce vue! 


miei pigui a muraran sençe di me. 

— Ge mi interessi-e a mi dai tiei pigui? Che 
‘arin! mior cussì. — E la sfilçe cu la force. 

Tal doman co `l criche `l di al lee la bolp pa 
code su la force e vie lui a ùs. Duch gi dan vulin- 
= tir co ti viddin la bolp sfilcade. 

pè E di sere, cunt-un pos di amis, fur di chei ús 
a fasin une fortajade e si mètin a mangiâ e a bevi 
a sbreghebalon. 

e Pàssin un par di dis e chel contadin al va a 
viodi da so campagne e, cumbinagion, al si ferme 
propri sot di chel àrbul. E 'l sarpint al si mole ju, 
lu ghape e: 

- A! chiste volte no tu mi sghampis plui! tra- 
= ditor, canae, cussì gi tocharà a duch chei che di- 
= smetèin el ben vut di cualchidun, e no dome lu di- 
= smentein, ma a pricürin di fä-gi dal mal al so bene- 
fator, come che tu ás fat tu. 

Al dà une strinzude e al contadin a gi ven fur 
sanc pal nas, pa boce, pa vuarelis e in doi e doi 
cuatri al ven sfracajat dal sarpint. 


No si devi mai ridi prime da l'ore. 


El lof al va vie par une strade e li parmis di 
un rival gi càpite ’] jeur propi sot da catis. 

— O! bon di, jeur; tant timp che ti giri. O! 
cumò âi di mangiá-ti. 

— O! lof, lassi-mi cressi angemò un pòc! — E 
disint cussi al fòs doi pas indaür — e doventi plui 
grant e tu fasaras un bon past fur di me. 

— O no, no, sôi plen di fan jo cumò, vuei man- 
giä-ti propi cumò; sù po fas '| at di cuntricion..... 

E chel stùpit di lof al viot che 'l jeur al si sesse 
e lui al sta fer tal so puest. 

— Cussi pòc timp tu mi dâs — e altris doi 
pàs, = almancul ancemò chist fil di arbe culi — e 
"L va simpri plui indaúr. 

„Cumò sôi salf!* al pense. 

— Si po, cumò jè ore, vuei mangiâ-ti! — E li 
^] lof al si met a ridi, — tu ses mid cumò, ve! 

— Si, ma se tu mi ghaparas po prime. 

E `l jeur a zic-zac al cor al cor e 'l lof apene 
che `l gi pòl stà daúr. 

Cor che ti cor el jeur al ti viot une çhase di 
contadins, al ti vampe une giatàrie ta puarte e vie 
lui par chê ta cusine. 

— A! si po, sôi to cumò! Chapi-mi po, sior lof! 
Tu tu ridevis prime, ridarai jo cumò. 

E li ti lu cojone, vignint ogni tant fur pa buse 
da giatàrie cul music e li `l lot al ti prove in duch 
i müç par entrâ, ma prove che ti provi jè trop strete 
par lui la buse. E `l lof al si rabie simpri plui e ta 
Tàbie nance no `l sint no i pàs dal contadin che 'l 
càpite a çhase cul badili su la spale. El contadin lu 
viot. 

- A, spiete, canae, -- al dis fra di sè. Al gi va 
donge e jà une badilade sul câl che gi puarte vic 
une culate. 

E '1 lof apene che 1ti rive a champà da sos sgrifis. 
E `l jeur par drenti, a viodi-lu a cori, al ti rit come 
un mat. 

— Ti sta ben, bocon di bocon! — al rumie ta 
pançe. 

Intant el contadin al entre in cusine; al met sà 
la ghaldèrie par fâ la polente. Ma dut int-un al sint 
come a ramenâ sot i caratei : 

— Po, gha'! ge pantianatis! — al dis, al chol 
su la pale, al tire in bande i caratei, al ti viot el 
jeur e ji une palade. Ma lui, plui svelt, vie fur lui 
pa giatárie. El contadin gi da daür e dut infotat al 
gi tire daúr la pale. Par cumbinagion al gi ghape ta 
giambis di daür. 

E puer jèur al cor lui si, ma goteant. 

E `l lof intant vaint al rive ta so cove: 

— Çe ás-tu, lof, — gi dis la love, — ce is-e stat 
che tu ses cussi sanganat, no tu 's puartat nuje a 
chase, poltronat 7 

— Se tu savessis, love; jai çhatat el jeur, chel 
canae al mi schampe; gi dói daúr e lui al ti va 
int-une ghase; jo stôi li in spiete; in chel al capite 
’] contadin, al càpite e cunt-un len cunt-un fiar su 
la ponte mi â dat une pache. 

— Puer lof, bon di nuje, spiete mo che vôi jo 
in zir. 

Je ti va fur e s’intope propri tal jeur che '] ti 
va vie goteant. 

— A! cà tu ses, canae, colpe di te 'l mid marit,... 

— No sói colpe jo no, chel contadin al mi & be 
cuincat pa fiestis ance me, lassi-mi ti prei.... ^d 
e Ma la love a pete un salt, ti lu chape e lu puarte 3^ 
» a chase. d 
— Viodis-tu mo, lof! — a dis. NU 
Ma ance '1 lof al devi muri; e al mûr in ché ^ 
gnot stesse. 
i Cussì vègnin çhastïaç chei che cròdin di sei si- T. 
gurs, ançi propi in ché volte a puédin piardi plui fa- E: 
çil, çe che cròdin di vê za ta man, 3 

El lof e li siet uchutis. 


Une volte ti jerin siet uchutis che ti vivevin 
donge di un riül in sante päs. Passavin el di nadant 
su ché aghe clare e svuatarant e chacarant si core- 
vin daür pa l’aghe. Ogni tant svuatant e ramenant 
a ti chapavin cualchi pès o ti dávin une becotade a 
la arbe da rive e cussi ti vivevin senge pinsirs, plenis 
di murbin. Di gnot si tiravin sot di un stirput e li 
senge paüre siaravin i voi ta fueis. 

Ma une di a vègnin a savé che `l lof, plen di 
fan, al ti capitarà jà e che lui lis veye sielzudis par 
mangiá-lis lor li primis. Sveltis lor in alore a fasin 
un consei e diçidin di tâ sà une ghasute paromp. 

Dutis indafaradis ti girin lens e fueis di ca e di 
la. Jan za vonde pa chasis e ché plui viele a dis a 
di ché plui zóvine : 

— Uçhute. udi-mi a fâ sù la chase che ti judarai 
ance jo a ti! 

— Si jo. 

E in dos che ti son, la fàsin sù a la svelte. "Pene 
fate, ché plui viele gi da di man al clostri e si siare 
drenti. 

— Triste! — a dis ché ughute plui pitinine e si 
met a fà li busis pa so ghasute, ma gi ven donge 
un' altre oce e ance ché la pree di juda-le, che dopo 
ance je la judara. 

Ché pigule, biel contente gi dis di si. Ma ance 
chè, 'pene finide la chase, si siare drenti. 

Cussi une daür di chê altre gi la pètin dutis. 

La seste gi va donge e cun biele magnere gi dis: 

- Son stadis tristis si ches altris, ma jo ti zuri 
che ti judarai. 

- Um, jai paüre jo! Se tu no tu mi judis, jo 
sarai sigur mangiade; cun ché fuarçe che jai no po- 
darai fâ sit jo bessole la me. 

— Ma si, co ti disi, ti judarai sl. 

— Ben, chale che tu mi fs imprumitut! 

La fàsin sù in dos e prest jè finide; ma ché, 
cuant che ché altre a fas par fâ sú la so, svelte si 
siare drenti e 

— Mi displas — gi dis — ma no puedi judä-ti; 
el lof "l è cà moment par moment e no mi rischi jo! 

E ché puere uchute qe vai! Podés dome crodi! 
A spache ches alutis che ân dome stecarog intor e 
sberle come une mate. Puere diaule! No i reste che 
pareghá-si a la muart. 

Un fari che '1 passe par di là, al ti la sint a vai, 
al gi va donge e gl dis: 

= uli-e di mo che tu vais? 
ches canais di me surs !.... 

E li di bot gi conte dute cuante la stòrie. 

— Tas tu, ninine; spieti-mi ca! 

E 'l fari al va ta so fusine che no ti jè tant 
lontan e al bat, al bat: in pos minuc al ja fate une 
biele chase di fiar. 

Al torne là da uchute e gi la puarte. Contente 
ché a si siare drenti e pacifiche a met sù la çhal- 
dèrie pa polente. 

Intant al capite lui el lof, al viot ches siet çha- 
sutis in file e rabiat di viodi-lis platadis al va denant 
da chase da prime ughute e cun ché vosate che là 
al sberle : 

— Ughute, viarzi-mi, se no, ti peti un pet che 
ti buti in brudet! 

— No, a tu mi mangis tu! 

— Ughute, viarzi-mi, se no ti peti un pet che ti 
buti in brudet! 

— No, tu mi mangis tu! 

— Uchute, viarzi-mi, se no, ti peti un pet che ti 
buti in brudet ! 

— No, tu mi mangis tu! 

Punf! un pet! al rabalte la chase e al mange 
ché ughute. Al va denant da chase da seconde e 
ance a di ché al gi dis compain. Ma ance ché no âl 
viarzi e lui al pete un pet, al fracasse la ghase e in 
doi e doi cuatri la mange. 

Al ti ja mangiat za duti cuantis; gi reste 
dome di mangiá ché plui picule; e plen di ràbie al 
sberle: 

— Uchute, viarzi-mi, se no, ti peti un pet che ti 
buti in brudet! 

E ché stà cuce. 

— Uchute, viarzi-mi, se no, ti peti un pet che 
ti buti in brudet! 

Al dis lui plui rabiat ancemò. E ché cujete. 

— Ughute, viarzi-mi, se no ti peti un pet, che 
ti buti in brudet! 

Chiste volte al ja fevelat cunt-une vosate che â 
fat tramá la chase. Ma fur da chase no càpite nance 
un ghec. 

Alore punf, un pet! Ma la chase no cet; punf! 
un altri; ma come nuje. Se tu vessis viudut el lof! 
Cui voi duch ros di ràbie, cun ché boghate spalan- 
cade, eun ché lengate a pendolon! 

No `l ti ja nance plui flat, no 'l ti à. 

"Lore lui an pense une. Al fòs un salt sul colm 
da chase e po al si mole ja pa nape. Ma, par sca- 
logne al ti cole jà ta chaldérie da polente plene di 
aghe bulinte e, no 'cor di-lu, al crepe, che si capis, 
sot i voi di ché uchute. 

Alore ché uçhute a bute fur l'aghe, a tire fur 
el lof e a fuarge di bec gi viarg la pange. 

E in rie a sàltin fur ché altris sis uçhutis che si 
bütin in zenoglon e gi domandin perdon. Je gi per- 
done dut e duti cuantis li ocis d'in ché volte vivin 
contentis e sence paüre dal lof. 


(Ves-o viudut ge buine che ere ché uchute? Cha- 
lait di jessi ance voaltris cussi)! 

Parce che li cizilis, i uciluc dal Signor, a tòrnin di 
primevere. 


E sà lu ménin chei ladrons, tal mieç di un trop 
di pòpul, che gi spude ta muse, che i mole puins e 
pidadis. Lui al è bandonat di duçh e rineat di Pieri, 
e i toçe là sù pal mont Calvari. E ches canais lu 
dispom e lu mètin in cros, puer Signor! 

Dut sanganat, al glutigne sanc; ma invengi di 
maludi, lui al pree. Fur da corone di spinis a spis- 
sule ’l sanc. ; 

— Chalait mo, çhalait! — a sbèrlin i Judeos, — 
nance une fuee no si mof par lui, par dá-gi un póc 
di sulief! 

Ma 'pene dit eco che `l soreli al si tapone, eco 
che par ájar si sint un sbusinor come cuant che la 
buere a sglove e sbrindine t-un bosc i ramag, eco ` 
svolâ a gruns, a pletons, a mil a mil li gizilutis. 

A fàsin un svol 'tor da cros e po si pòin sun 
chel puer cuarp e — gha'! cun ché lingute a lèchin 
sù 'l sanc benedet e cun ches alutis, cun ches pinutis 
a netin el cuarp sant di chei sporcheg, di chel plu- 
vin e, cuant che ’1 cuarp dal nestri Signor `l è do- 
ventat blanc e met come un zi, si çholin sù e vie 
par ogni bande, vie pal mont. E van par dut, a van, 
cun chel bicut a ti scrìvin su pai murs cun chel 
sanc che ti ân gholt dal cuarp dal Signor e che par 
meràcul a no 'l si à sujat pa strade, a scrivin ta 
duti li lenghis : 


E. 


„Par voaltris, úmins, avuè `l è muart el Salvator!“. 
E chei ladrons che jèrin in ché volte lassù a 

jan contat che cuant che li cizilis a netàvin el Signor, 
. Lui cul chaf al ja binidit li gizilis e 'l ja dit: 

— Nininis di gizilutis, voaltris sarés simpri i miei 
uçiluç e di cumò indenant cui che us fasará alc di 
mal, al fasará dal mal a mi. Voaltris sarés i miei 
sarvitors e ogni an, cuant che torne chiste stagion, 
voaltris sares li primis a visà i ùmins che sta par 
vigni ché di che jo sôi muart par lor. Vait e che'l 
on a no us fedi dal mal! 

E d'in ché di la gizile a ven ogni an a visa 
che la primavere, la biele stagion, a jè par rivâ e 
che in chist timp el nestri Signor al è muart par nô. 

(Qe ninine che jè chiste liende, Ancemò une, 
ancemò une)! 


EI sbori. 


Come çhans rabiaç gi còrin daür a la Madone 
i soldaç di Erode. Je ti strenç el Bambin strent 
strent al sen e pricure di sçhampâ fur dai voi a di 
ches canais. E `l Bambin al si lamente, al friche, al 
ja çhalt. `L è instat e `l soreli al ti sbuente la cam- 
pagne; e `l àjar çhalt e pesant ‘pene che ' si mof. 
La Madone no pôl plui lâ indenant. Ma je çhale de- 
nant di sè cun fede e ti viot pôc lontan di li un 
muntisel. A chale plui ben e ti viot une robe un 
pôc scure: 

— Sigur che là a chatarai padin, là sarà fresc 
e corarà cualchi riâl. E chel che `l val plui di dut 
nissun no `l mi çhatarà. — Je poie biel chel blec di 
façolet che ti ja, sul çhaf dal Bambin par parâ-lu 
un pôc mior dal soreli. E chei puers pis discolç ti 
çhaminin su par un prat senge nance un fil di arbe. 
Ti lu â scuasi passat, ja za pôc lontan el muntisel, 
cuant che ti dà un çïulon. Ti cole par tiare vaint. 
El Bambinut al si jeve in pins e si met a çhareçâ-le. 
Ma je si lamente : 

— Signor, Signor, tu tu mi ás prumitut, che tu 
mi salvaras el mio fi; judi-mi, judi-mi. A son za 
donge i soldag. Jo no puedi lâ plui indenant; dova- 
rai fini-le ta mans di danag, murarin di set e di fan 
e di çhalt. E nus chataran muarg li bestis dal desert. 

E si met a vai e a bussà `l Bambin. Ge is-e 'l 
stat ? Une spine di Signor, lunge une cuarte, la Ma- 
done la â chapade t-un pit, saltant un agar sujat, 
Li donge ti jè une charande di barag e cussi li ator 
sparnigadis ti son tantis spinis. 

La Madone pricure e fòs di dut par tirá-le fur 
ché spine; ma je jè tant strache par vé tant chami- 
nat che no jè buine nance di movi-le. E `l dolor e 
la patire di piardi `l Bambin ti la fàsin disperá. 

Ma gha! fur di chel sterp li donge a si mof une 
bèstie; ja la forme di lisarde, ma jè plui grande e 
gruesse. 

— A!, Signor, judai-mit! — sberle la Madone. 

E svelte ché bistiute càpite imburide, si poe 
donge dal pît da Madone, si fronte ben cu lis giam- 
bis, a dà un tiron e la spine a ven fur tant lunge 
che jè. 

Un sanganìg vert al càpite fur a spissul; ma 
ché bestie no gi impuarte di vignî dute bagnade di 
chel sanc. Si met a fermá-lu cu la lenghe. E tant 
1 è ver che subite dopo 'tor da firide si viot el sanc 
a imbrucî-si, e po `l si ferme di cori; une piel tapone 
la firide, 'l pit da Madone `l è san come prime. Je 
si jeve in pîns, a ghol sù tal braç el Bambin, lu 
chale come par domandá-gi ale. Lui al riduce e `l 
pàr che i disi di sì e po je gi dis a di ché bèstie: 

— Sint, bistiute, fin cumò i ons jan vut simpri 
paùre dal to velen, tu tu jeris la bèstie plui velenose 
e plui brute da tiare. Ma di cumò indenant, za che 
tu âs vut compassion di noaltris, tu tu saras une da 
plui bielis bestis; chel sanc vert che '| miò pit al ja 
sborfat sun te, al restarà par simpri, tu tu varas un 
biel color vert. Tu velen no tu varas plui. Tu tu 
saras une bèstie che visarà i ùmins co vegnarà la 
ploe e par chist lor ti oraran ben. El miò pit al ia 
sborfat sun te e tu cumò tu ti clamaras sborf. 

*Pene dit, la Madone si met a cori e juste che 
ti rive a platá-si ta ne grote; a lì ti chate ance 
une biele aghe clare e si rafresche. 

*Pene platade, a capitin lor i soldag ma no la 
puédin çhatâ, no viòdin nance la grote e van vie. 

La Madone cussi je salve. Ma `l sborf 'l è do- 
ventat ché biele e buine bestiute che noaltris, cuant 
che si manie un poce di ploe, viudin traviarsá come 
un seon pal pluvin da strade e, conteng pinsin che 
a ploe no jé lontane. 

Cimát che san Pieri al è lat cul Signor. 


— Cho Tine — al dis Pieri a la so fèmine — 
ge vin-o di mangiá usgnot? 

— Po, Pieri, sôi stade dut el di a ciri alc e no 
ái chatat propi nuje. Ce ús-tu fâ-i mo, zunin. 

— A! sacre da vanzete, dopo jessi stat dut el 
di a sbordoná pès, dopo di vé strussiat como un 
danat "ta ché sflamiadis di soreli, là a durmi senge.... 
Anin, sü svelte, tire fur alc di mangiâ ! 

-- Ma, Pieri, jo no âi propi nance tant di meti 
int-un voli. Sas-tu çe, anin tal çhamp di chel sior.... 
là sôn cussi biei tors di verze, a sôn. 

— A! jo no vuei jessi un lari. 

— Qe, lari, ti prei, tal champ dal Signor..... 

— È se nus çhàtin mo?..... Cussi duch i doi in- 
sieme ? 

— Po, sas-tu ge: par no dâ tal voli, larin un 
di 'ne bande e chel altri di chê altre. 

— Va ben, va ben. Za, pitost cussi che stâ cu 
la pançe sclagne. 

E un di 'ne bande é chel altri di chê altre ti 
van lor tal çhamp. Çhaminant di lunc da strade Pieri 
al incuintre un on biont cun doi biei voi gris, che 
’] par un àgnul in char e vues, sintat sunt-un paraçhàr. 

,Spiète, a vuei prova di ge savor che `l sa chist 
furistir“, al pense e al dis fra di sè Pieri. 

— Giò galanton! — gi dis lant donge — çe fa 
sès-o culi di biel? eh 
— Sôi culi par insegnâ-i ai úmins a no fâ dal 


, Chiste jè par me dal sigur“, — al pense 
Pieri. 

— e e se ân za fat dal mal, fâ-gi fâ pinitinge 
— al rispuint chel forest. 

RESI alo... scusait, saves-o, la me curiositat.... 


O scugni lá indenant par un afar..... 
E Pieri mastiant ches peraulis al rive tal champ. 
- Diu, ge is-e lajú che si mof?.... Ai! jè la 


parone ; .sçhampin, schampin mai vie! 

E cor che ti cor, vie pa plagnis, pai agars tra- 
viars da fuessis e charandis e po vie pa strade, 

E là al ti lu cuche Pieri indaúr chel on di pri- 
me, fer sul parachär. Ti lu olme e vie lui dret senge 
voltâ-si. Ma ta vuarelis gi sbusinin ches peraulis. 

„E se ân fat dal mal, fá-gi fa pinitinge.....“ 

Al ti càpite a chase, e sence di nè tre nè cuatri 
al dà di man al mani da scove e..... jù par denant 
e par daùr cuais di vueli sant a la so fèmine. 

— A! brute sporce, lari tu vuarevis che doventi! 
Ah, cige dal bambùc! — E jù cuais e pessis come a 
un bacalà. 


E vie lui Pieri di chê bande che 'l ja viudut 
chel galanton sintat e lu chate in pis cui voi viars 
el cil como che ‘1 preàs e lu viot che 'l ti binidis 
i ghamps di forment, che 'l ti fàs cros sui àrbui e 
su li plantis e sui ugilug. 

Cuant che chel on al ti viot a capità 'l puer 
Pieri gi slarge i brag e Pieri gi conte dut cuant. 

Es — Si Pieri, tu as fat ben a vigni cà — gi dis A 

M chel on. — El Signor al ja vuarut cussi; tu no tu E. 

Wa ás viudut la parone e nance la to fèmine 'l paron. d 
è Ches dos personis jeris vualtris doi, ma la male cus- 

x ‚sienge us ja ingianat. Pal to ben ven cun me; tu * 


tu saras el mió prin ami, el mió baston, ven cun me; 
jò sôi el Signor !..... 

Puer san Pieri, gi toce simpri brute. 


Une volte '1 Signor al si met a pridichä a di 
un grun di int. Al ti fevele e duch ti lu stan a sinti 
cun tant di vuarelis; al ti fevele dal ben che si devi 
vé un par `l altri. 

— O! — al dis fra di sè san Pieri — chisti 
robis, chisti robis a dovarès sinti la me fèmine. Ché 
canae, pargè che mi plas a bevi, parcé che mi plas 
a çhantâ la falulele, a mi dis di dut, a mi dis. O, 
spiete mo! 

E po `l dis a fuart: 

— Signor, Signor fasé-mit un plasè. 

E `'l Signor lu chale fis tai voi, al capis subite 
qe che san Pieri al pense. 

— Po, si si, Pieri, dis fur çe che tu ús vé! 

— Signor, us prei, pridighait ancemò un 10 minug. 

— Si si, Pieri. 

E san Pieri a cuatri e vie lui a chase so. 

Sot di un morar di fuee al ti chate la fèmine 
che ti guce. Je, 'pene che ti lu viot, a si met a sberlà: 

— A, canae, canae, dulè eris-tu fin cumò, a? 
Mai pensá : a la famee, mai un moment a chase, 


Orpo dal pis vert ! Tontono tant che tu ús, ven 
cun me mo e tu sintaras el Signor ge che 'l dis. 
— Si jo, plui che vulintir, chale. 

A ti met jà i ochai, tache in bande la guce, si seste 
un pöc el gurmal e vie je daür di san Pieri murmujant : 

— Sintarin, sintarin. 

E ’l Signor 'l è ancemò che ’l ti pridice. Come 
un fantat di vinçh ain san Pieri al ti saltuçe pa 
strade. — O! sarès ore che chiste femenate finissi di 
di di-mi ches peraulis; e la metarà za a puest ben 
el Signor cumò. 

E a fuarçe di comedons al rive propri donge `l 
Signor. Lui al clame san Pieri e la so fémine daúr 
di lui, e cun vos plui fuarte e plui clare al dis: 

— Tere vere, son tançh úmin che no Dain çe 
che dovarèssin fâ, simpri vie di çhase, simpri in osta- 
rle; e làssin solis li pueris fèminis che si strùssin e 
e vain di displasè. Fèminis, — al fevele indenant e 
cui siei voi di Paradis al ti chale propri la fèmine 
di san Pieri — fèminis, voaltris chisçh ùmins dovés 
corezi-u, dovés insegná-gi a fà dal ben, a atindi..... 

— Vonde, vonde Signor! — al si met a sberlá 
san Pieri — sôi frit ve, cumó -- e cu li mans al gi 
tapone li yuarelis a la so fèmine e imburit come une 
saete la chape traviars da vite e di pés la puarte vie. 

Ché int nance no si mof, reste di stuc; ja capit 
pôc o nuje. 

— A! jas-tu sintut, jas-tu sintut, a?! — sco- 
menge la fèmine di san Pieri 'pene rivag a chase — 
Çe ti pari-e? al mi â dat reson, al mi â dat! 

— E! magari cussi no; ma sint, el Signor and-á 
di buinis, ma cualchi volte no si pot dâ-i reson. 

E dut rabiat al ti torne la dal Signor. 

— Signor, Signor, ge 'risle che vés dit prin 

— A, Pieri, Pieri, no tu sas tu pargè che jai 
fat cussi jo. Jai fat apueste par insegná-ti. Tu devis 
savé che prime no si devi vé magagnis intor di sè, 
e che 'pene dopo si pol insegná e magari criticâ i 
difieg di chei altris. Tu cumò dovente plui bon e ti 
siguri che la to fèmine no ti cridará plui; tu tu ses 
colpe bessol se je ti cride. 

San Pieri, capide la reson, mol mol, al sbasse 
1 ghaf e nange chiste volte no 'l ja pudut vé reson. 

San Pieri, tu jas fat cori dos, judimi-mi a fâ cori une. 


— Saves-o, Signor, ge che us disi, jo disi juste 
par d 

— E po? 

— Saves-o ge che pensi, no puedi capi-le, gimit 
che jo che sôi un on ancemò galandin, ance po se 
jai za gincuante carnevai su la gobe, no podarès vé 
une biele fèmine fresche e musulite come 'l ont, 
invege di vé ché viele plene di grispis che ti jai, che 
no jè altri che int-un ruzinâ simpri come 'l mal timp. 
Une fantate che mi tegni mont e net come un bom- 
bon, che mi bussi invege di tontoná..... ge dises-o 
vo Signor ? 

E `l Signor lu sta a sinti e po ridugant al dis: 

— Po Pieri si stà cussi pöc a provä. Va chase, 
za che cumò no tu mi coventis propi tant; va tal 
to pais, cir la plui biele fantate, pricure di fâ l' amor 
cun je e po çholile cualchi zornade a prove ; pôl 
stâ-i che ance la to fèmine a gambii ton cussi. 

-- A, Signor, a mi giavais propi une spine dal cur. 

San Pieri content come une Pasche, cunt-une 
muse di Nadal al si çhol sà e vie lui tal so país. 

Se tu savessis çimât che 'l ti spiete li zòvinis 
che tórnin dai champs; cimút che gi gimie. Al si 
ferme cunt-une e cun ché altre. A une une gimiade, 
a chê altre une bussade a la furlane. Lui al pàr 
propi un fantat plen di fotis e di murbin. 


— 152 — 


Çir e prove, prove e gir al ti chate propri une 
biele fantate che gi plasonone. Lui si racuarde che 
’] Signor al gi â diti di choli-le prime a prove e lui 
la ghol ance. 

E ti la mene a chase. 

La prime fèmine di san Pieri a dà un chalon 
di brut a la gnove, e chiste a je un plui di brut 
ancemò. 

— Sintit fèminis, — al scomenge san Pieri, — in 
dos cumò speri che mi fasedis alc, us lassi in man a 
duti dos la chase e in dos a mi tegnarés cont, speri. 

La prime di passe benon ; la plui zòvine dà subite 
di man al mani da scove e a scomenge a neta la 
ghase, ché plui viele si met subite a straponzi li 
ghalgis di san Pieri e ta ché chase a torne '1 Paradis. 
San Pieri al dovente 20 ain plui zovin, che si capis, 
lui al stà a chalè e al riduge di gust. Duch tre ti 
van d' acordo come orlois. 

— Jè ore po une volte, — al pense lui, — si 
po che jè ore. 

Ma une di al dis a li feminis : 

— Jo cumò vôi vie par un afar, tornarai 'pene 
doman; stet buinis e faset simpri cussì indenant. 
Prest al passe 'l timp di prove — al dis a di ché 
plui zòvine, — e po ti sposarai. A riviodi-si ! 

E lui al va vie. 

'L â za fat un biel bocon di strade cuant che 
1 si nacuarç che `l ti A dismenteat alc a chase. 

— Ance chiste cumò — al pense. Ma, voe o no 
voe, al torne indaür. 

'L è poe lontan dal so pais che `l si ferme par 
polsá sot di morar. Dut int-un al sint come a fevelá 
a planc. 

— Cà són sigur doi fantag che Dan ’1 amor — 
al dis a plancut e pai vues al sint come un grisulag. 
Par prová ance lui el gust, al ti va a planc a planc 
di ché bande. Daúr di une charande a dèvin séi. Al 
ten el flat e al tire in bande un barag par viodi mior.... 

— A, cige, dal bambòc! — al si met a sberla 
dut int-un colp — culi cunt-un altri! 

E ’l ti la chape e jà cuais. Jè la plui zòvine 
che ti fas 'l amor cunt-un fantat di prin svol. Lui 
al prin colp al reste imbacuchit, ma po dopo al 
streng i puins e ju patâs e puins a puer san Pieri 
e lu fòs cori sanganat come un purçitar. 

Cuingat in chel mit gubit gubit al rive a chase 
par gholi un pöc di cunfuart da so puere vichute. 
Al viarg la puarte, al va drenti e li al ti viot un 
montafin! La purgite che ti ramene ’tor li chanderis, 
sbitiadis di poleg di cà, cocodecs di là, un chadal- 
diau aviart. 

— Tine, Tine, — al sberle, ma nissun no 'l gi ri- 
spuint al va disore e là `l ti la viot che si fas i riçoç 
denant dal spieli. 

— A, puer mai me, puer mai me! schampin 
mai vie di chent. Ce stüpit! Vuarevi vé-nt dos, ma 
une, une jè za masse. 

E dit, al torne la dal Signor. 

— E po, Pieri? 

— Signor, Signor, jai vuarut provâ, jai provat, 
jai provat. Se jè zòvine a tache cunt-un zòvin, se jè 
viele, ül doventà zòvine. 

— Juste cussi ve, Pieri — al rispuint el Signor, 
— ben ben, sta tu cumò cun me; speri che chist ti 
varà fat là fur ches fotis di zuvintut. 

-> O, and-ái vude vonde sì. — E cussì a duch chei 
che i vignivin fur a fevelá di fèminis al gi rispuindeve: 

— Puer on, tu vuelis propri pichä-ti. — E plui 
di un al tornave plui tart e gi diseve : 

— Pieri, Pieri, se vès fat el vuestri mát, jo! 

Par chist duch i ùmins che no són in buinis cu 
li fèminis lu clamin in ajut, za che lui'lèstat bon 
di disbratá-si di dos, che ju judi a disbratá-si alman- 
cul di une. 

El diau no 'l rive mai a fini la glèsie. 


Une volte `l Signor e san Pieri ti rivin int-un 
pais, 'tor misdi, plens di fan che s'intint. 

— Cho, Pieri — al clame ’1 Signor, — va là di 
ché fèmine, ta ché chase e domandi-gi un pôc di 
pan par caretat; intant jo larai indenant. 

E Pieri, ubidient, al va e ché fèmine gi da un 
biel pan di surturc tirat fur in chel dal for. 


cence cho... par cerchá..... 

E no 'cor di-lu, lui la disnice. 

— E, ance un pucut, mo!.... E po ancemò chist !... 
No podaressi choli dute la me part? Miec jo e miec 
el Signor; eco, cussi va ben. 

E al si tache a mangiá; simpri atent che `l Si- 


— A, Signor, mi dülin i cai. 

— Ben, scurtarai el pas. 

Ma Pieri al ti à za mangiat la so part. 

— Po ben, gi disarai che mi à dat dome chist 
bocon oà..... e se mangi ance metat di chist, sarès 
za la me part. 

E senge di nè tre nè cuatri gi da dentri ance 
a di chel. 
— Anin po, Pieri !.... 


— Mi reste dome chist bucugnut cà. Corpo di biu, 
cui mo `l erodarà-e che ché fèmine mi vedi dat cussì pòc? 
’L è mior dunce che neti ance chist. Ma... dut 


Nance dite, che ’1 Signor di colp al si volte e 
Pieri al rive apene a platà 'l pan sot el braç. 

— E po, Pieri, gimüt is-e lade? 

— A! Signor, no mi à dat nuje, no mi â dat; 
Çe orés-o, puere int, misérie ance lor come nó. 

— E cho, pagienge; un’ altre volto..... 

Ma in chel el muini di une vile li donge al si 
met a sunâ misdl. ` 

„Corpo dal chan vert! — al murmuje Pieri ta 
pançe — ance chiste cumò*. 

— Ben, Pieri, inzenoglin-si cumò e ringraciln el 
Pari eterno di dut cuant. 

E Pieri al s' inzeglone. 

— Ben, Pieri, ten sü li mans in alt e prei-lu 
che ’l ti dei simpri cussì come fintramai cumo. 

Ma Pieri, puer diau, al ten algade dome une man. 

— Ma ben po, Pieri, ten sà ance ché altre! Po, ci- 
mit preis-tu tu "L Signor? As-tu forsi un panarig, pueret? 

Infati Pieri viudin-si l’ aghe al cuel no '| pòl 
ghata plui nance la giatàrie; al alçe ance ché altre 
man e un bucugnut di pan al fas doi saltug, par 
ghastic propi sot i voi dal Signor. 

— A, Pieri, Pieri 

— Signor, Signor, el vuaré aljere dèbil e `l odorinve- 
gi fuart, vevi fan, eco dut. Perdonai-mit ! Mai plui cussì! 

— Chist che ti sedi come une buine legion, 
Pieri: al bausar a gi toce simpri cussi! No tu varàs 
sintut mai che un bausar la vedi fate france; dunce 
se no tu ti racuardis dai chastics che `l Signor al 
mande ai bausars, impare a no di bausiis, almancul 
par che i umins no végnin a capi-le che tu ses un bau- 
sarat. E chist che ti sei avonde par cumò e par simpri. 


El Signor al çhastie i poltrons. 


Une di 'l Signor e san Pieri ti passin donge une 
çhase. Su la puarte ti viòdin scrofade une fèmine, 
pacifiche, cu li mans in grop, sintade sul sçhalin, di- 
bant, sençe fâ nie. Anzi ogni tant, par divirti-si, ti 
bute cualchi froçon di pan ai poleç, juste par viodi-u 
a cori di cà e di là. 

Cuant che `l Signor ti la viot, al gi va donge e 
gi domande: 

— Çe uli-e di, parone, che stès a li dibant cu 
li mans in schas? 

— E, gho mo, no âi nuje çe fâ! 

— No vés di scová ancemó la chase?! Chalait, 
ge ledan ! 

— E! jo stoi contente ance int-al sporc. 

— No sés buine di cusi chei sbrendològ di àbiç 
che vés intor? 

— O, culi no mi cuche nissun, e po... po... jo 
no sôi po di prin svol plui, no sôi. 

— Ben, ben! 

E `l Signor al si tire indaúr e i dis a san Pieri 
ta vuarelis: ,Cho, Pieri, chol sù une grampade di 
pluvin e tiri-gi-le tal çhaf a di chê femenate sporce, 
sdavasse !“ 

E san Pieri, senge di nè ceu nè beu, al chol sù 
cun duti dos li mans pluvin e gi lu bute sun chei 

çhavei disgardufag. E ’1 Signor alore al alge li mans 
e al dis: 

— Che fur di chist pluvin a dovéntin tantis be- 
steatis che védin di tormentà chiste sdavassate e 
dutis ches che vuèlin vivi sporcis !... 

Apene dit, el pluvin si gambie in bistiutis che 
si clàmin pedoi, parçè che ché femine, apene che ju 
A viudug, a ja dit: un... pe... doi... pe... 

Cussi chê femenate sençe voe di fâ dal ben jè 
stade çhastïade a disvidrigni chel bestean che la ja 
tormentade fin a la muart, dulà che chei pedoi ân 
filat une cuarde e l' ân leade pal çhaf e l' ân menade 
tal poç. 


Jessi avar 'lè'l plui grant pechat. 


El Signor e san Pieri ti rivin 'tor misdi int-un 
païsut, plens di fan che s'intint, e van t-une çhase. 

— Sia lodato Gesú Cristo!.... Nus des-o ale di 
caretat, parone ? 

— Sôi une puere fèmine — gi dis la parone, — 
no âi nuje ge dá-us. Viodés ben, âi dome une fujage 


— A! canae! — al dis el Signor cuant che `l è 
fur da puarte, — canae, neà-nus un toc di pan e di 
bausiis par no dâ nuje! E di. che veve plen el for 
di pan! A, canae, spiete ! 

Van indenant e ti vân drenti int-une ghase mal 
tignude, cui murs plens di busis e di sfrissuris, e ti 
chàtin une puere fèmine donge `l füc. 

— Sia lodato Gesú Cristo! Parone, nus des-o 
alc di caretat? 

— Galantons, entrait, entrait, vignit drenti. Pro- 
pi cumò cuei une fujage. La mangiarin insieme. Sòi 
une puere fèmine, no âi altri che chiste fujace e 
ance chiste la ái fate a fuarge di bujagis di vace. 
Se vès voe di restä..... 

— No, no, parone, che no vés une fujace fate 
di bujagis. Tirai-le fur da boris mo! — 

Ché fèmine la tire fur da boris e viot che la so 
fujage jé fate di farine di forment di ché fine. Dute 

ja vuarut EE ché fèmine siore e avare 
remid ché puere e buine. Come par morácul ché 
ne siore si ghate a jessi int-al doman ta chase 
di ché puere e ché puere ta chase di ché store, 
D Ma `l plui biel al è che tant une che l altre a 
cròdin di jessi a çhase so! 
Cussì '1 Signor al chastie cui che 'l à 'l cur pe- 
losat e al prèmie cui che `l è di bon cur. 

El Signor al chastie i avars e al prèmie chei di 
í bon cur. 


El Signor e san Pieri çhaminin pal mont. Une 
di ti rivin sunt-un prat; li ti viòdin une puere vi- 
çhute che cu la so roce sot el braç ti file sot di un 
| arbul donge di une vaghute che ti passone l arbe. 
E `l Signor a gi và donge e gi domande la caretat. 
— A! galantons, sôi une puere fèmine, no ài 
che chiste vace, se vuarés bevi propi chist pucut di 
lat che jai munzut cumò! Choit, us lu dói di cur! 
t — Che Diu us merti, parone. 
j E no 'cor di-lu che `l Signor e san Pieri lu ân 
k bivut vuluntir, plens di set come che ti èrin. 
> El Signor e san Pieri si mètin indaür a chaminä ; 
e chamine che ti chamini gi càpite indaür set. Ti 
rivin propi sunt-un prat e li ti viödin siet bieli vacis 
grassis come ufiei; e li donge ti viòdin une tèmine 
| sintade come une prinçipesse "sunt- une çhadree. Donge 
di je ti `l è un seglot plen di lat ‘pene munzut. 
| E ’l Signor gi va donge e gi dis: 
— Parone, vin tante set, nus des-o une gote 
) di lat? 
| — A. ce lat, ce lat! vait a lavorá, vait, poltro- 
nae; jo no 'nd-ài lat par voaltris, vait vie di cà. 
— Dome une gote, an ves tant a li! 
— Nuje, nuje, mars vie di cà! 

— Ben, — gi rispuint el Signor, — chiste to 
supiàrbie `l è 'l to ghastic, tu tu saras simpri malu- 
dide: avuè propi vin ghatat une fèmine puere che 
nus ja fat vulintir la caretat, tu dovente puere come 
je e je siore come te. 

E fat un segno cu la man, si viot a cori li siet 
vacis e dut ge che ti veve ché siore a svolá par ajar 
e po si viot ché vaçhute magre magre a vigni in cà 
e par ajar la chase di ché puere fèmine mieze rote 
e disdrumade. 

Eco gimüt che '1 Signor al ghastie i trisch. 


M eS. O SCHT, E AS 


Se tu âs un sac di peçhaç..... 


Une di "1 Signor e san Pieri ti passin denant di 
un palaç, dulà che ti steve un sioron, plen di beç, 
paron di une pussion di plui di mil çhamps di tiare, 
ma tant avar che 'l ti vendeve l' anime al diau pi- 
tost di fâ la caretat di un solt sbusat ance al plui 
puer di chiste tiare. 

è propi misdi e ai nestris viandanç a gi po- 
che Droe fur di mát. 

— Diu, ge fan — al suspire Pieri: ma pront el 
Signor: 

— Cho, Pieri, va ta chel pala; e domande a di 
chel sior la caretat. 

— Ma, Signor, no savés che chel '1 è un avarat 
dai prins ! 

— Va la tu !... 

E Pieri al va. 

— Ce ús-tu vê? 

— Par amor di Diu, la caretat. 

— Va fur di ca, poltron, se no çholi sà un bo- 
ston e... 

— Mari di fan... 

— Fur svelt !.... 


— Cimit po, Pieri? 

— Al mi â fat cori sence misericórdie ! 
— Va, Pieri, torne indaúr. 

— Ma, Signor, ves-o voe che `l mi copi? 

— Va là, co ti disi... 

— Sia lodato Gesù Cristo, us prei la caretat. 

— Ses-tu indaùr cà, malignat! Va fur svelt, se 
no ugi i ghans! 

— Ma us prei, bon sior. 

— Ben, giò int, molait i chans... 

U Diu, puer san Pieri, ge muardudis, çe caina- 
dis, e ge pidadis par liberà-si di ches besteatis; ma 
infin a fuarge di fuarge al rive in salf cu li ogis. 

— A Diu, Signor, ge afars! 

— Nuje, Pieri? 

— Nuje!! Qhalai-mit! 

— Pieri, torne ! 

— Ma vuares-o che `l mi tiri une sclopetade ? 

— Co ti disi, va, va là. 

Chiste volte san Pieri mal vulintir, goteant, dut 
sanganat, dut sbregat da muardudis al si presente 
cui voi bas denant di chel avarat: 

— Ghalai-mit in ghigne — al scomenge a planc 
ghalant cunt-un voli chel avarat — de-mit alc, vet 
misericòrdie di me! dai-mit un bucugnut di pan, se 
no jo müri di fan. 

Chel sior chiste volte al ja un poce di compas- 
sion di chel puer vieli: 

— Cho, fator, tu i daras a di chist galanton culi 
un sac di forment! 

— 0, gragis! Che Diu us al merti. 

E Pieri fur lui content cul sac su li spalis, plui 
content di jessi schampat da sgrifis di chel avarat, 
che di vê chatat la magnòcule par in ché dì. 

Al rive dut content e legri in fage come che 'l 
ves ghapat un lot; vuarit ance da vuidulis. 

— Viodis-tu mo, Pieri, se no zove bati dur! 

E vie indenant lor par vendi `l forment la di un 
mulinar. 

Ge-non-è ti jan fat apene pos pàs e cha! fur di 
une plagne al ven un jeur curint imburit; cun cuatri 
sale al ti rive donge `l Signor e al si scrofe donge 
i siei pis fricant come un frut 'pene nassut. 

Ma svelt daür di lui un diau dut neri, cu la 
lenghe fur, lunge lunge, cun doi cuars come doi spi- 
gog, cunt-une code lunge cui sa çe tant, e fúc e 
flamis pa boce e pai voi; cu li sgrinfis al pricure di 
çhapâ-ti chel puer jeur. 

— Qe uli-e di dut chist unfiar? — al domande 
san Pieri dut plen di paüre, cunt-une tremarole ta 
barghessis che no us disi! 

— Viodis-tu?! Chist jeur je l’ Anime di chel avar, 
che ’pene lat fur tu, 'l è muart di un colp. Apene 
muart, tu puedis dome crodi-lu, el diau svelt fur da 
80 tane par chapá la so ànime che par vuaré di Diu 
si â gambiat int-un jeur. Cumò lui 1 è vignut a pa- 
rá-si donge di me, par schampä-gi al diau... 

— A! Signor, ches muardudis... lassai-lu mai là 
a cha dal diau... 

— Tas, Pieri, tás. 

In chel el diau al rive, al si fás indenant e al 
si tache a sberlà : 

— Da-mi fur ché anime, a jè me; ’l è stat sim- 
pri un avarat; e i avars dòvin là duch tal unfiar. 

— No jè vere, — gi rispuint el Signor — al ja 
fat ance dal ben. Eco culi la so ültime caretat. 

E gi mostre 'l sac di forment. 

— Ma instes `l è stat simpri un avarat, e un 
pechator po a füc e flamis. 

E cussi disint al tire fur un librat di sot di une 
ale, lu viarç e lu ten denant dai voi dal Signor. 

— Ben, jè vere, si; si sa; no 'l è di just po, 
diau, che tu piardis, se tu ás reson. Fasin cussi: 
butin dut ce che lui al ja dat di caretat di une ban- 
de, e di ché altre duch i siei peçhaç e viodarin. 

E 'l diau content, sigur di vingi-le. 

— Jo aceti — al dis. 

Al chape `'l libri e al si met a conta i pechac. 
E `l Signor al struce `l sac dal forment e cun san 
Pier al conte i grans. E conte che ti conti fin che 
ju â contaç duch. 

— Tros po? — al scomençe `l diau ridint, 

— Tangh e tangh. 


— Eco mo, jè me la so anime, jè me; mancin 
cemò doi mil; de-mi-lu fur. 
= — Alto là! Ance 'l sac al jere so, dunce ance 
nel jè so caretat. 
Disfin el sac, lu disfiliin; e cumbinaçion, a son 
propi tangh fii che son pechac. E al diau no gi zove 
Sberlá; el Signor al binidîs el jeur e 'l diau cu la 
“code tra li giambis al si sprofonde là che 'lè ta 
tiare, blestemant, plen di ràbie. E 'l jeur al dovente 
dit e fat un biel àgnul dut blanc come un zi e, co- 
me une trupe di bieli paveis, si viot a colá dal cil 
un grun di agnui, che dopo vê fat un chant al Si. 
gnor, ghapin tal miec ché anime e svòlin vie in alt. 
— Viodis-tu, Pieri, baste ance '| ultin moment 
par pinti-si, che subite 'l on al chate misericördie 
pai siei pechac. Dome, dome no si sa mai cuant che 
si ja di muri e par jessi sigurs che si mür cunt-une 
buine ópare, `l è mior fâ-nt simpri e si è sigurs che 
si murarà ben. Sas-tu cumó ? 


RAMA RRR] 
2 Ea 


Si def vê fede tal Signor. 


Une di `l Signor e san Pieri a passin par un 
bosc. Al ti | è un ghalt dal diau. Za dal més di 
mai no ja bagnat gote `l pluvin e 'l è za avost. 

Dutis li fèminis ti lis viódin a trupis intor di 


“cualchi poc e lis sintin murmujá e maludi `l timp e 


‘1 sut; ta campagne i arbui, i pomars e li vignis 
dut sec, passit che `l tire 'l pit. Ance Pieri cul sac 
su la schene al va daùr dal Signor rugnant come `l 
maltimp, sudat come une ghalge bagnade. 

— Spiete, Pieri, vuei provä la int di chiste vile 
par viodi ge che disin dal chastic che gi mandi pai 
peghadors, 

Al vâ donge di une fèmine pojade cu la schene 
come une tamosse parmis da Duarte, 

— O! parone, ge fases-o culi su la puarte ? 

— Mi ghali ator, se butás sà cualchi blec di 
nal dal mar, '] è un sçhafojaç di muri. 

— E gimit po? á-e mo di vient chiste ploe ? 

— Ma si, béchin pur tant i pule, al devi sêi za 
alc in viste. 

— Po ben, po ben, mior cussì. 

E ’l Signor al tire 'indenant e Pieri daür. 

Pos pàs, e ti viot sintade sot di un morar di 
fuee une fèmine ta arbe dute brusade dal soreli. El 
Signor si vicine: 

— Gimit, parone. Ce pensais-o culi bessole ? 

— A! 'l è `l unfiar, no si pot plui vivi, jè la fi 
dal mont ta chist chalt senge gote di aghe... N 
çhali ator par viodi se càpite la ploe! 

— Crodes-o che càpiti po? 
=. E! jo jai sperançe, cho; a jan tant ghantat 
i giai avuè di matine devi jessi propi donge. 

— Po gho, po cho, mior cussi. 

E vie indenant lui, e Pieri daùr. 

— Po, Signor, — al scomenge san Pieri — çe 
int, nance ta misèrie no si recuàrdin di vò e ta bon- 
dange po cemò màncul...... j 

E ti vân indenant e ti chàtin t-un bearg che dà 
l' patús ai poleg une vighute nete, ben cuside che 
ti ghante sot vos. 

— Ché fèmine là po, Signor, jè plui contente. 

E `l Signor al và donge da sclenderade e ridu- 
gant al gi dis: 

-- Çe fases-o culi tal soreli ? No sintis-o ge chalt, ` 
ge sghafojag; dovarès vigni la ploe, nomo? 

— A! cho, galanton, sarès mior si, ma ge vua- 
res-o fè; ge che 'l ül el Signor, si dovi rassegnà-si ; 
che sei fate la so sante volontat. 4 
" — Po brave, brave parone. 

E ti vàn indenant. k 

— A, viodis-tu mo Pieri, se cualchidun no `l si ` 
racuarde di me?! ; 

E cuant che ti rivin sunt-une muntuçe, el Signor 
al alçe li mans, al clame sù dal mari om al coman- 
de a la pluvisine di bagnâ çidine e cujete, di sclari 
e ranfresçhâ "1 ajar, ma dome tal champ di chê 
buine fèmine di colâ sui strops di lidric, di sborfâ 


Cimát che 'I jüdiche 'l Signor e gimüt che "1 on. 


Une di '1 Signor e san Pieri a rivin donge di 
un flun; lor dèvin passá propi di là dulà che spérin 
di çhatâ alc par jessi a sotet in cualchi ghasal di 
campagne. 

— Si dovi giri cualchi puint par passâ di la o 
forsi cualchi sece; ge dis-tu mo, Pieri? 

— E sigur, sigur; anin par di cà, par chist troi, 
parmis dal flun. 

Si tirin donge da rive e vân indenant. 

Ma dut int-un ti viòdin un sterp a movi-si come 
se une bugade di buere gi vès plombat-i adues; po 
dopo viddin a vient fur un on pitost rot e mal vistut, 
che `l si chale ator e, che co `l viot i doi foresch al 
tire fur svelt un rosari lune come la misericòrdie, al 
si bute in zenoglon e 'l si tache a prea cui voi viars 
li stelis come un citin. Cuant che 'l Signor e san 


— Cho, Pieri, — al dis el Signor a planc ta 
vuarelis — da-gi un sburton e buti-lu drenti. 
— Ma Signor, chalait ge che `l pree, chalait ge 


— Tas, Pieri, struci-lu drenti. Sà svelt, ubidis. 
No zove nè eri nè vás-tu che san Pieri al devi 
fâ-lu fâ un sclop ta l' aghe. 


Glu te geg, ei rr NE Sm. n 

— Al savarà lui ge che 'l comande, ma chiste 
mo jè gruesse! — al pense san Pieri tirant-si daür 
dal Signor simpri parmis dal flun. 

— No us parte, Signor, — al dis Pieri e ’l si 
ferme di colp tignint scuasi el flat par sinti mior, — 
no us pari-e di sinti là int-al mieg dal sbusinor da 
Y aghe un che ’l sberli. , Salvai-mit, ajut!“ Sintis-o ? 

— Mi par di sì, anin plui donge par viodi. 

Si tirin donge e ti viòdin un int-une barce, bom- 
bat e chamese e giachete di sudor, e ti lu sìntin a 
blestemá come un danat, dut imbrojat che no 'l pòl 
mai mená la barce donge da rive pargè che simpri 
la curint gi robe 'l lavor za fat: E jà sangos.. e 
còrpos e jà duçh i sang dal paradis. 

— Dai-imit une man, che `l diau us puarti; ju- 
dai-mit ! 

— Cho, Pieri da-gi une man; creve un ramag 
e buti-gi-lu. 

Podés crodi! san Pieri al reste di clap. No `l 
si mof; cunt-un voli al chale ’1 Signor cun chel altri 
chel puer on. 

— Ma çe 1 pensi-e ’] Signor ? — al dis tra di sè. 

— Ma sü po, no tu sintis; prest, ti disi, da-gi 
une man. 

— Ma... e... 

— Da-gi svelt. 

E ’l puer san Pieri come un che `l ja di bevi `l 
vueli di rig e che '1 ti slunge la man par choli la 
tage siarant magari i voi, cussì lui al tae cu la ron- 
gee giziline une ramage e la slunge a di chel puer 
diau. 

— A! che `l Signor us binidissi... — al dis chel 
apene che `l è fur dal piricul. — Us ringragi propi 
di cur... 

— Vait, vait a ghase; nuje, nuje; si devi pur 
juda-si un cul altri. Vait cun Diu! — al rispuint el 
Signor. 

Un di cà e doi di là. San Pieri e ’l Signor fasin 
doi pas sence dî ghee. Ma san Pieri no ’l pòl tigni 
plui el dis: 

— Ma saves-o vo, Signor, che 'n vés di bielis; 
chel puer on là vie che "1 preave come un sant lu 
vés fat fâ un bon bain, chiste figure sporce invegi 
che 'l blestemave a lu vés judat e fat tirá fur dal 
piricul; e si che disin che premiais i boins e gha- 
stiais i trisch. 

— Tas tu, Pieri; viodis-tu — gi rispuint el Si- 
gnor — voaltris ùmins ghalais simpri ge che viodés 
par di fur e jè vere, no podés chalä ge che si ma- 
sène drenti. Chale mo: chel lá vie che 'l pareve un 
sant no ' jere altri che un sassin e lari; al jere 
platat ta chel sterp par spietá e figi la fuee a di 
chist puer on; chist, invegi al jere un puer on gha- 
riat di siet frug, che, se `l murive tal flun, a varèssin 
patit fur di mit; al blestemave, ma lui ve al saveve 
ge che `l diseve, al jere scuasi un sbroco dal displasè 
e da rabie; viodis-tu, Pieri, se ái vut reson di fâ 
cussl? Ti compatissi, Pieri, tu ses ance tu un on. 


'L on al jidiche simpri mal. 


Une di '] Signor e san Pieri chaminant par un 
troi a rivin propi donge di un puint. Li di une bande, 
sot di un san Zuan al sta scrufugnit un on tra i 
trente e i cuarante ain, dut rot, sporc, cunt-une muse 
dute ingrispade. Apene che lui a ti ju viot a capita, 
al da di gafe al rosari e al intone un parinestri : 

— Puer on, — al pense san Pieri, — al ti ju- 
darà ben el Signor cumò, vin za alc ance par te 
tal sac. 

Ma `l Signor al par che no `l si 'nacuarzi nance 
di chel puer diau. 

— Ma gimüt; che 'l vedi alc pal chaf che no `l 
si volte a çhalâ chel puer li; spiete mo un pòc, — 
al pense san Pieri. 

E jù tos di cà e tos di là, al si ferme, al si la- 
mente dal sac, al çhante, al si tache a sivilâ, a çha- 
carâ bessol, al murmuje, al fâs di dut insume par fâ 
voltâ ’1 Signor; za `l prepare ance `l voli par dâ-gi 
une gimiade. Ma no zove propi nuje afat. A pàssin 
indenant: el Signor denant e lui daúr; a pássin el 
puint. 

Propi "pene finit el puint di là da T aghe ti jè 
une vile, un biel paisut di chasis tal miec di plagnis di 
üe madure (jere propi 'l autun) nere e blance, e 
ghang di cà e çhanç di là; un bon odor di pomars: 
un pais furlan di autun! 

Juste ben, che sin cà — al pense san Pieri, 

e che podarin passa la gnot t-un jet. 

Vân indenant, vóltin un comedon di strade e 

e ii ti sintin un chant plen di miludie pitost di- 
sperat, a van indenant, chälin Gun bearg e ti viódin 
une trupe di fantag che ti ghantin come sarenis sot 
di un barcon. 

— Çe dal diambar ti jan-o chei fantagag là! 
Sporcaghons, dome amor, dome amor, sence mai o 
pòc pensâ al Signor! — al dis san Pieri al Signor 
a planc, s'intint, par no fâ-si capi. Ma `l Signor 
sençe scomponi-si di ches peraulis al pete une corete 
ta chel bearc e podés dome imaginá-si, cimüt che 'l 
si sint san Pieri co `l ti sint la vos dal Signor: 

— Sò po fantag, za che vuè jè fieste pai doi 
nuvig, fasin une chantade a la furlane. — E lu sint 
a intoná di prin la vilote : 


Ché viulute palidute 
cholte sù dal vas cumò 
int-al sen a la me frute 
l aï mitude propi jo. 


e po ché altre: 


Se savessis, fantacutis 

çe che son suspirs d'amor; 
a si mûr, si va sot tiare, 

e ancemò si sint dolor. 


A! se tu vessis viudut san Pieri a saltá, a tira 
fur tant di rosari, a fâ tant di crosons! Puer on, no 
'l sa ge fa; no ’l sa se 14 di platä-si. 

— U, ge scàndul, ge scándul! cussì al aviart 


Ma in chel al capite `l Signor: 

— Çe ves-o fat, Signor?! Çe scandul! Podès po ben 
po pridighá po vo, Signor, cuintre 'l viçi, e vo !... Al... 

— Tas, tas là, Pieri..... 

— Chisti canais tant e tant; e po vait a pri- 
dicha che si dovi fâ la caretat e vo chel puer on 
là vie nance çhalâ-lu no.... A ! si, si!.. 

— Viodis-tu, Dien: tu tu devis impará ancemò 
a judicâ un on. Tanti voltis che ti jai dit zaromai, 
Chale mo: chel puer on là vie che 'l preave, ge 'l 
jeri-e? Une canae che "1 preave, che '| doprave 'l 
miò nôn, sas-tu pargè? Par tirá fur ai stùpig i beç 
da sachete par po bevi-u e mangiá-ju in ostarie a 
sun di balis. Jè vere che son tantis di ches figuragis, 
ma `l ghastic o prest o tart ju mostrará a la int dal 
mont chisçh ipòcriç, sençe fede; chisçh zòvins inveçi, 
çe fasèvin-o di mal po? Çhantàvin contenç pai nuviç. 
Pensavin-o alc di mal forsi? Dunce son zòvins, con- 
teng e legris e jo, 'lè juste in pont chist chel che 
fasi, jo a vuei che `l on al vivi content e filig. Zu- 
vintut e ligrie e amor jè une robe. Viodis-tu, Pieri, 
ten in ameng dut chist! 


dèpi 

Viot di no fâ dal mal al furistir. 


El Signor e san Pieri si çhàtin a jessi int-al 
mieg di un bosc propi cuant che `l soreli al è par 
lâ a platá-si e la gnot a ven sà plancut çidine, vi- 
stude di un tul di stelis compagnade di un ajarin 
cujet, friscut che gi busse i voi di rosade. A ti 'lè 
za mieç scurot. San Pieri, plen di sbigule di çhatâ-si 
int-a chel luc plen di piricui, al gi dis al Signor: 
— Signor, gimit vin-o di fâ par usgnot? Dulà 
vin-o di durmi, chalait, 'l è za cuasi scur e..... 
| — No stâ vê paûre; çhale daûr di chel munti- 
sel; viodis-tu ché çhase? La genarin e duarmarin 
fin che `l cricarà ’ di. 

— Sòi propi strac, ve, Signor, el sac, se 'l è 
ance net, al chalce li spalis e jo sôi un puer vieli.... 
— Tas, tas, chacaron, ve che sin za donge di ché 
| chase; chale traviars di ches fueis chel lusor di ché 

lun! Lu viodis-tu ? 

— Si jo, lu viodi si! 

E san Pieri di gust al pete un salt content co- 
me une pasche. 

A bàtin. 

— Buine sere, ànimis cristianis; prees-o `l rosari? 
Brave chê int — al dis el Signor lant drenti — nus 
des-o un poc di puest, sin furistirs e vin fan e sun. 

— Vulintir, vulintir, galantons! — al dis un vieli 
pojat cu la schene tal ghanton dal puartefurdinape 

e al dà une ochade di brut ai doi e al torne a tigni 
sù rosari. 

— Signor, ves-o viudut i voi di chel on? 

— Tas tu, Pieri. 

— Çe che 'l crustave i dinçh co 'l preave li 
avemariis ? f 

— No stâ vê paüre tu! 

Finit di preâ, chel on al dismonte jà dal fogolar, 
al va dret ta vintule, al tire fur une plàdine di vua- 
inis e un par di fetis di polente. : x 

— Signor, chalait ce gobe che 'l ja, Diu nus vuardi 
dai pechäg! — al giziche san Pieri ta vuarelis dal Signor. 

— Se vés voe di durmî par usgnot, là jè la ceze! 

— Juste ben ve che sin ance stuís e stracs ! 

— E doman po cuant lares-o vie? 

— E, apene che 'l criche `l di! 

— Va ben, va ben, buine gnot, durmit ben, ga- 
lantons! 

— Vait cul nón di Diu, che 'l Signor us binidissi! 

E 'l Signor e san Pieri a vân su la ceze; si 
poin e duàrmin. 

Tal doman a l'albe si jèvin e si mètin in viag; 
ghaminin, ghaminin, e ti rivin sunt-une crosade. 

Dut t-un colp al salte fur un on, chel gobo da 
sere prime, cun tant di curtis e al si tache a sberlá : 

— O i beç o la vite. 

E `l ti chape san Pieri pa cope. 

Puer san Pieri, se tu lu vessis viudut! 

— Ai, ai, Signor, al mi sghafoe! 

— Su, svelt, Pieri, tachi-gi la chavege! — gi 
rispuint el Signor e cunt-une man al toce chel on 
pa gobe e ti lu fas restà fer come un clap. 

Pieri svelt come un glir al si dislee la cuarde che 
'1 ti â simpri 'tor da vite, al fas un lag e gi lu tache 
"tor dal cuel. 

Chel gobo al lasse colà `l curtis, la so muse si 
slunge, gi cres une code, el ghapiel al scomenge a 
a movisi e dos vuarelatis lungis e largis almàncul 
come li fueis di verze a ti sàltin fur a pendolon e 
lui al ti scomenge a rontá i-o, i-o C 


x 

— Figurate, tu cagaras li frigis cumò, — al 
scomenge san Pieri e gi mole un par di puins di 
vueli sant. El Signor al fàs cul det une cros su la 
schene a di chel mus. 

(Par chist duch i mus in zornade di vuè jan 
ancemó ché cros par ¢hastic). 

Cun chist mus si táchin a çhaminâ. 

Çhamine che ti chamini ti rivin 'tor misdl int-un 
mulin. Stracs e plens di fan come che son, a van 
in cusine par domandá la caretat. 

— Po vulintir, galantons, sintai-sit culi in taule 
cun nó; sin a la puere, jè vere, ma baste 'l bon cur. 

Dopo vé mangiat insieme cun ché buine int el 
Signor el domande al capo di famee: 

— Us coventaressi-e forsi cualchidun pal mulin? 

— Po magari, galanton, par tant che vin girut, 
no vin pudut çhatâ nance un che `l vedi agetat di 
lavorá — gi rispuint el mulinar. 

— Po ben, — al torne a di '| Signor — jo us 
puedi dá propi un lavorent che 'l val tant aur che 
`l pese. 

E chel on al si chale ator e ' pense: 

„Che 'l vedi di dâ-mi chel carampan di vieli a lì?“ 

— Po dulà is-e chist on? — al dis po fuart. 

— Qhalait mo — gi rispuint el Signor — chel 
mus a li tal bearg. Vignit di fur cun me. 

— O! no varès mai crudut che vo cun ché muse 
di bon mi vuaressis choli pal cul! 

— Ma no, no, nance par ideis, vignit di fur. 

E `l Signor in alore al dislee 'l mus leat par un 
pal di une spiárgule e al gi mole une pache al mus. 

— Viodarés ben cumò! 

E propi par ver el mus svelt come une spade 
al çhol bessol su la schene doi tre sacs a la volte 
e ju sgharie sunt-un sghalar. Dopo vé fat la vore, al 
si presente bessol denant dal Signor. 

— Viodes-o, çe braf che 'lè! 

— Ben, ben, lu provarai. Trop vuares-o vé di lui? 

— Jo no us lu vendi; us lu impresti par un an 
e une dì e par chist nauli jo domandi un napoleon ! 

— Va ben, cà la man e a riviodi-si! 

Cussi dopo vé fat el contrat e plens come mucs, 
el Signor e san Pieri tórnin indaúr vie pal mont. 

Intant el mus al fas dutis li voris di chase; al 
puarte fur, a puarte drenti sacs di farine e di forment, 
al regòle parfin i nemai, al nete la stale, al metla 
scharnete ta trombe e al mostre che `l val propi un 
milion e mieç. E '] mulinar gi úl un ben di vite, ma 
no cussi la so fèmine e `l famei che lu ghàlin di 
brut pargè che gi la fas e 'l puer mus invegi di ma- 
gnòcule par spese, al devi pará jà une buine purigion 
di... legnadis. 

Ma `l è za passat un an e une di, e `l Signore 
san Pieri dopo vê passat dut el mont a törnin là di 
chel mulinar tal Friùl! 

— Bon di, 

— O, ses-o za cà? Jai provat el mus, al val 
propi beç, par chist jo us prearessi di lassá-mi-lu an- 
cemò par cualchi més e us darai... 

— Nuje, nuje, galanton, sin d' acordo cussi e si 
dovi mantigni la peraule, po capi. Sin vignug a gholi 
propi `l mus — gi rispuint el Signor. 

— Us prei, galanton, lassai-mi-lu, us prometi che 
lu ingrassarai, che lu fasarai doventá toront come 
un ufiel. 

— Nance par ideis, de-mit el mus e ance 'l na- 
poleon ! 

No zove nè predi nè frari, el mulinar al mene 
fur da stale 'l mus e vaint come un frut gi lu con- 
segne al Signor; san Pieri lu chape pa ghavege e 
vie pa strade. 

— E chel napoleon? Signor, ge, vin-o di crompá 
cualchi pedane? Opur tigni-lu cont par crompà ale 
di mangià, cualchi poleg o... ? 

— Tas, Pieri, anin indenant ! 

E Pieri al va indenant cul chaf bas: 

„And-ä-e mo di bielis chist benedet di Signor!“ 
— al pense lui. 

Sot sere ti rivin tal fresc sun ché crosade. 

— Cho, Pieri, — al scomenge `l Signor — gho- 
li-gi la çhaveçe ! 

— Po si, si, puere bèstie, — al dis san Pieri — 
'lèdi just, che `l passoni ance lui, cui sa ge tanti 
legnadis che '1 ja chapat là di chel mulinar... — e al 
va donge dal mus e lu dislee. Çe-non-è apene disleat 
el mus al gambie forme, gi cole '| pel, gi sparissin 
li vuarelis, la code gi schampe, insume al torne chel 
gobo d'in chê volte, vistut come prin di doventá 
mus. 

— A! Signor!.... (chel gobo lant cun lor al veve 
sintut tanti voltis san Pieri a clamá "1 Signor cun 
chist nôn) perdon, perdon, sôi culi in zenoglon, no 
fasarai mai plui cussi. 

— Ben, is-e vere mo? 

El Signor `l alge 'l det e come che 'l è gi dis: 

— Ben, no stâ fâ mai plui cussi; rispiete i furi- 
stirs, i piligrins e ti larà simpri ben. Li legnadis che 
tu ás chapat là dal mulinar che ti sein di spielt ; cho 
i beç che tu ás cuistag, chist napoleon, e va a chase, 
fá-ti cognossi da to fèmine e dai tiei frug, conti-gi 
la stòrie, el to peghat, el ghastic, el perdon e vif 
content par dute la to vite. Jo sòi 'l Signor si, vi- 
gnut apueste par insegná al on a jessi just e bon. 

Podés dome crodi la ligrie, la fieste che gi fàsin 
a chist puer gubut, "pene rivat a chase! 

— A! ses-tu tu, o la to anime?! Par duçh i 
fossai ti vin girut par chatä-ti; vin za fat di tanti 
messis pa to anime. Ses-tu propi tu, el miò on? — 
gi dis la so fèmine 'pene che lu viot. 

— E! sôi jo, si! 

E li gi conte dute la so stòrie. 

E dopo d'in ché volte duch i viandang che ri- 
vàvin là di chê famee, vignivin simpri çholç sà cun 
dut el cur e vèvin dut çe che vuarèvin. 


99 


— 


VAY 


N Pan 
m 


y 


IRC 


La corodele tradîs san Pieri. 


Une volte '| Signor e san Pieri passin donge di 
un champ. Ce-non-é un jeur al càpite fur imburit di 
une plagne e 'l si incopede tai pis dal Signor. 

— Cho, Pieri, svelt; viarg el sac e ghapi-lu 
dentri ! 

— Eco fate. E cumò çe vin-o di fâ di lui? Sa- 
ves-o ge, Signor, juste ben che no vin plui di mangiá. 

— Sigur, Pieri, noaltris fasarin une buine çene ! 
E tu che tu ses bon di frizi, a tu faras di cogo! 

E ti van indenant. Ti rivin int-un païs propi 
cuant che `l soreli stuf di chala 'l Friùl, 'l è fermat 
tal mieg di doi blecs di nul par chalè ancemó une 
volte i contadins come par gholi-ju pal cul, ge tant 
che si strussin par vê '| pan a gusta. 

Ti viòdin la frasghe sunt-une puarte e ti van 
drenti. 

— Buine sere, siore ustérie. 

— Buine sere, galantons. 

— Che nus puarti mieze boge di vin. - E in- 
tant tu Pieri va a fá cuei el jeur. 

— Va ben, Signor. 

Intant san Pieri, on pràtic come che `l è, i dà 
la gaffe a di un curtissat, lu uge cu la so rungee e 
po ’l si tache a spelálu e a scuartálu e lu bute 
int-un lantian. 

— Diu, ge chel gis: — al dis a planc, — e ge 
gras! Umm, ge odor! Spiete mo! 

No podaressi gerchà se 'l è bon?... Un!.. ge 
bon! E... chale mo chist bocon culi al è za cuet, a 
jè la corodele. Umm, no la podarès mo mangiâ jo, 
cun chist crust di pan? Çe dal diambar ús-tu che 'l 
Signor al si vedi di nacuarzi-si !... 

E dit e fat, a la tire fur cul piron e ' si met 
a mangià. Apene mangiat, al dá une chalade tal 
lantian. 

— Signor, el jeur al è cuet, al è. A ja-o di me- 
ti-lu in taule. 

— Is-el cuet?.... Ben puarte, puarte. 

Pieri al càpite lui: int-une man al â 'llantian 
e cun ché altre ' si nete li mostacis dal gras. Prime 
al veve za prontat el mantil e i tavajug. Cun san 
Pieri no si scherge: lui al sa ance `l mistir dal ca- 
marir. E 'l ti met un plat par sè e un pal Signor 
e di buine voe a si táchin a mangiá. 

„Diu, qe 'l ja-e 'l Signor, che `l cir tal plat“? 
al pense ta pange, „che `l giri propri la...“ 

— Cho, Pieri, dulà is-e la corodele ? 

„A-o dit jo che 'l diau no '1 duar mai“! 

— Ma, Signor, jo no sai jo, no ái stat atent, 
pòl stâ-i che ’] jéur no ’l vedi vut nance.... corodele; 
gho, tal miò plat no jè.... 

— Deyi jessi cussi si, — al dis el Signor ridint 
da bulade di Pieri. 

Ma Pieri tra passut di prime e tra la sbigule 
che Diu nus judi, no 'l pòl pará ju nance boghade, 

— Sa po, Pieri, ge âs-tu che tu ses oussi lichi- 
gnös? As-tu forsi la corodele sul stòmit ? No stà mìn- 
gul crodi che ti dòi la colpe a ti? Mange, mange. 

— No puedi, Signor, jai come un grop culi tal 
cuel, pitost un got di vin, — al rispuint san Pieri 
cunt-une vos che apene si sint. 

Finit di mangiá `l Signor al pae 'l cont e vân 
a polsâ i vues stracs dal vïaç. 

Puer san Pieri! ce gnot di unfiar! No 'l pòl 
siarà voli! 

„Che 'l si vedi nacuart — al pense, — che 'l si 
vedi nacuart? Al ja pur dit di no! E po çe che `l 
è stat `l è stat !* 

Cun chisçh pinsirs dopo vê gambiat sot da ple- 
te mil pusigions pôc prime che `l crichi '| dì final- 
menti al chape 'l sun pa gabanis. Ma sul plui biel: 

— Su, sù, Pieri, jeve sà che prin di misdi do- 
varìn rivà in gitat. 

E san Pieri voe o no voe sù lui malcontent, che 
s' intint, daür dal Signor. 

Epur lui al dovarès jessi content; a li di prime- 
vere tal mieg da nature; ta chel ajarin prufumat di 
dugh i odors di rosis e flors, e po bagnà-si i pis tal 
agaçon, e po sintí ogni tant fur di un sterp cualchi 
rusignul che 'l zorne content donge dal so nit, e o- 
gni tant viodi in alt une udulute tal mieg dal net dal 
çil a movi-si a scossadis cun ches alutis, e po sinti 
chel chant sutil che par che 'l clami 'l on: „in cil, 
ven sù in çil“ e po viodi a cricà 1 di! Viodi 'l cil 
di grîs doventà color di rose e po zal come une ro- 
se di fùc e po come une grande bore rosse el toront 
dal soreli cucá travars dai pomars e viodi-lu manda 
i siei rais come une ploe su T arbe e ghalä-si ta ches 
gututis di rosade che ti pendòlin, si zìrin e po cólin 
di une fuee sun chê altre: dut chist ge is-e par san 
Pieri? Lui al ja la corodele sul stomi, lui! 

E un pàs donge chel altri cuant che a Diu gi 
plas a rìvin ta gitat. Ma pene rivag no ti viòdin altri 
che musis seris, vôi bas, in nissun luc avis di bai, 
di fiestis come ta grandis gitag e màssime ta capitals. 

— Çe dal diàmbar a ja-e di séi culi? — al pense 
san Pieri e al fil domandä-gi al Signor, cuant che 
lui al gi dis: 

— Pieri, domandi-gi ge che '1 è culi a cualchidun. 

Pieri al si fàs donge di un soldat. Si gizìchin sot 
vos e po Pieri cunt-une muse dure dure al torne 
donge dal Signor. 

— E po, Pieri? 

— A! Signor, Signor, ge robonis! La fie dal re 
jè malade sul sério; duch i dotors la jan za spidide 

e si spiete moment par moment che suni l' angunie 
di muart par je. I dotors son simpri donge 'l so jet, 
ma forsi no zovará nie. El re al promet che cui che 
la vuarîs al çhaparà un sac di napoleons, ma, jai za 
dit, no si â nissune sperange. 

— Ben, Pieri, jo ti fasarai çhapâ chei beç. Sint: 
va la; dis che tu tu ses un grant dotor. Po, se ti 
cròdin, tu entrarás ta çhàmare da fie dal re, a li tu 
tu staras bessol un’ ore siarat drenti; T tniche cure 
che tu ás di vé jè che tu tiris fur la to rungee gizi- 
line e che tu gi tais vie `l chaf; tu metarás ‘lore 'l 
çhaf in fresc tal urinal e dopo un' ore tu lu tiraras 
fur; tu lu tacaras donge dal bust e la fie dal re 
sara vuaride avual. 

Dret come un pichet san Pieri al si presente 
là dal re: 

— Jo, Maestat, sòi pront a vuari vuestre fie. 

— Tu?! Is-e vere mo? O, magari! un sac di 
napoleons a ti darai. 

— Si, jo, dome dovés lassâ-mi bessol un’ ore ta 
ghamare di vuestre fie. 

— Cimut che tu ús! 

E `l re stes lu mene ta çhàmare di so fie. 

San Pieri al si siare drenti, al tire fur la ronçee 
e jâ un colp: el çhaf al si distache, un flun di sanc 
al imbombe i cussins, i ninçui e `l jet. La prinçipes- 
se no respire nance plui. 

E `l chaf al va a fini-le tal urinal, e sintat 
sunt-un ghadreon, san Pieri al spiete che passi ché ore. 

Passe un'ore. 

— Tan, tun! — a batin la puarte. 

— Spietait ancemò un moment! — svelt al tire 
fur el chaf, e lu met donge dal bust, ma cha’ stria- 
ment, no "L úl propi tacá-si. A, puer san Pieri! Çe 
afars! Al si tache a vai come un mat. 

— O sôi futut! Ce á-o di fâ cumò? 

Tun, tun, — Viarg po dotor! — jè la vos dal re. 

e á-o di fâ, puer jo! 
unf! jà la puarte. E `l re al ven drenti in per- 
sone e al viot chel sanc e so fie muarte sassinade. 

— Qe äs-tu fat, canae? Tu copa me fie? A! 
chist magili tu lu pajaras in cros. Vuardis, leai-lu e 
menai-lu vie e meté-lu in cros! 

— A, Maestat, perdon, perdon, misericòrdie ! 

— Vie, mars! 

— A! no pot salvà-mi che 'l Signor, — al dis tra 
di sé passant pa stradis da çitat leat come Barabe 
viars el luc da condane. E tal mieç di doi soldag 
vie lui di ché bande da force. 

Qe-non-é sunt-une crosade san Pieri al ti viot 
el Signor. 

— A! Signor, Signor, salvai-mit ! 

— Dula menais-o chist on? — al dis el Signor ai 
soldag. 

. — A la force. 
— Qe 'l ja-e fat? 
— Qe che 'l ja fat?! Al ja copat la fie dal re. 

— No jè vere, molè-lu, angi menai-lu là dal re 
par che 'l ghapi el sac di napoleons; la fie dal re jè 
sane come un pès. 

— Se jè vere..... turnin indaùr e viodarin. 

I soldag dan di volte e tòrnin indaür pa strade 
di prime e, rivag che son denant dal palag real ti 
viòdin sul barcon la pringipesse e sot el barcon 
pront un cavalir par fâ 'l amor. 

E `l re dut content al dà 'l sac di napoleons a 
san Pieri. San Pieri, vieli come che 'l è, al ja tante 
fuarge in chel moment che, chapat el sac su la sche- 
ne, lu puarte come une plume e al rive sun ché cro- 
sade dulà che lu spiete '1 Signor. 

— Viodis-tu mo, Pieri! 

— Po, Signor, dopo disarés che jo no sôi bon 


— Da-mi cà i beç che come simpri ju spartissin. 

San Pieri al poe jù el sac e 'l Signor al si met 
a fâ i gruns, san Pieri lu chale. 

— Cinc jo, çinc tu, e çinc cà. 

E cussi vie indenant. 

— Ma, Signor, parge tasés-o tre gruns, se sin 
dome in doi? 

— E! Pieri, — al dis el Signor dopo vé finit di 
fâ i gruns — ghale mo: chist grun ca '1 è `l mio, 
chist 'l è ’1 to e... 

— E chist mo? 

— ..E chist al par cui che 'l ja mangiat la 
corodele ! 

— Signor, Signor, — svelt san Pieri — la jai 
mangiade propi jo. 

— Viodis-tu, gimòt che ti âi ghapat tal lag? Tu 
tu ás fat mal; la patire jè stade `l to ghastic. A! 
Pieri, Pieri, ten ben a meng. La bausie o cumò o 
dopo a capite jà dai nui. Ti perdoni, ma no stâ fa 
mai plui cussì.... 

— No, no, us prometi, Signor. 


El Signor al çhastie i supiarps. 


Une di ’1 Signor e san Pieri a ti passin donge 
di une fusine di fari. Su la puarte al stà pojat un 
fari cugnussut par dut par un supiarp. 

Par chist el Signor al gi va donge e 

— Bon di, mestri gi dis 

Ma il fari no gi rispuint. 

— Bon di, mestri, — al dis indaür el Signor. 

Ma `l fari no gi rispuint nance chiste volte. 

In alore | Signor che `l sa dut cuant al dis plui 
fuart : 

— Bon di, mestri sore duçh i mestris. 

Chiste volte `l fari al si volte come se `l fos un 
pringip di Mòdine e al rispuint dome : 

— Bon di. 

E `l Signor senge di nè tre nè cuatri al chape 
san Pieri carampan come che `l è di 80 ain, pai pis, 
al si tache donge da fusine, al bute sù charbon e 
po al bute drenti san Pieri. Dopo di vê-lu ben ben 
rustit e vé-lu fat doventá ros come un giambar frit, 
a lu tire fur, gi dá di man a di un marcelat grant 
come une macuele, lu tache sul lincuin e jà colps e 
colps. San Pieri no `l vif plui; el so cuarp 1 è a 
bucugnug e a frogons come `l pan gratat. 

El Signor al mole une sole soflade; chei bucu- 
gnug a si unissin e san Pieri alèli san come un 

pès e di plui zovin e fresc come che 'l vès nance 
vinçh ain. 

E po si çhòlin su e vie fur. 

— Po, corpo dal mostro — al dis el fari restat 
‚bessol ta fusine, — se 'l è stat bon di fà cussì chel 
batècul a li, no â-o di jessi bon di fâ jo? 

Al va disore, al tire so pari fur dal jet, so pari 
pueret, che 'l è za plui di doi ain che `l spiete di 
tira `l pit, lu ghol su la schene e lu puarte ju ta fu- 
sine. Gi dà dentri cul sfuei, al met sà çharbon e cuant 
che ’l ti â preparat une buine tugarele, al chape so 
pari e lu bute drenti, al spiete che 'l si rustissi ben 
ben, po lu tire fur, lu pronte sul lincuin e jà mar- 
celadis. Cuant che ché char rustide jè za ben pe- 
stade, al prove ance lui a soflâ ; ma sofle che ti sofli 
chei bucugnug no vuèlin movi-si: 

— U Diu! cumò ve che âi copat miò pari ! Puer 
mai me! Ge á-o di fa, jo, mestri sore duch i me- 
stris? Alè mior che lei a clama chel di prime e che 
lu prei tant che 'l vedi misericòrdie di me. 

Al si met a cori e finalmenti ju chape, el Signor 
e san Pieri. 

— O! mestri sore duch i mestris, ge ves-o che 
vés cussi coret? 

— A! no sói plui nance mestri, no; ái vuarut 
jessi di plui di vo e ái copat mió pari, vet misericòrdie 
di me e faset torná mid pari almancul come che `l 
jere prime, almancul par no vé la nòmine di séi 
sassin. 

— Viodis-tu mo, se tu ses cui sà ge on? jo viodi 
' to pintiment, viot di no jessi mai e po mai su- 
piarp; ge che ti â toghat, ten simpri a meng; va a 
chase, to pari 'lè tal jet malat come prime. Ma tu 
viot di no jessi plui supiarp. 

Cui che 'l ja la rogne che 'I si la grati. 


El Signor e san Pieri e san Zuan ti rivin sot 
gnot denant di une çhase: ti èntrin. 

— Sia lodato Gesù Cristo! nus tignis-o a sotet 
chiste gnot? — al dis el Signor a la parone di çhase. 

— Si jo, cun chel pat che doman a buinore mi 
judais a bati 'l forment! 

— Si, nò! 

E dopo vé genat in famee, la parone ju mene 
a durmi su la ceze; san Pieri, plen di sun e durmion 
come che `l è, al si bute subite jù propi donge da 
schale, po tal mieg di lui e san Zuan al si poe `l 
Signor. 

Tal doman apene che '| chante `l gial, a cápite 
sù ché fèmine; si met a sacodá san Pieri che 'l è’l 
prin, lu dismof e rabiade gi dis: 

— Giò, gimüt sin-o d'acordo? Pargè no je- 
vès-o su? 

— A! ancemò cualchi minut tant che mi dismovi. 

E san Pieri al si volte di ché altre bande e 'l 
s' indurmidis. 

— Cho, sés stracs, us lassarai ancemò mieze 
ore, ma se no jevais nance alore, us onzarai cunt-une 
bachete 


— No ses 5 jevac ancemò? A! 'mostachons, pol- 

E jù cuais a puer san Pieri che `l ti `l è 'l prin. 

Podés crodi chei altris doi si dismòvin e a sinti 
san Pieri, a lamentá-si pa bachetadis si mètin a ridi 
come maç. 

— Diu, Signor, ge afars! E pur jai ancemò sun 
e ance voaltris a dovês vé-nt: savös-o ge. Signor, 
fasin cussì: za mior dos cuais che jevá-si cumó ; cu- 
mò, vignit vo culi sul or. 

— Si, si, gimòt che tu üs! 

E tòrnin a durmi. 

Torne sù je ché fèmine : 

— A! canajatis, cussì a si manten la peraule ! 
Spietait spietait, tocs di pighag! Prime jai unzut 
chist cà che 'l è sul or e cumò tu lis chaparas tu 
che tu ses tal mieg. 

E jù su la gobe dal puer san Pieri. 

— Ai, ai, Signor, ge cuais, — si met a sberlà 
san Pieri cuant che ché femenate jè lade ju indaúr 
abas — ja-o di paidi-lis po par dugh jo, a no, sacre- 
davanzete! Cho, Zuan, ven tu tal mieg e je vegni 
tal to puest! 

— No 'l è mior po, Pieri, che jevinni? 

— Ce jevá! And-ái ancemò sun jo! 

— „No lis ghaparai po dome jo“! al pense san 
Pieri. 

A fàsin cussì e tòrnin a durmi come tre salamps. 

Dopo mieze ore torne su je plui malignade di 
simpri, che fèmine. 

— Chans e la! Jè ore di fini-le! El soreli 'l è za 
alt. No vés di vient jù po a bati `l forment? Spietait 
mo, prime jai unzut chisch doi cà, cumò no mi reste 
che di bati chel cà vie, jevarès po dopo. 

E ju cuais par di lunc e par traviars e simpri 
su la schene di puer Pieri. 

— Signor, Signor, jevin, jevin mai sà, mi la 
viodi brute culi, `l è mior lavorá, anin mai jù. 

E san Pieri el prin ja pa sghalete, po san Zuan 
e ùltin el Signor. 

— Cholet culi 'l batali — a dis ché fèmine — 
e batet! 

Un còl di forment alè tal mieg dal bearg. Ma 
? Signor al tire fur svelt la lesche e `l acalin e gi 
dà füc. 

— A! brute canae, ge âs-tu fat?! Sôi ruvinade 


cumò. 

— Sigur, brute femenate, che meretais ! Altri che 
mola legnadis! — gi dis san Pieri content come une 
pasche. 


— Taset vo, fèmine ; taset, taset, lasset fò di me 
vo ; viodarés ben. 

E tant jè vere che apene finit el füc, la bule, i 
spics e i grans dut 'lè ben separat, chei di une 
bande, chisch di ché altre. 

E ance chiste volte san Pieri al ja duvut ingluti 
la contentege che `l veve viudint ché fèmine a lá in 
malore; e dut rabiat ance cuintri 'l Signor no 'l sa 
ge fâ. El Signor al si mof e daür di lui al si stris-. 
sine ruzinant come `l mal timp san Pieri sul sac su 
li spalis. 

San Pieri al è stuf di stà cul Signor e al torne là 
da so fèmine. 


— Saves-o, Signor, âi voe di lâ a çhatâ la me 
fèmine e la me famee. 
— Va, va, Pieri. 


E san Pieri cul carnir su la schene al ti càpite 
a chase. Parmingule, tal so pais al è bon vin e da- 
spò che 'l è lat "tor pal mont cul Signor, Pieri no 
"mn veve gerghat plui gote. Ma, pardie, cumò che 
'nd-â tant che ' úl, al scomenge a butä stramp. 

— Ma, Pieri, — agi dis la so fèmine — un biel 
afar tu âs fat a lâ vie cul Signor: tu âs imparat 
nome a chapá plombis. 

— Tas lá cun ché boghate! Ancemò un dopli, 


altri. 

Ma dà-i vuè, dà-i doman, al ja finit cul mangia 
dut e fâ dèbig. "L â vindut la chase e la braide e ance 
la barce. 

Cussì voe o no voe, senge impresch come oc’ al è, 
al devi pricurà di fà un altri mistir. E `l mior mistir 
al è chel dal stagnar. Dunce lui al va come garzon 
la di un stagnar. E garzon come c' al è, al scomenge 
a fà judigi. 

Ma cha: ge scalogne, no gi mûr el paron.... e 
gi lasse duçh i impresçh a san Pieri. 

— A! cumò che âi i impresch, vin di discori : 
vòi-vie di chenti, si, vôi vie di chenti 

E al cor a clamâ so fradi Zaneto. 

— Cho, Zaneto — gi dis — ven cun me che 
tu fasaras furtune: ài pensat di choli un mus a nauli 
e di lâ a layorá fur tal teritori. 

— A! no latè, Pieri; va mai bessol! Jo a no 
sai pig el mistir. 

— Lu sai ben jo; tu baste che tu puartis li 
ghalderis. 'tor pa puartis. 

— Ma..... bandoná la famee..... 

— Po, folc che ti trai, ge bagilis-tu, no nin min- 
gul in Mèriche ! E po turnin dopo une o dos stemanis. 

— Ben ben, provarai. 

Çhòlin el mus e vie lor, Ti rivin int-un paisut. 
Lavor par cuindis e beç a sbreghebalon! Ma Pieri 
cun duch chei beç ta sachete no 'l' pense plui a la 
famee, e jù balis sore balis. E a di chel puer beat di 
Zaneto a gi toce ingluti el dolç e '| amar senge 
viarzi.'l bec: al è plui zovin e al devi tasé! 

Dopo une stemane vie lor int-un altri païs e po 
int-un altri. E cussi al passe un bon mès. Une di 
Zaneto al chape flat e gi dis a Pieri: 

— Cho, Pieri; turnin a chase; a nus spietaran.... 

— Ge dis-tu? 

— Che jè ore di torná a chase. 


Vòltin barache, chariin i impresch e vie lor a 
ghase. Ma co rivin insomp di chel pais, a Pieri a gi 
ven set: tan ben al viot une frasche, e jà un salt 
da carete e vie drenti lui e ’1 puer Zaneto ance lui 
daür. Pieri al clame sà un dopli e jà biondis e Za- 
neto ance lui gi da daür cu li tagis. 

Ma i doi fradis no vèvin un stòmit compain. 
Zaneto, no usat a bevi, al scomenge a fricâ che 
gi dül la pange che no `l pòl plui. 

. — Sù po ancemò une tacute, Zaneto, ‘e no stà 
fà 'l friconat ! — gi dis Pieri. 
E jù un chant cun ché vos di bas: 


Jai la femine e i fruc a chase 
Oi, ce bale, oi çe bale! 

Va a ciri-mi e no mi chate 
Oi, ce mate che jè je! 


— U Diu, Pieri, ce mal di pance! Anin a chase. 
No podi plui. 

— Va in malore, tu el to mal di pange.... „An- 
cora un litro di quel bon... e dopo basta“. 

— Anin, Pieri, ti prei, anìn! 

— Qe primure dal diau che tu âs! Va là, fri- 
conat, tache 'l mus...... A mi li rèdinis..... Eri! eri!.... 

E jù legnadis di vueli sant pa schene al puer mus. 

— Pieri, ferme, ti prei, un moment, Pieri mi dal 
la pange, ti prei, lasse che dismonti. 

— Po za! Prime tante primure, cumò fermá !... 


E "L puer Zaneto rindin-si al dové natural al 
pete jù un salt jù da carete e al cor svelt a platá-si 
daür di un sterp. 

Pieri invegi al fas cori `l mus a volop. Zaneto 
dopo che ’l si à liberat di chel afar seri, al viot in 
lontanançe su la strade la carete e par çhapâ-le al 
si met a cori, a cori. Ma çe üs-tu `l è apene donge, 
che gi torne indaúr el mal di pançe.... e jú li bar 
ghessis. E intant Pieri, choc come che `l è, vie di corse 
come `l vint. Ma `l diau no 'l duar mai: al è scuasi 
donge '] pais e la ravuede di denant si ingopede 
int-un paraçhar e vie lui Pieri jà int-al fossal e ju 
parsore di lui la valis cui ordens e Pieri, cu la so 
çhoche no `l pòl jevâ sú e gi toce stâ li int-un 
grun. 

Intant al ven scur..... Ma ’l mus a fuarçe di 
fuarçe al ti romp i tiradors e a planc a planc al 
rive a çhase tor mieze gnot. Al çhate siarade la 
puarte e al si tache a chantä: i-o, i-o, i-o! 

— Cui is-e cà mo? — a dis la fèmine di san 
Pieri e svelte a dismof la fèmine di Zaneto che 
duar ta che ghamare cun je. 

Si vulugin int-un ninçûl, çholin sù un lumin e 
van ju a viarzi. Viarzin e viòdin e cognòssin el mus. 

— Qe jan-o fat chei brug móstros?!.. Ju än-o 
sassinag ?... 

E vie lor sà pa strade, cul ningul sul chaf. A 
fasin un dusinte pase ti viòdin doi di lor e van 
donge cul lusor e sintin a zemi: viòdin un distirat 
che '1 rongee e un altri in sinton donge di lui, che 
'l si ten la pange. Gi mètin el feral sot da muse e 
ju cognòssin e jù sacodin ben e no mal. 

— A! canais! Cussi a tornais! Chocs come 
purgig. E stimi tu jo, Pieri, cussì vieli e senge judici! 

E ju cuais e legnadis e ti ju ònzin ben e no 
mal. Dopo ognidune a chape el so on e ju strassi- 
nin tal jet. 

Tal doman Pieri al si chale ator, al si viot dut 
macolat e '| si racuarde da unzude che `l ja chapat. 
Al jeve e gi dis a la so fémine: 

— A! fèmine, jo torni Jà dal Signor! Culi 
li tentagions son masse grandis, el vin 'l è masse 


E al busse la so fèmine, al bandone 'l so pais 
e al torne là dal Signor. 

Parangons 
cun altris instoris e liendis che cognossi jo. 


— El misteri dal cisgel di Cormóns. — 
Pagine friulane: I, No. 1 pag. 39: 
- La legende dal cischel di Glemone, — i 


— El prior dal convent su la mont di san Valantin e "l diau. — 
Liint chiste instorie nus ven subite tal chat T instorie di Faust 
in Germanie, mitude in puisie di Lessing, di Goethe e di cualchi 
altri. 


— A vôi a ciri el Paradis. = 

Pascoli, Fior da fiore N.o 3: 
In Paradiso — 

Pitré, Novelle popolari toscane. 

Grimm, Kinder- und Hausmärchen, ed. Reclam, lib. Il, N. 9 : 
Die himmlische Hochzeit. — 


— El milug di aur. — 
Pagine friulane: Il, 8, pag. 133: 
L' invidiose. -— 


— El nánul e la fie dal mulinar. — 
Grimm: I, 55: 
Rumpelstilzchen. — 


— „Pa — ,tachi-ti là!* — 
Grimm: I, 64: 
Die goldene Gans. — 
Ludw. Bechstein, Deutsches Marchenbuch, 5" ed. 1847, pag. 215: 
Schwan, kleb' an. — 
Pagine friulane: VIL, 12, 195: 
Ï doi fis de vèdue. — A. Lazzarini (Buja). 


— El chaliar sençe paure. — 
Pagine friulane: I, 9, 140: 

Il zavatin. — Ett. Giorgini (Buja). 
Ludw. Bechstein, op. cit. : 

Der beherzte Flòtenspieler. —- 


— Cui is-el content in chist mont. — 
Idelfonso Nieri, Cento racconti popolari lucchesi: 
La camicia della felicità, — 


if iau. in glèsie e 'l predi tal unfiar. — 
friulane: XIV, 7, 120: 
diau nus puarte vie el plevan. — Armide (Gialariàn). 


E! in chist mont par doventä siors si dovi propi robà. — 
m, II, 192: 
Der Meisterdieb. — X 
Ludw. Bechstein, 21 : 
e Die Probestúcke des Meister -Diebes. — 
p G. Fr. Stertzing, M. Hauptschrift für deutsches Altertum, III. 


— No si devi ridi mai prime da l' ore. — 
Pagine friulane: VII, 4, 69: ^ 


La bolp e il lov. — L. Gortani. z 
> — El Signor al chastie i poltrons. — 
2 Pagine friulane: XV, 1, 13 
pè La creazion dal púlz. — Tuti. 
P — Jessi avar ‘| è 'l plui grant pechat.— 
d Grimm, I, 87: D 
e Der Reiche und der Arme. — è 
b Pagine friulane: H, 8, 133: 


I fuflos di Pudigoi. — (Dial. di Gorizia) Carlo Seppenhofer. 


" 
n — El Signor al ghastie i avars e'l] prèmie chei di bon cur. — \ 
Grimm, I, 87 : + 
A " Der Reiche und der Arme. — 
Pagine friulane: II, 8, 133: 
—= Ï fuflos di Pudigoi. -— (Dial. di Gorizia) Carlo Seppenhofer. 


— — Si def vé fede tal Signor. — 
G. F. del Torre, Contadinel, an 32: 


H La fede tal Signor. — 

É 

] d — Çimüt che "1 jüdiche "1 Signor e gimút che ʻI on. — 
j G. F. del Torre, Contadinel, an 32 : 


Il voli di chist mont — serite di C. Percoto. 


= — 'L on al jùdiche simpri mal. — 
G. F. del Torre, Contadinel, an 32: 
Il voli di chist mont — scrite di C. Percoto. 


— La corodele a tradis san Pieri, — 
G. F. del Torre, Contadinel, an 37: 
bausie — scrite di C. Percoto. 
m, I, 81: 
ruder. Lustig. — 
` Ludwig Bechstein, pag. 18: 

Vom | ‚Schwaben, der das Leberlein gefressen. — 


— — El Signor al chastie i supiarps. — 
— Grimm, II, 147: 
Das jungeglühte Mannlein. — 
Pagine friulane: VIII, 1, 24: 
— Il mestri sore duch i mestris — L. Gortani (sintude a 
contà a Clovais, Avosás, Cedarchis, Incharoj, Racolane). 


— Qui che 'l à la rogne che ’I si la grati. — 
G. F. del Torre, Contadinel, an 30: 
Il prin Sarasin — serite di C. Percoto. 
chê stesse da Percoto ance ta 
Pag. friul., XIV, 10, 162: 
Pag. friul., II, 8, 131: 
L' origin de 'l sarasin — Giovi (Gorizia). 
Pag. friul., XVI, 4, 79: 
-Lis tre bastonadis di san Pieri. — Luigi Peteani (Terzo). 

